Following wife Kavya's visit, tany Mollywood celebs land up to see Dileep in jail - Malayalam Filmibeat\n| Published: Tuesday, September 5, 2017, 13:36 [IST]\nനടി ആക്രമിയ്ക്കപ്പെട്ട കേസുമായി ബന്ധപ്പെട്ട് നടന് ദിലീപ് അറസ്റ്റിലായിട്ട് രണ്ട് മാസത്തിലധികമായി. മൂന്ന് തവണ ജാമ്യത്തില് പുറത്തിറങ്ങാന് ശ്രമിച്ചെങ്കിലും നടന്നില്ല. ഒടുവില് അച്ഛന്റെ ശ്രാദ്ധത്തിന് പങ്കെടുക്കണം എന്ന് പറഞ്ഞപ്പോള് സെപ്റ്റംബര് ആറിന് രാവിലെ ഏഴ് മണി മുതല് 11 മണിവരെ പുറത്തിറങ്ങാന് ദിലീപിന് അനുമതി ലഭിച്ചു.\nവെറും നാല് മണിക്കൂര് ദിലീപ് പുറത്തിറങ്ങുന്നതില് മലയാള സിനിമാ ലോകം ഭയക്കുന്നുണ്ടോ... അറസ്റ്റിലായി ഇത്രയും നാളും ആ വഴി തിരിഞ്ഞു നോക്കാത്ത സൂപ്പര്‍താരങ്ങളടക്കമുള്ളവര് പല കാരണങ്ങള് പറഞ്ഞ് ജയിലില് സന്ദര്‍ശിക്കാനെത്തുന്നതിന്റെ പൊരുള് എന്താണ്. ഭാര്യ കാവ്യ മാധവന് പോലും ദിലീപ് പരോളിലിറങ്ങുന്ന കോടതി വിധി വന്നതിന് ശേഷമാണ് ജയിലിലെത്തി ഭര്‍ത്താവിനെ സന്ദരിച്ചത്.\nനടി ആക്രമിയ്ക്കപ്പെട്ട സംഭവവുമായി ബന്ധപ്പെട്ട് തുടക്കം മുതലേ ദിലീപിന്റെ പേര് പറഞ്ഞു കേള്‍ക്കുന്നുണ്ടായിരുന്നു. എന്നാല് സിനിമയിലെ പ്രമുഖ താരങ്ങളാരും ദിലീപിനെ എതിര്‍ത്തോ പിന്തുണച്ചോ രംഗത്ത് എത്തിയില്ല. അറസ്റ്റിലായപ്പോഴും സൂപ്പര് താരങ്ങള് മൗനം പാലിച്ചത് വാര്‍ത്തയായിരുന്നു.\nഅത്രയേറെ ഗുരുതരമായ ആരോപണങ്ങളുണ്ടായിട്ടും, താര സംഘടനയായ അമ്മ പോലും അറസ്റ്റിലാവുന്നത് വരെ ദിലീപിനെ പിന്തുണച്ചു നിന്നു. അമ്മയുടെ ട്രഷറര് കൂടെയായ മകനെ കൈവിടില്ല എന്ന് താരങ്ങള് ആവര്‍ത്തിച്ച് പറഞ്ഞു.\nഒടുവില് ദിലീപ് കേസില് അറസ്റ്റിലായി. 'ഞെട്ടിത്തരിച്ചു.. തരിച്ചുപോയി ബാല്യവും വാര്‍ധക്യവും' എന്നല്ലാതെ ആരും ദിലീപിനെ എതിര്‍ത്തില്ല. പിന്തുണച്ചതുമില്ല, സത്യം പുറത്ത് വരട്ടെ എന്ന് മാത്രമായിരുന്നു പ്രതികരണം.\nഅമ്മയില് നിന്ന് പുറത്താക്കിയത്\nയുവതാരങ്ങളുടെയും ജനങ്ങളുടെയും സമ്മര്‍ദ്ദത്തെ തുടര്‍ന്നാണ് അമ്മ ഉള്‍പ്പടെയുള്ള സംഘടനകളില് നിന്ന് ദിലീപിനെ പുറത്താക്കിയത്. അതിലും ചിലര് പ്രതിഷേധം അറിയിച്ചിരുന്നു. ദിലീപ് കുറ്റക്കാരനാണെന്ന് കോടതി പ്രഖ്യാപിച്ചിട്ടില്ല എന്നായിരുന്നു പിന്തുണക്കാരുടെ വാദം.\nമലയാള സിനിമയ്ക്ക് ദിലീപിനെ ഭയമാണ് എന്ന ആരോപണം അന്ന് വിനയന്, ബൈജു കൊട്ടാരക്കര, ലിബേര്‍ട്ടി ബഷീര് തുടങ്ങിയവര് ഉന്നയിച്ചിരുന്നു. സൂപ്പര്‍താരങ്ങളെ പോലും ഭയക്കുന്ന ദിലീപിന് പല രഹസ്യങ്ങളും അറിയാം. ദിലീപ് പെട്ടാല് പലരെയും പെടുത്തും എന്നൊക്കെയായിരുന്നു പറച്ചില്.\nമലയാള സിനിമ തകര്‍ന്നു\nഒരു വിധത്തില് അത് സത്യമായിരുന്നു. ദിലീപ് അറസ്റ്റിലായതോടെ മലയാള സിനിമ ക്ഷയിച്ച അവസ്ഥയിലായിരുന്നു. മലയാളം ഇന്റസ്ട്രിയ്ക്ക് ചീത്ത പേര് വന്നു.. ആളുകളുടെ മുഴുവന് ശ്രദ്ധയും ദിലീപ് വിവാദങ്ങളില് മാത്രമായി.. റിലീസ് ചെയ്ത മല്ല ചിത്രങ്ങള്‍ക്കൊന്നും വേണ്ട രീതിയിലുള്ള പ്രമോഷന് കിട്ടിയില്ല...\nആരും കാണാന് വന്നില്ല\nദിലീപ് കഠിനമായ അവസ്ഥയിലാണ് ജയിലില് കഴിയുന്നത് എന്ന വാര്‍ത്തകള് വന്നെങ്കിലും സിനിമാ താരങ്ങള് ആരും പ്രതികരിച്ചില്ല. ദിലീപിന്റെ അനുജനും അമ്മയും ഉറ്റ സുഹൃത്തുമല്ലാതെ ആരും ജയിലില് പോയി നടനെ കണ്ടില്ല. ജാമ്യ നിഷേധിക്കപ്പെടുമ്പോള് പോലും ആരും മാനസിക പിന്തുണ നല്‍കാന് പോലും ദിലീപിന് അടുത്തെത്തിയില്ല.\nഎന്നാല് ഇപ്പോള് ദിലീപിന് അടുത്തേക്ക് സന്ദര്‍ശകരുടെ ഒഴുക്കാണ്. അച്ഛന്റെ ശ്രാദ്ധത്തടങ്ങുകളില് പങ്കെടുക്കാന് നാല് മണിക്കൂര് ദിലീപ് പുറത്ത് വരുന്നുണ്ട്. ഈ നാല് മണിക്കൂറിനുള്ളില് ദിലീപിന്റെ 'ഹോള്‍ഡ്' ഉപയോഗിച്ച് എന്തെങ്കിലും ചെയ്യാന് കഴിയുമോ. കേരള പോലീസും സൂപ്പര് താരങ്ങളും ഈ നാല് മണിക്കൂറിനെ ഭയക്കുന്നുണ്ടോ എന്നൊക്കെയാണ് പാപ്പരാസികളുടെ ചോദ്യം.\nദിലീപിന് ശ്രാദ്ധത്തില് പങ്കെടുക്കാം എന്ന് കോടതി അനുമതി ലഭിച്ചതിന്റെ വൈകുന്നേരമാണ് ഭാര്യ കാവ്യയും മകള് മീനാക്ഷിയും ജയിലില് വന്ന് ദിലീപിനെ കണ്ടത്. തൊട്ടടുത്ത അടുത്ത ദിവസം കലാഭവന് ഷാജോണ് വന്നു. ഉത്രാടത്തിന് സംവിധായകന് രഞ്ജിത്ത് നടന്മാരായ ഹരിശ്രീ അശോകന്, കലാഭവന് ജോര്‍ജ്ജ്, സുരേഷ് കൃഷ്ണ, ജയറാം എന്നിവരും ഓണത്തിന്റെ കാര്യവും പറഞ്ഞ് എത്തി. ഏറ്റവുമൊടുവില് ഗണേഷ് കുമാറും വന്നു.\nRead more about: dileep dileep arrest jayaram malayalam film malayalam cinema malayalam movie മലയാളം സിനിമ ദിലീപ് അറസ്റ്റ് ജയില് ജയറാം\nFollowing wife Kavya's visit, tany Mollywood celebs land up to see Dileep in jail\nStory first published: Tuesday, September 5, 2017, 13:36 [IST]


ക്രൂസ് മുതൽ മുള്ളർ വരെ; ഇന്ത്യയിൽ കളിച്ച യൂറോ സൂപ്പർ താരങ്ങൾ\nadmin — 1 year ago — Euro 2020\nയൂറോ ആവേശം കേരളത്തിന്റെ കൊച്ചു ഗ്രാമങ്ങളെ പോലും കീഴടക്കുകയാണ്. പ്രീ ക്വർട്ടർ മത്സരങ്ങൾ തുടങ്ങാനിരിക്കെ എങ്ങും യൂറോ മയമാണെന്ന് പറയാം. ഇന്ത്യൻ ടീം കളിക്കാത്ത ഒരു ടൂർണമെന്റിൽ പോലും ഈ ആവേശം ഫുട്ബോളിനും, രാജ്യാന്തര താരങ്ങൾക്കുമുള്ള സ്വീകാര്യതയാണ് വെളിപ്പെടുത്തുന്നത്.\nഎന്നാൽ ഇപ്പോൾ യൂറോയിൽ കളിക്കുന്ന പല സൂപ്പർ താരങ്ങളും പലപ്പോഴായി ഇന്ത്യൻ മണ്ണിൽ ബൂട്ട് കെട്ടിയിട്ടുണ്ടെന്ന് അറിയാമോ? ജർമൻ സൂപ്പർ താരങ്ങളായ ഇമ്മാനുവൽ ന്യൂയറും, തോമസ് മുള്ളറും അടക്കമുള്ള സൂപ്പർ താരങ്ങൾ ഇന്ത്യയിൽ വന്നു കളിച്ചിട്ടുണ്ട്.\nഇന്ത്യൻ മണ്ണിൽ പന്തുതട്ടിയ ആ ഒൻപത് യൂറോ താരങ്ങൾ ആരൊക്കെയാണെന്ന് അറിയാം\n1. ഇമ്മാനുവൽ ന്യൂവർ (ജർമനി)\n2012ൽ ഇന്ത്യൻ നാഷണൽ ടീമും ബയേൺ മ്യൂണിക്കുമായി നടന്ന പ്രദർശന മത്സരത്തിൽ കളിക്കാനായി ന്യൂവർ ഇന്ത്യയിലെത്തിയിട്ടുണ്ട്. ഇന്ത്യൻ ഇതിഹാസം ബൈചൂങ് ബൂട്ടിയക്ക് യാത്രയയപ്പ് നൽകാനായി നടത്തിയ മത്സരത്തിൽ ജർമൻ വമ്പന്മാർ എതിരില്ലാത്ത നാലു ഗോളുകൾക്ക് ഇന്ത്യൻ ടീമിനെ പരാജയപ്പെടുത്തി.\n2. ടോണി ക്രൂസ് (ജർമനി)\n2012ൽ ബയേൺ താരമായി ക്രൂസും ഇന്ത്യയിലെത്തി. മത്സരത്തിൽ ബയേൺ നേടിയ നാല് ഗോളുകളിൽ ഒന്നിന് വഴിയൊരുക്കിയത് ക്രൂസ് ആണ്.\n3. തോമസ് മുള്ളർ (ജർമനി)\n2012ലെ ബയേൺ സന്ദർശനത്തിന് മുൻപ് മറ്റൊരു ബയേൺ ടീമിന്റെ ഭാഗമായി മുള്ളർ ഇന്ത്യയിൽ എത്തിയിരുന്നു. 2009ൽ ബയേണിന്റെ റിസേർവ് ടീമിന്റെ സന്ദർശനത്തിന്റെ ഭാഗമായി ഇന്ത്യയിലെത്തിയ മുള്ളറും കൂട്ടരും അന്ന് ഈസ്റ്റ് ബംഗാളിനെ രണ്ടുതവണ തോൽപ്പിച്ചു.\n4. ഡേവിഡ് അലാബ (ഓസ്ട്രിയ)\nബയേണിന്റെ 2012ലെ ടൂറിൽ അംഗമായി ഇന്ത്യയിൽത്തിയ അലാബ ഇന്ത്യക്കെതിരായ മത്സരത്തിൽ ബൂട്ട് കെട്ടിയിരുന്നു.\nയൂറോയിൽ ഓസ്ട്രിയയെ പ്രീ ക്വർട്ടറിൽ എത്തിക്കുന്നതിൽ മുഖ്യപങ്ക് വഹിച്ച അലാബ അടുത്ത സീസണിൽ റയലിനായാണ് കളിക്കുക.\n5. ജേഡൻ സാഞ്ചോ (ഇംഗ്ലണ്ട്)\nഇന്ത്യയിൽ നടന്ന 2017 അണ്ടർ 17 ലോകകപ്പിൽ ഇംഗ്ലണ്ട് ടീമിനായി ബൂട്ട് കെട്ടിയ താരമാണ് സാഞ്ചോ. ടൂർണമെന്റിൽ മൂന്ന് ഗോളുകൾ നേടിയ താരം പാതിവഴിക്ക് വച്ച് ടൂർണമെന്റ് ഉപേക്ഷിച്ച് ബൊറൂസിയ ഡോർട്ട്മുണ്ടിൽ ചേർന്നു.\n6. ഫിൽ ഫോഡൻ (ഇംഗ്ലണ്ട്)\n2017 അണ്ടർ 17 ലോകകപ്പിന്റെ താരമായിരുന്നു ഫോഡൻ. ടൂർണമെന്റിൽ ഗോൾഡൻ ബോൾ നേടിയ താരം ഫൈനലിൽ ഉൾപ്പടെ മൂന്ന് ഗോളുകൾ നേടിയാണ് ഇന്ത്യ വിട്ടത്. നിലവിൽ ഇംഗ്ലണ്ട് ടീമിലെ ഏറ്റവും പ്രധാനപ്പെട്ട താരങ്ങളിൽ ഒരാളാണ് മാഞ്ചസ്റ്റർ സിറ്റിയുടെ വിങ്ങറായ ഫോഡൻ.\n7. ഒസാൻ കബാക് (തുർക്കി)\n2017 അണ്ടർ 17 ലോകകപ്പിൽ തുർക്കി ടീമിന്റെ ഭാഗമായി ഇന്ത്യയിലെത്തി. കഴിഞ്ഞ സീസണിൽ ലോണിൽ ലിവർപൂളിൽ കളിച്ച ഷാൽക്കെ പ്രതിരോധ താരം തുർക്കിക്കായി യൂറോയിൽ മികച്ച പ്രകടനമാണ് പുറത്തെടുത്തത്. എന്നാൽ, ഗ്രൂപ്പ് മത്സരങ്ങളിൽ ഒന്ന് പോലും ജയിക്കാതെ തുർക്കി ടൂർണമെന്റിൽ നിന്നും പുറത്തായി.\n8. ജനിക് വെസ്റ്റ്ഗാർഡ് (ഡെന്മാർക്ക്)\n2014ൽ ജർമൻ ക്ലബായ ഹോഫെൻഹാം ഇന്ത്യ സന്ദർശിച്ചപ്പോൾ ടീമിൽ അംഗമായിരുന്നു വെസ്റ്റ്ഗാർഡ്. മിസോറാം ഇലവനുമായി കളിച്ച ജർമൻ ബുണ്ടസ്‌ലീഗ ടീം മത്സരത്തിൽ എതിരില്ലാതെ മൂന്ന് ഗോളുകൾക്ക് ജയിച്ചു.\n9. നിക്കോളാസ് സൂലെ (ജർമനി)\n2014ലെ ഹോഫെൻഹാം സന്ദർശനത്തിൽ ജർമൻ ടീമിന്റെ ഭാഗമായിരുന്നു സൂലെയും. 2020 യൂറോയിൽ പോർചുഗലിനെതിരായ മത്സരത്തിൽ പകരക്കാരനായി കളത്തിലിറങ്ങിയിരുന്നു.\nവെംബ്ലി ആക്രമിക്കപ്പെട്ടപ്പോൾ പിതാവിന് ഗുരുതര പരിക്ക്; ആരോപണവുമായി ഇംഗ്ലീഷ് സൂപ്പർതാരം\nസർപ്രൈസ് ഒന്നുമില്ല; ആ മാന്ത്രിക ഗോൾ തന്നെ ‘ഗോൾ ഓഫ് ദി ടൂർണമെന്റ്’\nസാക്കയെ ചതിച്ചത് ‘കിരികൊച്ചോ’ ശാപം; സ്ഥിതീകരിച്ച് ചെല്ലീനി


82 new Covid positive cases reported and 62 recovered in Kerala today | സംസ്ഥാനത്ത് 83 പേര്‍ക്ക് കൂടി കോവിഡ‍് സ്ഥിരീകരിച്ചു; ഇന്ന് രോഗ മുക്തി നേടിയത് 62 പേര് - Malayalam Oneindia\n17 min ago ഉമ്മന് ചാണ്ടിയ്‌ക്കെതിരെ കളിക്കുന്നതാര്? വീണ്ടും സോളാര് ഓര്‍മിപ്പിച്ചത് ഗുണത്തേക്കളേറെ ദോഷം\n45 min ago തദ്ദേശ തിരഞ്ഞെടുപ്പ്; കോവിഡ് മാനദണ്ഡങ്ങള് കര്‍ശനമായി പാലിക്കണമെന്ന് കലക്ടര്\nUpdated: Thu, Jun 11, 2020, 22:21 [IST]\nതിരുവനന്തപുരം: സംസ്ഥാനത്ത് ഇന്ന് 83 പേര്‍ക്ക് കോവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയന് അറിയിച്ചു.ഇന്ന് രോഗം സ്ഥിരീകരിച്ചവരില് 27 പേര് വിദേശത്ത് നിന്നും വന്നവരാണ്. മറ്റ് സംസ്ഥാനങ്ങളില് നിന്ന് വന്നവര് 37 ആണ്. സമ്പര്‍ക്കത്തിലൂടെ രോഗം പടര്‍ന്നത് 14 പേര്‍ക്കാണ്. അഞ്ച് ആരോഗ്യ പ്രവര്‍ത്തകര്‍ക്കും രോഗം സ്ഥിരീകരിച്ചു. തൃശൂര് ജില്ലയില് സമ്പര്‍ക്കത്തിലൂടെ രോഗം വന്നവരില്4പേര് കോര്‍പ്പേറേഷനിലെ ശുചീകരണ തൊഴിലാളികളാണ്.\nതൃശ്സൂര് 25, പാലക്കാട് 13, മലപ്പുറം 10, കാസര്‍കോട് 10, കൊല്ലം 8, കണ്ണൂര് 7, പത്തനംതിട്ട 5, കോട്ടയം 2, എറണാകുളം 2, കോഴിക്കോട് ഒന്ന് എന്നിങ്ങനെയാണ് ഇന്ന് രോഗം സ്ഥിരീകരിച്ചവരുടെ ജില്ല തിരിച്ചുള്ള കണക്ക്. മഹാരാഷ്ട്ര 20, ദില്ലി 7, തമിഴ്നാട്, കര്‍ണാടക4വീതം, പശ്ചിംമ ബംഗാള് മധ്യപ്രദേശ് ഒന്ന് വീതം എന്നിങ്ങനെയാണ് ഇതരസംസ്ഥാനത്ത് നിന്നും വന്ന് രോഗം സ്ഥിരീകരിച്ചവര്.\nഅതേസമയം ഇന്ന് 62 പേര് രോഗമുക്തി നേടി തിരുവനന്തപുരം 16, കൊല്ലം 2, എറണാകുളം 6, തൃശ്സൂര് 7, പാലക്കാട് 13, മലപ്പുറം 2, കോഴിക്കോട് 3, കണ്ണൂര് 8 , കാസര്‍കോഡ്5എന്നിങ്ങനെയാണ് ഇന്ന് രോഗമുക്തി നേടിയവരുടെ കണക്ക്. കണ്ണൂര് ജില്ലയില് കോവിഡ്-19 രോഗബാധ സ്ഥിരീകരിച്ച് ചികിത്സയിലായിരുന്ന പി.കെ. മുഹമ്മദ് (70) ഇന്നലെ നിര്യാതനായി. മേയ് 22ന് ഒമാനില് നിന്നും വന്ന ഇദ്ദേഹത്തിന് ഗുരുതര കരള് രോഗം ബാധിച്ചിരുന്നു. ഇതോടെ 1258 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 967 പേര് ഇതുവരെ കോവിഡില് നിന്നും മുക്തി നേടി.\nഎയര്‍പോര്‍ട്ട് വഴി 59,034 പേരും സീപോര്‍ട്ട് വഴി 1621 പേരും ചെക്ക് പോസ്റ്റ് വഴി 1,31,225 പേരും റെയില്‍വേ വഴി 24,250 പേരും ഉള്‍പ്പെടെ സംസ്ഥാനത്ത് ആകെ 2,16,130 പേരാണ് എത്തിയത്. സംസ്ഥാനത്തെ വിവിധ ജില്ലകളിലായി 2,18,949 പേര് നിരീക്ഷണത്തിലാണ്. ഇവരില് 2,17,027 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 1922 പേര് ആശുപത്രികളിലും നിരീക്ഷണത്തിലാണ്. 231 പേരെയാണ് ഇന്ന് ആശുപത്രിയില് പ്രവേശിപ്പിച്ചത്.\nകഴിഞ്ഞ 24 മണിക്കൂറിനിടെ 5044 സാമ്പിളുകളാണ് പരിശോധിച്ചത്. ഇതുവരെ 1,03,757 വ്യക്തികളുടെ (ഓഗ്‌മെന്റഡ് സാമ്പിള് ഉള്‍പ്പെടെ) സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് 2873 സാമ്പിളുകളുടെ പരിശോധനാ ഫലം വരാനുണ്ട്. ഇതുകൂടാതെ സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 27,118 സാമ്പിളുകള് ശേഖരിച്ചതില് 25,757 സാമ്പിളുകള് നെഗറ്റീവ് ആയി.\nഇന്ന് പുതുതായി2ഹോട്ട് സ്‌പോട്ടുകളാണുള്ളത്. പാലക്കാട് ജില്ലയിലെ ചെര്‍പ്പുളശേരി, ലക്കിടി പേരൂര് എന്നിവയാണ് പുതിയ ഹോട്ട് സ്‌പോട്ടുകള്.\n35 പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. നിലവില് ആകെ 133 ഹോട്ട് സ്‌പോട്ടുകളാണ് ഉള്ളത്. നാവായിക്കുളം, നെല്ലനാട്, കുളത്തൂര്, പുല്ലമ്പാറ, പുളിമാത്ത്, കാരോട്, മുദാക്കല്, വാമനപുരം, മാണിക്കല് എന്നിവ ഹോട്ട് സ്‌പോട്ടില് എന്നിവയാണ് തിരുവനന്തപുരം ജില്ലയില് നിന്നും ഒഴിവാക്കിയ ഹോട്ട് സ്‌പോട്ടുകള്.\n82 new Covid positive cases reported and 62 62 recovered in Kerala today


അത്ഭുതപ്പെടുത്തുന്ന വിലയില് ഫോണുകളുമായി നോക്കിയ | Nokia 2.4 launch timeline revealed, to debut alongside Nokia 6.3, Nokia 7.3\nBerlin, First Published 29, Jul 2020, 7:57 PM\nഹൈ എന്‍റ് ഗാഡ്ജറ്റ് മുതല് തുടക്കകാരെ ഉദ്ദേശിച്ചുള്ള മോഡലുകള് വരെ ഈ നാലുഫോണുകളില് ഉള്‍പ്പെടുന്നു.\nബര്‍ലിന്: നോക്കിയ ഉടന് തന്നെ നാല് പുതിയ സ്മാര്‍ട്ട്ഫോണുകള് രംഗത്ത് ഇറക്കുന്നു. ഹൈ എന്‍റ് ഗാഡ്ജറ്റ് മുതല് തുടക്കകാരെ ഉദ്ദേശിച്ചുള്ള മോഡലുകള് വരെ ഈ നാലുഫോണുകളില് ഉള്‍പ്പെടുന്നു. നോക്കിയ 9.3 പ്യൂവര് വ്യൂ, നോക്കിയ 7.3, നോക്കിയ 6.3, നോക്കിയ 2.4 എന്നീ മോഡലുകളാണ് നോക്കിയ അവതരിപ്പിക്കുന്നത്.\nഇതില് നോക്കിയ 2.4 6.5 ഇഞ്ച് എച്ച്ഡി പ്ലസ് ഡിസ് പ്ലേയോടെയാണ് എത്തുന്നത്. മീഡിയ ടെക് ഹീലിയോ പി22 ചിപ്പാണ് ഇതിനുള്ളത്. 2ജിബി റാം ശേഷിയും ഇന്‍റേണല് മെമ്മറി ശേഷി 32 ജിബിയുമായി ഒരു പതിപ്പും. 3ജിബി+64 ജിബിയുമായ മറ്റൊരു പതിപ്പും ഈ ഫോണിനുണ്ട്.\nഈ ഫോണിന്‍റെ ക്യാമറയിലേക്ക് വന്നാല് പിന്നില്2ക്യാമറകളാണ് ഉള്ളത്. 13എംപിയും,2എംപിയുമാണ് അത്. മുന്നില്5എംപി സെല്‍ഫി ക്യാമറയാണ് ഉള്ളത്.\nനോക്കിയ 7.3യില് 48 എംപിയോ 64 എംപിയോ ഉള്‍പ്പെടുന്ന ക്വാഡ് ക്യാമറ സെറ്റപ്പിലാണ് ഇറങ്ങുന്നത്. സെല്‍ഫി ക്യാമറ 24 എംപിയോ, 32 എംപിയോ ആയിരിക്കും എന്നാണ് സൂചന. നോക്കിയ 6.3യില് ക്യൂവല്‍കോം സ്നാപ്ഡ്രാഗണ് 700 സീരിസ് പ്രൊസസ്സ് ആയിരിക്കും ഉണ്ടാകുക. പിന്നില് ക്വാഡ് ക്യാമറ സെറ്റപ്പ് ആയിരിക്കും.\nഇതില് 24 എംപി, 12എംപി,2എംപി, 2എംപി മാക്രോ സെന്‍സര് എന്നിവയാണ് ഉണ്ടാകുക. 3ജിബി റാം 64ജിബി ഇന്‍റേണല് മെമ്മറി പതിപ്പാണ് ഫോണിനുണ്ടാകുക. 20,000 രൂപയ്ക്ക് താഴെയാകും വില എന്നാണ് സൂചന.\nഅതേ സമയം നോക്കിയ പ്രീമിയം മോഡല് നോക്കിയ 9.3 പ്യൂവര് വ്യൂവിന്‍റെ സ്ക്രീന് റീഫ്രഷ് റൈറ്റ് 120 ഹെര്‍ട്സ് ആയിരിക്കും എന്നാണ് സൂചന. ക്യൂവല്‍കോം ടോപ്പ് ചിപ്പായ സ്നാപ് ഡ്രാഗണ് 865 ആയിരിക്കും ഇതിലെ പ്രൊസസ്സര് യൂണിറ്റ്.\nLast Updated 29, Jul 2020, 7:57 PM\nഅസ്യൂസ് റോഗ് ഫോണ്3വരുന്നു, ഓഗസ്റ്റ് മുതല്, ഗെയിമിങ് ഇനി വേറെ ലവല് !\nദശലക്ഷം ഡൌണ്‍ലോഡ്; ദിവസം2ലക്ഷം ഓഡര്; ജിയോ മാര്‍ട്ടിന് വന് സ്വീകരണം


പെണ്‍വേഷം കെട്ടി പെണ്‍കുട്ടികളെ സെക്സ് ടോയ്സ് ഉപയോഗിച്ച് പീഡിപ്പിക്കുന്ന ഭാര്യ; പോലീസെത്തിയപ്പോള് ഭര്‍ത്താവ് കെട്ടിടത്തിന് മുകളില് നിന്ന് ചാടി മരിച്ചു; ബാഗില് നിന്ന് കണ്ടെടുത്തത് ലൈംഗിക കളിപ്പാട്ടങ്ങളുടെ വന് ശേഖരം – East Coast Daily Malayalam\nപെണ്‍വേഷം കെട്ടി പെണ്‍കുട്ടികളെ സെക്സ് ടോയ്സ് ഉപയോഗിച്ച് പീഡിപ്പിക്കുന്ന ഭാര്യ; പോലീസെത്തിയപ്പോള് ഭര്‍ത്താവ് കെട്ടിടത്തിന് മുകളില് നിന്ന് ചാടി മരിച്ചു; ബാഗില് നിന്ന് കണ്ടെടുത്തത് ലൈംഗിക കളിപ്പാട്ടങ്ങളുടെ വന് ശേഖരം\nNov 9, 2019, 05:36 pm IST\nവിജയവാഡ• പ്രായപൂർത്തിയാകാത്ത പെൺകുട്ടികളെ ഭാര്യ ലൈംഗികമായി പീഡിപ്പിച്ചുവെവെന്ന് ആരോപണം ഉയര്‍ന്നതിന് പിന്നാലെ ആന്ധ്രാപ്രദേശിലെ ഒങ്കോൾ പട്ടണത്തില് 47 കാരന് മൂന്ന് നില കെട്ടിടത്തിൽ താഴെ ചാടി മരിച്ചു. ഭാര്യ പുരുഷനായി വസ്ത്രം ധരിച്ച് പ്രായപൂർത്തിയാകാത്ത പെൺകുട്ടികളെ ലൈംഗിക കളിപ്പാട്ടങ്ങൾ ഉപയോഗിച്ച് പീഡിപ്പിക്കുകയായിരുന്നുവെന്ന് പോലീസ് പറഞ്ഞു.\nവെള്ളിയാഴ്ച വീട്ടിൽ നടത്തിയ റെയ്ഡിനിടെ ഒരു വലിയ ബാഗിൽ ലൈംഗിക കളിപ്പാട്ടങ്ങളും പോലീസുകാർ കണ്ടെത്തിയിരുന്നു. തുടര്‍ന്ന് പോലീസുകാർ ദമ്പതികളെ ചോദ്യം ചെയ്യുന്നതിനിടയിൽ ഭര്‍ത്താവ് കെട്ടിടത്തിന് മുകളിലേക്ക് ഓടിയക്കയറിയ ശേഷം താഴേക്ക് ചാടുകയായിരുന്നു. ഇയാളെ സ്വകാര്യ ആശുപത്രിയില് പ്രവേശിച്ചെങ്കിലും വൈകിട്ടോടെ മരണം സംഭവിക്കുകയായിരുന്നു.\n17 വയസുകാരി പ്രകാശം ജില്ലാ പോലീസ് സൂപ്രണ്ടിന് പരാതി നല്‍കിയതോടെയാണ് സംഭവം പുറത്തറിയുന്നത്. കൃഷ്ണ കിഷോർ റെഡ്ഡി എന്ന വ്യക്തിയാണ് തന്നെ ലൈംഗികമായി പീഡിപ്പിച്ചതെന്നാണ് പെണ്‍കുട്ടി പരാതിയില് ആരോപിച്ചത്. എസ്പി സിദ്ധാർത്ഥ് കൗശലിന്റെ ഉത്തരവ് പ്രകാരം അന്വേഷണം നടത്തിയ പോലീസുകാര് കൃഷ്ണ കിഷോര് 32 വയസുള്ള സ്ത്രീയാണെന്ന ഞെട്ടിക്കുന്ന സത്യം കണ്ടെത്തി.\nപുരുഷന്മാരുടെ വസ്ത്രം ധരിക്കാൻ ഇഷ്ടപ്പെടുകയും പുരുഷനെപ്പോലെ തലമുടി ചെറുതാക്കുകയും ചെയ്ത സ്ത്രീ ഇതിന് മുമ്പ് രണ്ടുതവണ വിവാഹിതയായിരുന്നെന്ന് ഒങ്കോൾ ഡിഎസ്പി ബി രവി ചന്ദ്രപറഞ്ഞു. 2016 ഗ്രാമത്തില് നിന്നും നാടുവിട്ട യുവതി ഓങ്കോളിലെത്തി 47 വയസുകാരനെ വിവാഹം കഴിച്ചു. ഇവര് പ്രായപൂർത്തിയാകാത്ത പെൺകുട്ടികളുമായി പരിചയമുണ്ടാക്കുമെന്നും അടുപ്പം പുലർത്താൻ അവരെ കുടുക്കുമെന്നും ഡിഎസ്പി പറഞ്ഞു.\nപതിനേഴുകാരിയുമായി ഭർത്താവിനൊപ്പം ഒരേ വീട്ടിൽ താമസിക്കാൻ യുവതി പദ്ധതിയിട്ടിരുന്നതായി പോലീസ് പറഞ്ഞു. 28 വയസുള്ള ഒരു പുരുഷസുഹൃത്തേയും പ്രായപൂർത്തിയാകാത്ത പെൺകുട്ടിയേയും വ്യാജ വിവാഹം നടത്താൻ അവർ സ്വാധീനിച്ചു. മാതാപിതാക്കളില് നിന്ന് പ്രായപൂർത്തിയാകാത്ത പെണ്‍കുട്ടിയുടെ സംരക്ഷണത്തിനായി അവർ പോലീസിനെ സമീപിച്ചു. എന്നാൽ പ്രായപൂർത്തിയാകാത്തതിനാൽ പോലീസ് പെൺകുട്ടിയെ മാതാപിതാക്കൾക്ക് കൈമാറി.\nമുഴുവൻ കഥയും മാതാപിതാക്കൾ അറിഞ്ഞപ്പോൾ അവർ പോലീസിനെ സമീപിക്കുകയായിരുന്നു. യുവതിയും കൃഷ്ണ കിഷോറും രണ്ട് വ്യത്യസ്ത വ്യക്തികളാണെന്ന് പെണ്‍കുട്ടി ഇപ്പോഴും വിശ്വസിക്കുന്നുണ്ടെന്ന് അധികൃതർ പറഞ്ഞു.\nലൈംഗിക കുറ്റകൃത്യങ്ങളിൽ നിന്നുള്ള കുട്ടികളെ സംരക്ഷിക്കൽ (പോക്സോ) നിയമത്തിലെ വകുപ്പുകൾ പ്രകാരമാണ് യുവതിയെ അറസ്റ്റ് ചെയ്തത്.\nsex-toys Crime sexual abuse\nഅയോധ്യ വിധി: രാഷ്ട്ര താൽപ്പര്യത്തിനനുസൃതമായ വിധിയാണ് ഇപ്പോൾ വന്നിരിക്കുന്നത്, എല്ലാവരും ഒരേ മനസ്സോടു കൂടി ഇത് സ്വീകരിക്കുമെന്ന കാര്യത്തിൽ തർക്കമില്ല;- കുമ്മനം\nനമ്മള് കഴിയ്ക്കുന്ന ഭക്ഷണം വഴി ശരീരത്തിലേയ്ക്ക് എത്തുന്ന വിഷാംശങ്ങള് ഇല്ലാതാക്കാന് കഴിയുന്ന പാനീയങ്ങള്\nചികിത്സ തേടിയെത്തിയ പന്ത്രണ്ടുകാരിയെ പീഡിപ്പിച്ചു; ഡോക്ടർ അറസ്റ്റിൽ\nSep 21, 2020, 07:29 pm IST\n18 മാസം പ്രായമുള്ള കുഞ്ഞിനെ ബലാത്സംഗം ചെയ്ത കേസിൽ 19 കാരന് അറസ്റ്റിൽ\nSep 21, 2020, 11:22 am IST


നിപ മരുന്ന് ഇന്നെത്തും; അഞ്ചുപേരുടെ സാമ്പിളുകള് പരിശോധനയ്ക്ക് അയച്ചു | nipah virus| sample| National Institute of Virology pune\nനിപ മരുന്ന് ഇന്നെത്തും; അഞ്ചുപേരുടെ സാമ്പിളുകള് പരിശോധനയ്ക്ക് അയച്ചു\nJun 5, 2019, 09:13 AM IST\nകൊച്ചി: എറണാകുളത്തെ സ്വകാര്യ ആശുപത്രിയില് ചികിത്സയില് കഴിയുന്ന വിദ്യാര്‍ഥിക്ക് നിപ വൈറസ് ബാധ സ്ഥിരീകരിച്ച സാഹചര്യത്തില് രോഗ ലക്ഷണങ്ങള് പ്രകടിപ്പിച്ച അഞ്ചു പേരുടെ രക്ത സാമ്പിളുകളും ശരീര സ്രവവും ഇന്ന് പുണെയിലെ നാഷണല് ഇന്‍സ്റ്റിറ്റ്യൂട്ട് ഓഫ് വൈറോളജിയിലേയ്ക്ക് പരിശോധനയ്ക്കയച്ചു. ഇവര് കളമശ്ശേരി മെഡിക്കല് കോളേജില് പ്രത്യേക വാർഡിൽ നിരീക്ഷണത്തിലാണ്. സംസ്ഥാനത്ത് 311 പേര് നിരീക്ഷണത്തിലാണ്.\nനിപ പ്രതിരോധത്തിനുള്ള പ്രത്യേക മരുന്ന് ഇന്ന് എത്തും. ഓസ്‌ട്രേലിയയില്‍നിന്നെത്തിച്ച ഹ്യൂമന് മോണല് ക്ലോണല് ആന്റിബോഡിയാണ് ഇന്ന് എത്തുക. ബന്ധുക്കളുടെ അനുമതിയോടെ മാത്രമേ മരുന്ന് രോഗിക്ക് നൽകൂ. അതേസമയം യുവാവിന്റെ ആരോഗ്യനിലയില് പുരോഗതിയുണ്ടെന്ന് ആശുപത്രി അധികൃതര് പറഞ്ഞു. പനി കുറവുണ്ട്. ആദ്യം നൂറുഡിഗ്രിക്ക് മുകളില് ചൂടുണ്ടായിരുന്നു. രക്തസമ്മര്‍ദം, ശ്വാസോച്ഛാസം എന്നിവ സാധാരണ നിലയിലാണ്. എഴുന്നേറ്റിരുന്ന് ഭക്ഷണം കഴിക്കുന്നുണ്ട്. ഹൃദയമിടിപ്പ് കൂടുതലാണെന്നും തലച്ചോറിന്റെ നില മാറ്റമില്ലാതെ തുടരുകയാണെന്നും ഡോക്ടര് പറഞ്ഞു.\nയുവാവുമായി അടുത്തിടപഴകിയവര്‍ക്കാണ് നിപയുടെ ലക്ഷണങ്ങളുള്ളത്. അടുത്ത ബന്ധു, സുഹൃത്ത്, അസുഖബാധിതനായ സമയത്ത് രോഗിയെ പരിചരിച്ചിരുന്ന രണ്ടുനഴ്സുമാര് എന്നിവരാണ് രോഗലക്ഷണങ്ങളോടെ ചികിത്സയിലുള്ളത്. ഇവരെക്കൂടാതെ ചാലക്കുടി സ്വദേശിയായ ഒരു യുവാവും ചികിത്സയിലുണ്ട്. ഇയാൾ വിദ്യാർഥിയുമായി ഒരു ബന്ധവുമില്ലാത്തയാളാണ്. ആലപ്പുഴ, മണിപ്പാല്, പുണെ മൂന്നു വൈറോളജി ലാബുകളില്‍നിന്നുമുള്ള ഫലങ്ങള് വന്നശേഷം മാത്രമേ ഇവര്‍ക്ക് നിപ ബാധിച്ചിട്ടുണ്ടോയെന്ന് സ്ഥിരീകരിക്കാനാകൂ. അതിന് 24 മണിക്കൂര് വരെ വേണ്ടിവരും.\nസ്ഥിതി വിലയിരുത്താന് ഡല്‍ഹിയില് കേന്ദ്ര ആരോഗ്യമന്ത്രി ഡോ. ഹര്‍ഷവര്‍ധന്റെ നേതൃത്വത്തില് ഇന്നലെ ഉന്നതതലയോഗം ചേര്‍ന്നിരുന്നു. മന്ത്രി ഹര്‍ഷവര്‍ധന് സംസ്ഥാന ആരോഗ്യമന്ത്രി കെ.കെ. ശൈലജയെ ഫോണില് വിളിച്ച് വിവരങ്ങള് ആരാഞ്ഞു. ഡല്‍ഹിയില്‍നിന്ന് ആറംഗസംഘവും പുണെ ദേശീയ വൈറോളജി കേന്ദ്രത്തില്‍നിന്ന് രണ്ടു സംഘവും സംസ്ഥാനത്ത് എത്തിയിട്ടുണ്ട്. വൈറസ് ബാധ സംശയിക്കുന്നവരെ മുന്‍കൂട്ടി കണ്ടുപിടിക്കലും ഐസൊലേഷന് സംവിധാനങ്ങള് വിലയിരുത്തലുമാണ് കേന്ദ്രസംഘത്തിന്റെ ചുമതല.\nContent Highlights: nipah virus, sample, National Institute of Virology pune\nവൈറോളജി ഇന്‍സ്റ്റിറ്റ്യൂട്ടില് ഗവേഷണ കോഴ്‌സുകളിലേക്ക് അപേക്ഷിക്കാം\nനിപ മടങ്ങിവരാതിരിക്കാന് ജാഗ്രതയുമായി വൈറോളജി അധികൃതര് സൂപ്പിക്കടയില്\nമുംബൈയില് മികച്ച സിനിമയായി തിരഞ്ഞെടുക്കപ്പെട്ട് വൈറസ്\nമാതൃഭൂമി ആരോഗ്യ പുരസ്‌കാരം സമര്‍പ്പിച്ചു; നിപയ്‌ക്കെതിരായ പോരാട്ടം മാതൃകാപരമെന്ന് മമ്മൂട്ടി\nനമ്മള് നിപയെ കീഴടക്കി\nനിപബാധിതന് ആശുപത്രി വിട്ടു; ജില്ലയെ നിപ വിമുക്തമായി പ്രഖ്യാപിച്ച് ആരോഗ്യമന്ത്രി\nവിദ്യാർഥിക്ക് നിപ ബാധിച്ചത് വവ്വാല് കടിച്ച പേരയ്ക്കയില് നിന്നെന്ന് നിഗമനം\nനിപ രോഗിയുടെ ആരോഗ്യസ്ഥിതി മെച്ചപ്പെട്ടു, പനി പൂര്‍ണമായും മാറിയതായി ഡോക്ടര്‍മാര്\nനിപ; വിദ്യാര്‍ഥിയുടെ നില മെച്ചപ്പെട്ടു, നിരീക്ഷണത്തിലുണ്ടായിരുന്ന നാല് പേരെ ഡിസ്ചാര്‍ജ് ചെയ്തു


plus two student – Media Mangalam\nമുട്ടാറിൽ പ്ലസ് ടു വിദ്യാര്‍ഥിനിയെ പീഡിപ്പിച്ചെന്ന പരാതി; പീഡനം നടന്നിട്ടില്ലെന്ന് പ്രാഥമിക പരിശോധന; വിശദമായ വൈദ്യ പരിശോധന ഇന്ന്\nആലപ്പുഴ: ആലപ്പുഴ മുട്ടാറിൽ അഞ്ചംഗ സംഘം പ്ലസ് ടു വിദ്യാര്‍ഥിനിയെ പീഡിപ്പിച്ചെന്ന പരാതിയിൽ പോലീസ് അന്വേഷണം തുടരുന്നു. പെണ്‍കുട്ടിയുടെ വിശദമായ വൈദ്യ പരിശോധന ഇന്ന് നടത്തും. പ്രാഥമിക…\nകൊച്ചി: സ്കൂട്ടറുമായി റോഡിലിറങ്ങിയ പ്ലസ്ടു വിദ്യാർത്ഥിയെ കയ്യോടെ പിടിച്ച് മോട്ടോർവാഹന വകുപ്പ്. പാൽ വാങ്ങാനെന്ന പേരിൽ സ്കൂട്ടറുമായി പുറത്തിറങ്ങിയ കുട്ടിയ്ക്കാണ് മോട്ടോർ വാഹന വകുപ്പിന്റെ പിടി വീണത്.…\nപ്ലസ് ടു വിദ്യാർഥിനി വീടിനുള്ളിൽ തൂങ്ങിമരിച്ച നിലയിൽ\nകൊല്ലം; പ്ലസ് ടു വിദ്യാർഥിനി വീടിനുള്ളിൽ തൂങ്ങിമരിച്ച നിലയിൽ. കൊല്ലം പട്ടത്താനത്ത് വടക്കേവിള നഗർ കൈലാസത്തിൽ കാവ്യാ മോഹനനാണ് മരിച്ചത്. വീടിനുള്ളിലെ കിടപ്പ് മുറിക്ക് സമീപത്തെ ശുചിമുറിയിൽ…\nഇടുക്കി: പള്ളിവാസലില് പ്ലസ് ടു വിദ്യാര്‍ത്ഥിനിയെ കുത്തിക്കൊലപ്പെടുത്തിയ കേസില് പ്രതിയെന്ന് സംശയിക്കുന്ന ബന്ധു തൂങ്ങി മരിച്ച നിലയില്. പെണ്‍കുട്ടിയുടെ പിതാവിന്റെ അര്‍ദ്ധ സഹോദരനായ അരുണ് (അനു-28) ആണ്…


പ്രളയം: കേരളത്തിന് 3,048 കോടി അധിക കേന്ദ്രസഹായം • Suprabhaatham\nപ്രളയം: കേരളത്തിന് 3,048 കോടി അധിക കേന്ദ്രസഹായം\nന്യൂഡല്‍ഹി: പ്രളയത്തെ അതിജീവിക്കാന് കേരളത്തിന് 3,048 കോടി രൂപയുടെ അധിക കേന്ദ്രസഹായം. കേന്ദ്ര ആഭ്യന്തരമന്ത്രി രാജ്‌നാഥ് സിങ്ങിന്റെ അധ്യക്ഷതയില് ഡല്‍ഹിയില് ചേര്‍ന്ന ഉന്നതതല സമിതിയുടെ യോഗത്തിലാണ് തീരുമാനം.\nകേരളത്തിലെ പ്രളയബാധിത പ്രദേശങ്ങള് സന്ദര്‍ശിച്ച സെക്രട്ടറിതല സമിതി സമര്‍പ്പിച്ച റിപ്പോര്‍ട്ടിന്റെ അടിസ്ഥാനത്തിലാണ് അധികസഹായ പ്രഖ്യാപനം.\n4,800 കോടി രൂപ വേണമെന്നാണ് സെപ്റ്റംബറില് കേരളം ആവശ്യപ്പെട്ടത്. ആദ്യഘട്ട ദുരിതാശ്വാസപ്രവര്‍ത്തനങ്ങള് സംബന്ധിച്ച ചില ബില്ലുകളും കണക്കുകളും കേരളം നല്‍കിയാല് ഉന്നതതല സമിതി അനുവദിച്ച തുക സംസ്ഥാനത്തിന് കൈമാറുമെന്ന് കേന്ദ്രസര്‍ക്കാര് വൃത്തങ്ങള് അറിയിച്ചു. ലോകബാങ്കിന്റെയും ഐക്യരാഷ്ട്ര സംഘടനയുടെ കീഴിലുള്ള ഏജന്‍സികളുടെയും സൂചിക പ്രകാരം കേരള പുനര്‍നിര്‍മാണത്തിനായി 31,000 കോടി രൂപയാണ് മൊത്തം ആവശ്യമായ തുക.\nപ്രകൃതിക്ഷോഭം നേരിടുന്നതിനായി നാഗാലാന്റിന് 1,31.16 കോടി രൂപയും ആന്ധ്രപ്രദേശിന് 5,39.52 കോടി രൂപയും അനുവദിക്കാനും യോഗത്തില് തീരുമാനമായി. കേന്ദ്ര ധനമന്ത്രി അരുണ് ജെയ്റ്റ്‌ലി, കൃഷിമന്ത്രി രാധാ മോഹന് സിങ്, ആഭ്യന്തര സെക്രട്ടറി രാജീവ് ഗൗബെ, ആഭ്യന്തരം, ധനകാര്യം, കൃഷി മന്ത്രാലയങ്ങളിലെ മുതിര്‍ന്ന ഉദ്യോഗസ്ഥര് തുടങ്ങിയവര് യോഗത്തില് സംബന്ധിച്ചു.


വിഷപ്പാമ്പുകളെ കൃഷി ചെയ്യുന്ന ചൈനയിലെ ഗ്രാമം – Newscom – Malayalam News\nചൈനയിൽ സിസിക്കിയാവോ എന്നൊരു ഗ്രാമമുണ്ട്. കിംഗ് കോബ്ര, വൈപ്പർ, റാറ്റിൽ സ്നേക്ക് തുടങ്ങിയ നിരവധി വിഷ പാമ്പുകൾ ഇവിടെ ‘ഉത്പാദിപ്പിക്കപ്പെടുന്നുണ്ട്’. പാമ്പുകള് തീർച്ചയായും ചൈനയിലെ ഭക്ഷണരീതിയുടെ ഭാഗമാണ്. എന്നാൽ ഇവിടെ ഈ ആളുകൾ പാമ്പുകളെ ഉത്പാദിപ്പിക്കുന്നത് അവയെ കഴിക്കാനല്ല, മറിച്ച് മരുന്ന് ഉണ്ടാക്കാനാണ്.\nചൈന ഇപ്പോഴും പരമ്പരാഗത ചികിത്സാ രീതികളിൽ മാത്രമേ വിശ്വസിക്കുന്നുള്ളൂ എന്നറിഞ്ഞാൽ നിങ്ങൾ ആശ്ചര്യപ്പെടും. ഇവിടത്തെ ആളുകൾ മരങ്ങളുടെയും വന്യമൃഗങ്ങളുടെയും സഹായത്തോടെ സ്വയം രോഗങ്ങളെ നിയന്ത്രിക്കുന്നു. പാമ്പുകളെ ഉപയോഗിച്ച് ചർമ്മരോഗങ്ങൾ ചികിത്സിക്കുന്നതിനെക്കുറിച്ചുള്ള ആദ്യത്തെ പരാമർശം വന്നത് 100 എ.ഡി യിലാണ്. ചൈനയിൽ കഠിനമായ ചർമ്മപ്രശ്നമുള്ള രോഗികൾക്ക് പാമ്പിന്റെ തൊലികൊണ്ട് പൾപ്പ് ഉണ്ടാക്കി കൊടുത്തിരിന്നു. അതുപോലെ പല രോഗങ്ങള്‍ക്കും പാമ്പിന് വിഷം നൽകിയിരിന്നു. പാമ്പിൽ നിന്ന് തയ്യാറാക്കിയ മരുന്ന് മദ്യപിക്കുന്നതിനു മുന്‍പ് കഴിച്ചാൽ കരളിന് മദ്യത്തിന്റെ പ്രത്യാഘാതം ഉണ്ടാകില്ലെന്നും, മദ്യപിക്കുന്നയാൾ എല്ലായ്പ്പോഴും ആരോഗ്യത്തോടെ ജീവിക്കുമെന്നും വിശ്വസിക്കപ്പെടുന്നു.\n1918ൽ സ്പാനിഷ് ഇൻഫ്ലുവൻസ പടർന്നപ്പോൾ പാമ്പിൻ വിഷത്തിൽ നിന്നും മരുന്ന് ഉണ്ടാക്കിയതായുള്ള ഒരു ചൈനീസ് കഥയുണ്ട്. ആ സമയത്ത് ഈ രോഗത്തിന്റെ ചികിത്സ പാമ്പ് എണ്ണയിൽ നിന്ന് നിർമ്മിച്ച ഒരു മരുന്ന് ഉപയോഗിച്ച് ചികിത്സിച്ചിരിന്നുവെന്ന് പറയപ്പെടുന്നു.\nചൈനയിലെ ജിസിക്കിയാവോ ഗ്രാമത്തിൽ പാമ്പുകളെ വളർത്തുന്ന പാരമ്പര്യം 1980ലാണ് ആരംഭിച്ചത്. ഇവിടെ 170ഓളം കുടുംബങ്ങൾ പ്രതിവർഷം3ദശലക്ഷത്തിലധികം പാമ്പുകളെ ഉത്പാദിപ്പിക്കുന്നു. കൃഷിക്കാര് നമ്മുടെ പാടങ്ങളിൽ വിളകൾ വളർത്തുന്നതുപോലെ ഈ ഗ്രാമത്തിലെ ജനങ്ങള് പാമ്പുകളെയാണ് വളര്‍ത്തുന്നത്.\nപാമ്പുകളെ ഉത്പാദിപ്പിക്കുന്നതിന് ഇവിടുത്തെ ആളുകൾ പാമ്പുകളുടെ പ്രജനന രീതി പിന്തുടരുന്നു. അതിൽ അവർ ആദ്യ സീസണിൽ പാമ്പുകളെ വളർത്തുകയും തുടർന്ന് പുതുതായി ജനിച്ച പാമ്പുകളെ വിൽക്കുകയും ചെയ്യുന്നു. ചൈനയുടെ എല്ലാ കോണുകളിലേക്കും മാത്രമല്ല അമേരിക്ക, ജർമ്മനി, റഷ്യ, ദക്ഷിണ കൊറിയ എന്നിവിടങ്ങളിലേക്കും വൻകിട വ്യാപാരികൾ വഴി പാമ്പുകൾ ഈ ഗ്രാമത്തില് നിന്നും അയച്ചതായി പറയപ്പെടുന്നു.


Omeron D in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Omeron D upayogangal, dossge, parswafalangal, prayojanangal, prathipravarthanangal, munnariyippu\nOmeron D വിലയും പാക്ക് സൈസും - Omeron D Price and Pack Size in Malayalam\nOmeron D വിവരങ്ങൾ\nOmeron D നേട്ടങ്ങളും ഉപയോഗങ്ങളും- Omeron D Benefits & Uses in Malayalam\nOmeron D ഡോസേജും കഴിക്കേണ്ട വിധവും- Omeron D Dosage & How to Take in Malayalam\nOmeron D-ന്റെ ചേരുവകൾ- Omeron D Active Ingredients in Malayalam\nOmeron D പാർശ്വഫലങ്ങൾ- Omeron D Side Effects in Malayalam\nOmeron D ബന്ധപ്പെട്ട മുന്നറിയിപ്പുകൾ- Omeron D Related Warnings in Malayalam\nOmeron D-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Omeron D with Other Drugs in Malayalam\nOmeron D വൈരുദ്ധ്യങ്ങൾ- Omeron D Contraindications in Malayalam\nOmeron D സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Omeron D in Malayalam\nOmeron D ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Omeron D Interactions with Food and Alcohol in Malayalam\nOmeron D നേട്ടങ്ങളും ഉപയോഗങ്ങളും - Omeron D Benefits & Uses in Malayalam\nOmeron D പിൻവരുന്നവ ചികിത്സിക്കാൻ ഉപയോഗിക്കുന്നു\nOmeron D ഡോസേജും കഴിക്കേണ്ട വിധവും - Omeron D Dosage & How to Take in Malayalam\nOmeron D-ന്റെ ചേരുവകൾ - Omeron D Active Ingredients in Malayalam\nOmeron D പാർശ്വഫലങ്ങൾ - Omeron D Side Effects in Malayalam\nOmeron D ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOmeron D ബന്ധപ്പെട്ട മുന്നറിയിപ്പുകൾ - Omeron D Related Warnings in Malayalam\nOmeron D-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOmeron D-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Omeron D-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nOmeron D-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nOmeron D മുലയൂട്ടുന്ന സ്ത്രീകളിൽ ചെറിയ തോതിൽ പാർശ്വഫലങ്ങൾ ഉണ്ടാക്കിയേക്കാം. അതിന്റെ പാർശ്വഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഈ മരുന്ന് കഴിക്കുന്നത് നിറുത്തിയിട്ട് ഡോക്ടറുടെ ഉപദേശം തേടുക. ഡോക്ടർ നിർദ്ദേശിക്കുന്നെങ്കിൽ മാത്രം ഈ മരുന്ന് തുടർന്നു കഴിക്കാം.\nOmeron D വൃക്കകളെ എങ്ങനെയാണ് ബാധിക്കുന്നത്?\nOmeron D വൃക്ക-ന് അപൂർവമായേ ഹാനികരമായിരിക്കുന്നുള്ളൂ.\nOmeron D കരളിനെ എങ്ങനെ ബാധിക്കുന്നു?\nOmeron D-ന് കരൾ-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nOmeron D ഹൃദയത്തെ എങ്ങനെ ബാധിക്കുന്നു?\nOmeron D-ന് ഹൃദയം-നുമേൽ വളരെ മൃദുവായ പാർശ്വഫലങ്ങൾ ആണുള്ളത്.\nOmeron D-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Omeron D with Other Drugs in Malayalam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Omeron D പിൻവരുന്ന മരുന്നുകളോടൊപ്പം ഉപയോഗിക്കരുത് -\nOmeron D വൈരുദ്ധ്യങ്ങൾ - Omeron D Contraindications in Malayalam\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Omeron D കഴിക്കരുത് -നിങ്ങളോട്\nOmeron D സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Omeron D in Malayalam\nOmeron D ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, Omeron D ആസക്തി ഉളവാക്കുന്നതായി ഒരു തെളിവും ഇല്ല.\nOmeron D കഴിച്ചശേഷം വാഹനമോടിക്കുകയോ ഭാരിച്ച യന്ത്രങ്ങൾ പ്രവർത്തിപ്പിക്കുകയോ അരുത്. അത് അപകടം വരുത്തിവെച്ചേക്കാം. കാരണം Omeron D നിങ്ങളിൽ ഉറക്കം വരുത്തിയേക്കാം.\nഅതെ, Omeron D സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Omeron D മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nOmeron D ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Omeron D Interactions with Food and Alcohol in Malayalam\nആഹാരവും Omeron D-ഉം തമ്മിലുള്ള പ്രതിപ്രവർത്തനം\nഭക്ഷണത്തോടൊപ്പം Omeron D കഴിക്കുന്നത് ആരോഗ്യത്തിനു ഹാനികരമല്ല.\nമദ്യവും Omeron D-ഉം തമ്മിലുള്ള പ്രതിപ്രവർത്തനം\nOmeron D-നോടൊപ്പം മദ്യം കഴിക്കുന്നതുകൊണ്ട് സാരമായ പാർശ്വഫലങ്ങൾ ഉണ്ടാകുമെന്നതിനാൽ, അങ്ങനെ ചെയ്യുന്നതിനു മുമ്പ് നിങ്ങളുടെ ഡോക്ടറെ കാണുക.\nOmeron D ന് പകരമുള്ള മറ്റു മരുന്നുകൾ എല്ലാം കാണുക - Substitutes for Omeron D in Malayalam\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Omeron D കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Omeron D കഴിച്ചുവോ ?\nനിങ്ങൾ എത്രമാത്രം Omeron D ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Omeron D കഴിച്ചത്?\nനിങ്ങൾ എപ്പോഴാണ് Omeron D ഉപയോഗിക്കുന്നത് ?


ഭഗവത്‌ഭക്തി മാഹാത്മ്യവര്‍ണ്ണനം - ഭാഗവതം (2)\nസ വൈ പുംസ‍ാം പരോ ധര്‍മ്മോ യതോ ഭക്തിരധോ ക്ഷജേ\nഅഹൈതുക്യപ്രതിഹതാ യയാത്മാ സംപ്രസീദതി (1-2-6)\nവിശുദ്ധമനസ്കരായ നിങ്ങളുടെ അഭ്യര്‍ത്ഥന ശ്ലാഘനീയംതന്നെ. ശ്രീകൃഷ്ണഭഗവാന്റെ മഹിമയാര്‍ന്ന ലീലാകഥകളാണല്ലോ നിങ്ങളെന്നോട് പറയുവാന് ആവശ്യപ്പെട്ടത്. മനുഷ്യന് എല്ലായ്പ്പോഴും ശ്രീകൃഷ്ണനിലുളള ഭക്തി വര്‍ദ്ധിപ്പിക്കാനുതകുന്ന കാര്യങ്ങളില് ഏര്‍പ്പെടേണ്ടതാണ്. എന്തെന്നാല് സ്വാര്‍ത്ഥലാഭമോഹരഹിതമായ ഭക്തിയുടെ ഫലമായി മനുഷ്യന് സച്ചിദാനന്ദസ്വരൂപമായ ദൈവപദം പ്രാപിക്കുന്നു.\nപാരമ്പര്യസംസ്കാരം മനുഷ്യന് നാലുതരം നേട്ടങ്ങള് പറഞ്ഞിരിക്കുന്നു – ധര്‍മ്മം, അര്‍ത്ഥം, കാമം, മോക്ഷം എന്നിവ. ഒരുവന് തന്റെ കടമ, അതെത്ര ഭംഗിയായിത്തന്നെ നിര്‍വഹിച്ചാലും, ഭഗവല്‍ഭക്തിയില് കൂടുതല് താത്പര്യമുളവാക്കുവാന് പര്യാപ്തമല്ലെങ്കില് വ്യര്‍ത്ഥമത്രെ. ധനസമ്പാദനത്തിനായി മാത്രം ഒരുവന് തന്റെ കടമകള് നിര്‍വഹിക്കരുത്. ധനമാകട്ടെ സുഖഭോഗങ്ങള്‍ക്കായിമാത്രം ഉപയോഗിക്കയുമരുത്. ധര്‍മ്മപ്രവൃത്തികള്‍ക്കായിവേണം അത് വിനിയോഗിക്കുവാന്. ഇന്ദ്രിയസുഖങ്ങള് ജീവിതത്തിന്റെ പ്രകൃതിയാണ്. ആയത് ലക്ഷ്യമോ മാര്‍ഗ്ഗമോ ആയിക്കൂടാ. കാരണം ജീവിതോദ്ദേശം ഉന്നതമായ ഒന്നാണ്. അതത്രേ മുക്തി. പരമവിജ്ഞാനം. സത്തിനെകണ്ടെത്തല്. ഈപരമസത്യത്തെത്തന്നെ ദൈവമെന്നും പരമാത്മാവെന്നും ജ്ഞാനികള് പറയുന്നു.\nഒരുവനെ പരമപദത്തിലേക്കാനയിക്കുന്ന വഴികള് ഇനി പറഞ്ഞുതര‍ാം. തീര്‍ത്ഥയാത്രചെയ്യുന്ന ഒരുവന് പല തീര്‍ത്ഥങ്ങളിലും ദിവ്യപുരുഷന്മാരേയും മുനിമാരേയും കാണാനിടയാവുകയും അവരെ ശുശ്രൂഷിക്കുകയും ചെയ്യുന്നു. അവരില്‍നിന്നു് വാസുദേവന്റെ, ശ്രീകൃഷ്ണഭഗവാന്റെ, കഥകള് കേള്‍ക്കുന്നു. അവന്റെ മനസ്സില് ദുഷ്പ്രവണതകള്‍ക്കുപകരം ഭഗവല്‍പ്രേമം ഉണരുകയും ഹൃദയം നിര്‍മ്മലമാവുകയും ചെയ്യുന്നു. ഭഗവാന് സത്വഗുണസ്വരൂപനാകയാല് രജോതമോഗുണജന്യങ്ങളായ ദുഷ്ച്ചിന്തകളെ പാടേ നിര്‍മ്മാര്‍ജനം ചെയ്യുവാന് ഹൃദയത്തിലെ ഈ പരമപ്രേമത്തിനുകഴിയും. പിന്നീട് സംശയമന്യേ കാലതാമസംകൂടാതെ അവന് തന്റെ ആത്മബോധം പരമാര്‍ത്ഥബോധം തന്നെയാണെന്ന തിരിച്ചരിവുണ്ടാകുന്നു. അതുമാത്രമാണ് സത്യമെന്നും അവനറിയുന്നു. ഈ ആത്മബോധത്തെയാണ് എല്ലാ വേദപുരാണങ്ങളും\nലക്ഷ്യമാക്കുന്നുത്. എല്ലാ കര്‍മ്മങ്ങളും, പൂജാവിധികളും, ധര്‍മ്മമാര്‍ഗ്ഗങ്ങളും, വിജ്ഞാനസമ്പാദനവും ജീവിതായോധനവും ഇതിനെത്തന്നെയാണ് ലക്ഷ്യമാക്കുന്നുത്. അന്തിമവിശകലനത്തില് അതുമാത്രമേ സത്യമായുളളൂ.\nതുടക്കത്തില് സ്വപ്രഭാവത്തില്‍നിന്നും മൂന്ന് സ്വഭാവഗുണങ്ങള്-സത്വ-രജസ്-തമോ\nഗുണങ്ങള് – ജനിച്ചു. ഇക്കാണുന്നതും അല്ലാത്തതുമായ എല്ല‍ാം ആ ശ്രീകൃഷ്ണഭഗവാന്‍തന്നെ. കത്തുന്ന കനലിന്റെ രൂപഭാവങ്ങളാര്‍ജ്ജിക്കുന്ന തീപോലെ എല്ലാറ്റിലും അനന്തകോടി രൂപങ്ങളിലും ജ്വലിച്ചു നില്‍ക്കുന്ന സത്ത് ആ പ്രഭാവമത്രെ. അതേ തിരുവടികളാണ് ദേവതകളായും, സൃഷ്ടികര്‍ത്താവായ ബ്രഹ്മാവായും,\nസംരക്ഷകനായ വിഷ്ണുവായും, സംഹാരകനായ ശിവനായും പ്രത്യക്ഷനാവുന്നത്. എന്നിരുന്നാലും പരമപദപ്രാപ്തിക്കായും ജീവന്മുക്തിക്കായും ഭക്തിരൂപേണ വിഷ്ണുവിനെ പൂജിക്കയാണ് ഏറ്റവും നല്ലമാര്‍ഗ്ഗം. എന്തെന്നാല് ഭഗവാന് പരിപൂര്‍ണ്ണവും നിര്‍മ്മലവുമായ സത്യമത്രെ.


കോഴിക്കോട്: ആദ്യമായി റമദാൻ വ്രതം നോറ്റ് ബാങ്ക് വിളിക്കുവേണ്ടി കാത്തിരിക്കുന്ന മകന്‍റെ ചിത്രം പങ്കുവെച്ച് നടൻ നിർമൽ പാലാഴി . മകൻ ഉണ്ണിക്കുട്ടന്‍റെ ആദ്യ നോമ്പനുഭവമാണ് നിർമൽ പങ്കുവെച്ചിരിക്കുന്നത്. സുഹൃത്തുക്കൾ നോമ്പ് എടുക്കുന്നത് കണ്ടിട്ടാണ് മകന് നോമ്പ് എടുക്കാൻ ആഗ്രഹം ഉണ്ടായതെന്നും രാവിലെ കുഴപ്പമില്ലായിരുന്നെങ്കിലും ഉച്ചയായപ്പോൾ മുഖം വാടിയെന്നും പോസ്റ്റിലുണ്ട്.\nനിനക്ക് കഴിയുകയില്ല, എന്തെങ്കിലും കഴിക്കെന്ന് നിർബന്ധിച്ചെങ്കിലും എല്ലാവരെയും ഞെട്ടിച്ച് മകൻ നോമ്പ് പൂർത്തിയാക്കിയതിൽ സന്തോഷമുണ്ടെന്ന് നിർമൽ കുറിക്കുന്നു. വിശപ്പ് എന്തെന്നും അതിന്‍റെ വിലയും അവനും മനസ്സിലാക്കട്ടെ എന്ന് പറഞ്ഞാണ് നിർമൽ പോസ്റ്റ് അവസാനിപ്പിച്ചിരിക്കുന്നത്.\nനിർമൽ പാലാഴിയുടെ പോസ്റ്റിന്‍റെ പൂർണരൂപം-\nബാങ്ക് വിളിക്ക് വേണ്ടി കാത്തു നിൽക്കുന്ന ഉണ്ണിക്കുട്ടൻ. ആദ്യമായി എടുത്ത നോമ്പ് ആണ്. സുഹൃത്തുക്കൾ എടുക്കുന്നത് കണ്ടപ്പോൾ മൂപ്പർക്കും ഒരാഗ്രഹം. പുലർച്ചെ എഴുന്നേറ്റ് അത്താഴം കഴിച്ചു. പത്ത് മണി ആയപ്പോൾ ഞങ്ങളുടെ മുന്നിലൂടെ അഹങ്കാരത്തോടെ നടപ്പ്-ഇതാണോ വല്യ കാര്യം, എനിക്ക് ഒരു കുഴപ്പവുമില്ല എന്ന് പറഞ്ഞുകൊണ്ട്. ഉച്ചയായപ്പോൾ മുഖം വാടി. ഞങ്ങൾ ആവുന്നതും പറഞ്ഞു-ടാ… ഇത് നിനക്ക് നടക്കൂല്ല, എന്തേലും കഴിക്കാൻ നോക്ക്. പക്ഷേ, ഞങ്ങളെ എല്ലാവരെയും ഞെട്ടിച്ചു മൂപ്പര് നോമ്പ് മുറിക്കുവാൻ കാത്ത് ഇരിക്കുകയാണ്. സന്തോഷം. വിശപ്പ്\nസൗദിയിൽ കൃഷിയിടങ്ങളിൽ വെട്ടുകിളികളുടെ കൂട്ട ആക്രമണത്തിന് സാധ്യത


cpim thwart barlin lunch to vs\nബര്‍ലിന് കുഞ്ഞനന്തന് നായരുടെ ഉച്ചഭക്ഷണത്തിന് വി.എസിന് വിലക്ക്\nFriday 29th July 2011 12:01am\nകണ്ണൂര്: മാധ്യമപ്രവര്‍ത്തകനും മുതിര്‍ന്ന കമ്മ്യൂണിസ്റ്റ് നേതാവുമായിരുന്ന ബര്‍ലിന് കുഞ്ഞനന്തന് നായരുടെ വീട്ടില് നിന്നുള്ള ഉച്ചഭക്ഷണത്തിന് വി.എസ്.അച്യുതാനന്ദന് സി.പി.ഐമ്മിന്റെ വിലക്ക്.\nവിവിധ പരിപാടികള്‍ക്കായി വെള്ളിയാഴ്ച കണ്ണൂരിലെത്തിയ വി.എസ് രോഗബാധിതനായ കുഞ്ഞനന്തന് നായരെ കണ്ണൂരിലെത്തുമ്പോള് കാണാന് വരുമെന്ന് അറിയിച്ചിരുന്നു. കഴിഞ്ഞ ദിവസം കണ്ണൂരിലെത്തിയ വി.എസ് നാറാത്തുള്ള ബര്‍ലിന്റെ ശ്രീദേവീപുരം വീട്ടിലെത്തുമെന്ന് അറിയിച്ചപ്പോള് ഉച്ചഭക്ഷണത്തിന് ക്ഷണിക്കുകയായിരുന്നു. ഉച്ചഭക്ഷണത്തിന് വി.എസ് വരാമെന്ന് സമ്മതിക്കുകയും ചെയ്തു. എന്നാല്, വി.എസ്സിന്റെ പരിപാടി തയ്യാറാക്കിയ കണ്ണൂര് ജില്ലാ കമ്മിറ്റി ഉച്ചഭക്ഷണത്തിന്റെ കാര്യത്തില് വിയോജിക്കുകയായിരുന്നു. തുടര്‍ന്ന് കണ്ണൂര് ജില്ലാകമ്മിറ്റി സംസ്ഥാന നേതൃത്വത്തെ കാര്യം അറിയിച്ചു. തുടര്‍ന്നാണ് വി.എസ്സുമായി ബന്ധപ്പെട്ട കേന്ദ്രങ്ങള് ബര്‍ലിന്റെ വീട്ടിലെ ഉച്ചഭക്ഷണ പരിപാടി റദ്ദാക്കിയതായി അറിയിച്ചത്.\nസി.പി.ഐ.എമ്മിന്റെ ഒന്നാം പാര്‍ട്ടി കോണ്‍ഗ്രസ്സില് പങ്കെടുത്തവരില് ജീവിച്ചിരിക്കുന്ന ഏക കമ്യൂണിസ്റ്റായ ബര്‍ലിനെ പ്രത്യയശാസ്ത്രവിവാദത്തിന്റെ പേരില് സി.പി.എമ്മില് നിന്ന് പുറത്താക്കിയിരുന്നു. ഏതാനും മാസങ്ങള്‍ക്ക് മുമ്പ് കണ്ണൂരിലെത്തിയ വി.എസ്, കുഞ്ഞനന്തന് നായരെ കാണാന് പോയിരുന്നു. കണ്ണൂരിലെ കൊയിലി ആസ്പത്രിയില് കിടക്കുമ്പോഴായിരുന്നു ആ സന്ദര്‍ശനം. സി.പി.ഐ.എം കണ്ണൂര് ജില്ലാസെക്രട്ടറി പി.ജയരാജനും അന്ന് വി.എസിന്റെ കൂടെയുണ്ടായിരുന്നു. പ്രത്യയശാസ്ത്രപ്രശ്‌നത്തിന്റെ പേരില് പാര്‍ട്ടിയില് നിന്ന് പുറത്താക്കിയ ബര്‍ലിനെ കാണാന് പോയത് സി.പി.എമ്മിനകത്ത് ഏറെ വിമര്‍ശനം ഉയര്‍ത്തിയിരുന്നു.


നീരാളിയെ ജീവനോടെ തിന്നാൻ നോക്കി; യുവതിക്ക് കിട്ടയിത് എട്ടിന്റെ പണി | Chinese vlogger tries to eat octopus alive, gets attacked– News18 Malayalam\nHome » photogallery » buzz » CHINESE VLOGGER TRIES TO EAT OCTOPUS ALIVE GETS ATTACKED\nനീരാളിയെ ജീവനോടെ തിന്നാൻ നോക്കി; യുവതിക്ക് കിട്ടയത് എട്ടിന്റെ പണി\n| May 09, 2019, 15:47 IST\nബീജിങ്: ജീവികളെ ജീവനോടെ ഭക്ഷിക്കുന്നത് അത്ര സുരക്ഷിതമായ കാര്യമല്ല. അത് തെളിയിക്കുന്ന ഒരു വീഡിയോ ആണ് ഇപ്പോള് പുറത്ത് വന്നിരിക്കുന്നത്. ചൈനയിലെ അറിയപ്പെടുന്ന ഒരു വീഡിയോ ബ്ലോഗര് ആണ് ഇതിന്റെ ഇര. ആ വീഡിയോ വൈറല് ആയിരിക്കുകയാണ്. തിന്നാൻ നോക്കിയത് ഒരു ജീവനുള്ള നീരാളിയെ ആയിരുന്നു.\nചൈനയിലെ ഷോര്‍ട്ട് വീഡിയോ പ്ലാറ്റ് ഫോം ആയ കൈ്വഷൗവില് ആയിരുന്നു സംഭവം. സീസൈഡ് ഗേള് ലിറ്റില് സെവന് എന്ന ഐഡി ഉപയോഗിക്കുന്ന വ്ളോഗര് ആണ് അല്‍പം അതിക്രമം എന്ന് തോന്നിപ്പിക്കുന്ന കാര്യം ചെയ്തത്. എന്നാല് ലൈവില് അത് ഇത്രയും 'പണിതരും' എന്ന് യുവതി പോലും പ്രതീക്ഷിച്ചിരുന്നില്ല എന്നതാണ് യാഥാര്‍ത്ഥ്യം. ഈ വീഡിയോ ഇപ്പോള് ലോകമെമ്പാടും വൈറല് ആയിരിക്കുകയാണ്.\nഒരു നീരാളിയെ ജീവനോടെ തിന്നുന്നത് ലൈവ് വീഡിയോയില് കാണിക്കാന് ആയിരുന്നു യുവതിയുടെ ശ്രമം. പരാമവധി ആളുകളുടെ ശ്രദ്ധ ആകര്‍ഷിക്കുക എന്നതായിരുന്നു ലക്ഷ്യം. അല്‍പം പേടിക്കുകയും ചെറുതായി പരിക്കേല്‍ക്കുകയും ചെയ്‌തെങ്കിലും വീഡിയോ വൈറല് ആയിക്കിട്ടിയിട്ടുണ്ട്.\nഅമ്പത് സെക്കന്റ് മാത്രം ദൈര്‍ഘ്യമുള്ളതാണ് വീഡിയോ. വീഡിയോയുടെ തുടക്കത്തില് തീരെ പരിഭ്രാന്തിയില്ലാതെ ആണ് യുവതി പ്രത്യക്ഷപ്പെടുന്നത്. എന്നാല് സെക്കന്റുകള് ക്കകം കാര്യങ്ങള് കൈവിട്ടുപോവുകയായിരുന്നു. ജീവന് മരണ പോരാട്ടത്തില് നീരാളി, കാലുകള് കൊണ്ട് യുവതിയുടെ മുഖത്ത് പറ്റിപ്പിടിക്കുകയായിരുന്നു.\nകൈകൊണ്ട് നീരാളിയെ പിടിച്ചുമാറ്റാനുള്ള ശ്രമമായി പിന്നീട്. അതോടെ നീരാളിപ്പിടിത്തം കുറേക്കൂടി രൂക്ഷമായി. പിന്നെ യുവതിയുടെ കരച്ചിലും വെപ്രാളവും ആണ് കാണാനാകുന്നത്. ഒരുവിധത്തില് ഒടുവില് നീരാളിയെ പറിച്ചെടുക്കുകയാണ് ചെയ്തത്. മുഖത്ത് ചെറിയ മുറിവുണ്ടാവുകയും ചെയ്തു.


ഗുരുസഞ്ചാരങ്ങള്: വെയിൽനിഴൽ പ്രദേശത്തെ ഡി കാമറൂൺ/എം. ഫൈസൽ\nകാറ്റാടിമരങ്ങൾ അതിരിട്ട നടവഴി കടന്ന്, കരിയിലകൾ വീണ പടികൾ കയറി, പച്ചപ്പായൽ പടർന്ന ചുമരിൽ തൊടാതെ ഞങ്ങൾ പോയത് ഒരേ ക്ലാസ്മുറിയിലേക്ക്. ഇരുന്നത് ഒരേ വെയിൽനിഴൽ പ്രദേശത്ത്. പഠിപ്പിച്ചത് ഒരേ പാഠങ്ങൾ. കേട്ടതും ഒരേ പാഠങ്ങൾ. പക്ഷെ, പഠിച്ചത് ഒന്നായിരുന്നില്ല. പടിയിറങ്ങിയതും വേറെയിടങ്ങളിൽ. കൊണ്ട നട്ടുച്ച വേറെ വേറെ. ചൂണ്ടിയ വിരൽ വേറെ വേറെ. അതുകൊണ്ടാണ് വർഷങ്ങൾ കഴിഞ്ഞ് ഞാനും അവളും കണ്ടുമുട്ടിയപ്പോൾ അവൾക്ക് എന്നെ തിരിച്ചറിയാനാകാതെ പോയത്. എനിയ്ക്ക് അവളെ തിരിച്ചറിയാനായത്.\nഒരു കൊച്ചു കഥയെഴുതി:\nയയാതി എന്നു പേരായ ഒരാൾ മരിക്കുന്ന നേരത്ത് ദാഹിക്കുന്നു എന്നു പറഞ്ഞു. കുടിക്കാൻ ഗംഗാജലം കൊടുത്തു. അതയാൾ കൊടുത്തവന്റെ മുഖത്തേക്ക് ആഞ്ഞുതുപ്പി. മരണവേഗത്തിലും ദുരഭിമാനം! സത്വരം ഇളയമകൻ ഒരു കുപ്പി തെങ്ങിൻ കള്ള് തന്തയുടെ വായിലേക്ക് പതുക്കെ ഒഴിച്ചു കൊടുത്തു. സംതൃപ്തിയോടെ യയാതി സലാം പറഞ്ഞു മരിച്ചു.\nഇതാണ് കഥ. കഥയ്ക്ക് ഞാൻ ഒരു പേര് നിശ്ചയിച്ചു. ഡി കാമറൂൺ. കഥ ആദ്യം വായിച്ച എന്റെ ചങ്ങാതി ചോദിച്ചു. കഥയും പേരും തമ്മിലെന്ത്?\nഞാൻ തിരിച്ചു ചോദിച്ചു. നീയും നിന്റെ ഭാര്യയും തമ്മിലെന്ത്?\nPosted by faizal m at 23:52\nNajim Kochukalunk5June 2012 at 03:15\nവെയില് നിഴല്, നല്ല വരികള്. വായിക്കാന് വല്ലാതൊരു സുഖം. ഡി കാമറൂണിനെ കുറിച്ച് ഏറെ പറയാനുണ്ട്. അതുകൊണ്ട് ഇപ്പോള് ഒന്നും പറയുന്നില്ല.


(Sona M Abraham For Sale Movie): 'അഭിനയിച്ച സിനിമയിലെ ദൃശ്യങ്ങൾ പോൺ സൈറ്റിൽ, ഡിജിപിക്ക് അടക്കം പരാതി നൽകിയിട്ട് അഞ്ചിലേറെ വർഷം'; വെളിപ്പെടുത്തലുമായി സോന എബ്രഹാം | Actress And Law Student Sona M Abraham Reveals Cyber Bullying For Sale Malayalam Movie\nBy എന്റർടെയിൻമെന്റ് ഡെസ്ക് • 17/10/2020 at 10:50PM\nആ വീഡിയോ ഓണ്‍ലൈന് പ്ലാറ്റ് ഫോമില് നിന്നും റിമൂവ് ചെയ്യാന് വേണ്ടി എനിക്ക് എത്തിപ്പെടാവുന്ന എല്ലാ നിയമസംവിധാനങ്ങളെയും സമീപിച്ചു. പക്ഷേ ഇന്നുവരെ അതിനോട് പോസിറ്റീവ് റെസ്‌പോണ്‍സ് ഇതുവരെ കിട്ടിയിട്ടില്ല. സൈബര് സെല്, എഡിജിപി, ഡിജിപിയുടെ അടുത്ത് വരെ പരാതി കൊടുത്തിട്ടുണ്ട്. പക്ഷേ ഇതുവരെ നടപടി എടുത്തിട്ടില്ല. ഹൈക്കോടതിയില് ഇപ്പോഴും ഒരു ഹര്‍ജി നിലനില്‍ക്കുന്നുണ്ട്.\nതാൻ അഭിനയിച്ച മലയാള സിനിമയിലെ ദൃശ്യങ്ങൾ ദുരുപയോഗം ചെയ്ത് അപകീർത്തിപ്പെടുത്തുകയും മാനഹാനി വരുത്തുകയും ചെയ്തവരെ വർഷങ്ങളായിട്ടും പിടികൂടിയിട്ടില്ലെന്ന് നടിയും വിദ്യാർത്ഥിനിയുമായ സോന എം എബ്രഹാം. പത്താം ക്ലാസിൽ പഠിക്കുമ്പോൾ, തന്റെ പതിനാലാം വയസിൽ അഭിനയിച്ച ഫോർ സെയിൽ എന്ന ചിത്രത്തിലെ ദൃശ്യങ്ങൾ യു ട്യൂബിലും മറ്റ് സാമൂഹിക മാധ്യമങ്ങളിലും പ്രചരിപ്പിച്ചതിൽ ഡിജിപി മുതൽ തനിക്ക് എത്തിപ്പെടാവുന്ന എല്ലാവർക്കും പരാതി നൽകിയിട്ടും ഇതുവരെ പൊലീസ് നടപടി എടുത്തിട്ടില്ല. നിലവിൽ ഹൈക്കോടതിയിൽ ഇത് സംബന്ധിച്ച് ഒരു ഹർജി ഉണ്ടെന്നും സോന എം എബ്രഹാം ഫെയ്സ്ബുക്ക് വീഡിയോയിൽ പറയുന്നു.\nചലച്ചിത്ര രംഗത്തെ സ്ത്രീകളുടെ കൂട്ടായ്മയായ ഡബ്ല്യുസിസിയുടെ റെഫ്യൂസ് ദ അബ്യൂസ് എന്ന ക്യാംപെയിനോട് അനുഭാവം വ്യക്തമാക്കിയാണ് സോന എം എബ്രഹാം ഇക്കാര്യങ്ങൾ വെളിപ്പെടുത്തിയത്. മുകേഷ്, വിജയരാഘവൻ, കാതൽ സന്ധ്യ എന്നിവർ പ്രധാന കഥാപാത്രങ്ങളായ ഫോർ സെയിൽ എന്ന ചിത്രം സംവിധാനം ചെയ്തത് സതീഷ് അനന്തപുരിയാണ്. ചിത്രത്തിന്റെ നിർമ്മാതാവ് ആന്റോ കടവേലിലാണ്. ഇവർ രണ്ടുപേർക്കും ചിത്രത്തിന്റെ എഡിറ്റർക്കും മാത്രം ലഭ്യമായിരുന്ന സിനിമയിലെ തന്റെ രംഗങ്ങൾ എങ്ങനെയാണ് പോൺ സൈറ്റുകളിൽ പ്രചരിച്ചതെന്ന് ഇതുവരെയും പൊലീസ് കണ്ടുപിടിച്ചിട്ടില്ല.\nസ്വന്തം സഹോദരി നശിപ്പിക്കപ്പെടുന്നത് കണ്ട് മനംനൊന്ത് ആത്മഹത്യ ചെയ്ത ഹീറോയിന് കഥാപാത്രത്തെയാണ് അതില് കാതല് സന്ധ്യ എന്ന നടി അഭിനയിച്ചത്. നിര്‍ഭാഗ്യവശാല് അതിലെ അനിയത്തി ഞാനായിരുന്നു. സ്വന്തം ജീവിതത്തില് ആത്മഹത്യ ചെയ്യപ്പെടേണ്ട അവസ്ഥയില് എത്തിപ്പെട്ടതും ഞാനാണ്. പക്ഷേ ഇതുവരെ ആത്മഹത്യ ചെയ്തിട്ടില്ല. ഇതിൽ അനിയത്തിയായി അഭിനയിച്ചപ്പോൾ ഈ ദൃശ്യങ്ങൾ സംവിധായകന്റെ കലൂരുളള ഓഫിസിലാണ് ഷൂട്ട് ചെയ്തത്. പിന്നീട് പ്ലസ് വണ്ണിൽ പഠിക്കുന്ന സമയത്താണ് യു ട്യൂബിലും നിരവധി പോൺ സൈറ്റുകളിലും പല വിധ പേരിൽ, പല തലക്കെട്ടിൽ പ്രചരിച്ചത്. ഇതോടെ ബന്ധുക്കളും സുഹൃത്തുക്കളും പഠിപ്പിക്കുന്ന അധ്യാപകരും അടക്കം മോശം മനോഭാവത്തോടെയാണ് തന്നെ കണ്ടിരുന്നതെന്നും സോന പറയുന്നു.\nഎന്റെ പേര് സോന, ഞാന് അഞ്ചാം വര്‍ഷ നിയമ വിദ്യാര്‍ത്ഥിനിയാണ്. ഞാനിന്ന് എന്റെ ലൈഫിലെ ഏറ്റവും പേഴ്‌സണലായിട്ടുളള, എന്റെ മാതാപിതാക്കളുടെ മുമ്പിലോ, സുഹൃത്തുക്കളുടെ മുമ്പിലോ അധികം ചര്‍ച്ച ചെയ്യാത്ത ഒരു കാര്യം എല്ലാവരോടും പറയാനാണ് വന്നിരിക്കുന്നത്. എനിക്ക് 14 വയസുളളപ്പോള്, അതായത് പത്താം ക്ലാസില് പഠിക്കുമ്പോള് ഒരു സിനിമയില് അഭിനയിച്ചു. അതിന്റെ പേര് ഫോര് സെയില് എന്നായിരുന്നു. അതിന്റെ സംവിധായകന്റെ പേര് സതീശന് അനന്തപുരി, അതിലെ നിര്‍മ്മാതാവിന്റെ പേര് ആന്റോ കടവില്.\nആ സിനിമയുടെ പ്രമേയം എന്തായിരുന്നു എന്ന് ഇന്ന് ആലോചിക്കുമ്പോള്, അങ്ങനെയൊരു സിനിമയില് അഭിനയിച്ചു എന്നത് ഇന്ന് എന്നെ ഭീതിപ്പെടുത്തുന്ന ഒന്നാണ്. കാരണം അത്രയും സ്ത്രീ വിരുദ്ധമായ, സ്ത്രീ വിരുദ്ധ പ്രമേയത്തെ മഹത്വവത്കരിക്കുന്ന ഒരു സിനിമയാണ് ഫോര് സെയില്, സ്വന്തം സഹോദരി നശിപ്പിക്കപ്പെടുന്നത് കണ്ട് മനംനൊന്ത് ആത്മഹത്യ ചെയ്ത ഹീറോയിന് കഥാപാത്രത്തെയാണ് അതില് കാതല് സന്ധ്യ എന്ന നടി അഭിനയിച്ചത്. നിര്‍ഭാഗ്യവശാല് അതിലെ അനിയത്തി ഞാനായിരുന്നു.സ്വന്തം ജീവിതത്തില് ആത്മഹത്യ ചെയ്യപ്പെടേണ്ട അവസ്ഥയില് എത്തിപ്പെട്ടതും ഞാനാണ്. പക്ഷേ ഞാന് ആത്മഹത്യ ചെയ്തിട്ടില്ല. ഇപ്പോഴും ജീവനോടെ ഉണ്ട്. അതിന്റെ തെളിവാണ് ഇത്.\nചിത്രത്തില് അങ്ങനെയൊരു സംഭവം ഉളളതിനാല് അങ്ങനെയൊരു വീഡിയോ ഷൂട്ട് ചെയ്യണമെന്ന് ആ ചിത്രത്തിന്റെ അണിയറ പ്രവര്‍ത്തകരായ സംവിധായകര് ആവശ്യപ്പെട്ടു. അന്ന് എനിക്ക് 14 വയസാണ്. ഇങ്ങനെയൊരു 150 പേരോളം ഉളളൊരു സെറ്റില് വെച്ച് അത് ചെയ്യാന് പറ്റില്ലെന്ന് ഞാന് പറഞ്ഞു, സമ്മതിച്ചു. അല്ലെങ്കില് അതിനൊട്ടും കംഫര്‍ട്ട് അല്ലെന്ന് അവര് തന്നെ പറഞ്ഞു. കാരണം ഞാന് ചെറിയ കുട്ടിയാണ്.\nഅങ്ങനെ പിന്നീട് ആ സീന് ഷൂട്ട് ചെയ്തത് ഡയറക്ടറുടെ കലൂരുളള ഓഫിസില് വെച്ചാണ്. എന്റെ മാതാപിതാക്കളും കുറച്ച് അണിയറ പ്രവര്‍ത്തകരുമാണ് ഷൂട്ടിന് ഉണ്ടായിരുന്നത്. സിനിമ ഷൂട്ടിങ് തീര്‍ന്നു. ഞാനെന്റെ പരീക്ഷയും മറ്റ് തിരക്കുകളിലേക്കും മടങ്ങി. പിന്നീട് പ്ലസ് വണില് പഠിക്കുമ്പോള് ആ സിനിമയ്ക്ക് വേണ്ടി എടുത്ത ദൃശ്യങ്ങള് യു ട്യൂബിലും നിരവധി പോണ് സൈറ്റുകളിലും പല പേരുകളില് പലവിധ തലക്കെട്ടോടെ പ്രചരിക്കാന് തുടങ്ങി. അങ്ങനെ അത് ദുരുപയോഗം ചെയ്യപ്പെട്ടതോടെ വളരെ താഴ്ന്ന നിലയില് ജീവിക്കുന്ന എന്റെ കുടുംബത്തിന് ഏറ്റ ആഘാതം മനസിലാകുമല്ലോ. അതോട് കൂടി സുഹൃത്തുക്കള്, ബന്ധുക്കള്, അധ്യാപകര് അടക്കം പലരും സംശയത്തിന്റെ കണ്ണുകളോടെയാണ് നോക്കുന്നത്. അതുകൊണ്ട് തന്നെ സിനിമ എന്ന് വാക്ക് കേള്‍ക്കുമ്പോള് എന്റെ വീട്ടുകാര്‍ക്ക് ഇപ്പോള് പേടിയാണ്. കാരണം ഇത്രയും നാളും സമൂഹത്തില് നിന്ന് പലവിധത്തില് കുത്തുവാക്കുകള് കേട്ടു. നീ ഇപ്പോഴും ജീവിച്ചിരിപ്പുണ്ടോ എന്നത് അടക്കമുളള ചോദ്യങ്ങള്.\nഎല്ലാ അധിക്ഷേപങ്ങളും വിദ്വേഷവും നേരിട്ട് ജീവിക്കുകയാണ്. തെറിവിളിക്കുന്നവര് മാനസിക വൈകല്യമുള്ളവരാണ്. അത് അവരുടെ അവകാശമായി കണക്കാക്കുകയാണ്.അവരാണ് സമൂഹത്തിന്റെ കാവല് ഭടന്‍മാരെന്നാണ് കരുതുന്നത്. സ്ത്രീകളെ നികൃഷ്ട ജന്‍മങ്ങളായാണ് അവര് കാണുന്നത്. അവര്‍ക്ക് നഷ്ടപ്പെടാത്ത എന്തോ നമുക്ക് കൂടുതലായിട്ടുണ്ട് എന്ന നിലയ്ക്കാണ് അവരുടെ പ്രതികരണം. അമ്മയില് നിന്ന് രാജിവെച്ച പാര്‍വതിയോട് വളരെ ബഹുമാനമുണ്ട്. ഇടവേള ബാബുവിനെ പോലുള്ളവരാണ് സ്ത്രീകള് ഒരു കച്ചവട വസ്തുവാണെന്ന രീതിയില് ധാരണ സൃഷ്ടിച്ചത്. സിനിമയിലെ പുരുഷമേധാവിത്വമാണ് ആ രംഗത്തിന് ചീത്തപ്പേരുണ്ടാക്കിയത്. സദാചാരവാദികളോട് നിങ്ങളെ എനിക്ക് പേടിയില്ലെന്നാണ് പറയാനുള്ളത്. ആറേഴ് വര്‍ഷായി അധിക്ഷേപം നേരിടുകയാണ്. അത് എന്നെ എത്രമാത്രം ദുര്‍ബലയാക്കിയോ അത്രമാത്രം ശക്തയുമാക്കി. അതിന്റെ ഡിപ്രഷനില് നിന്ന് പൂര്‍ണമായും മോചിതയായിട്ടില്ല. എന്നാലും നിങ്ങളെ ഞങ്ങള്‍ക്ക് പേടിയില്ല. അധിക്ഷേപങ്ങള്‍ക്കെതിരെ പോരാടുന്നവര്‍ക്കൊപ്പം നില്‍ക്കുന്നു.


ഇത്ര ചെറിയ വയറിൽ ഇരട്ടക്കുട്ടികളോ? ഗർഭിണിയുടെ ചിത്രങ്ങൾ കണ്ട് ആശ്ചര്യപ്പെട്ട് സോഷ്യൽ മീഡിയ – News18 Malayalam\nഗർഭകാലം പൂർത്തിയാക്കാറായ യുവതിയുടെ ചിത്രങ്ങൾ കണ്ട് നെറ്റിസൺമാർ ശരിയ്ക്കും ഞെട്ടി. വയറിന്റെ മുന്നിൽ നിന്നും വശങ്ങളിൽ നിന്നുമുള്ള ചിത്രങ്ങൾ കണ്ടാൽ യുവതി ഗർഭിണിയാണെന്ന് തോന്നില്ല.\nആരോഗ്യവുമായി ബന്ധപ്പെട്ട ഏതൊരു അനുഭവവും പോലെ ഗർഭകാലവും ഓരോ സ്ത്രീകൾക്കും വ്യത്യസ്തമായിരിക്കും. ഗർഭിണികളുടെ വയറിന്റെ വലിപ്പം തന്നെ ശാരീരികമായ വ്യത്യാസങ്ങളുടെ അടിസ്ഥാനത്തിൽ വ്യത്യസ്ത രീതിയിലായിരിക്കും. ഇതിന് ഏറ്റവും പുതിയ ഉദാഹരണമാണ് സോഷ്യൽ മീഡിയയിൽ വൈറലായി മാറിയ റെബേക്ക ഹർലി എന്ന ഗർഭിണിയായ യുവതിയുടെ ചിത്രങ്ങൾ. വളരെ ചെറിയ വയറുള്ള ഹർലിക്ക് ഇരട്ടക്കുട്ടികളാണ് ജനിച്ചത്. ഗർഭിണിയാണെന്ന് പോലും തോന്നാത്ത തരത്തിലാണ് ഹർലിയുടെ വയർ. എന്നാൽ താൻ ഇരട്ടക്കുട്ടികളെ പ്രസവിച്ചതായാണ് യുവതി വെളിപ്പെടുത്തിയിരിക്കുന്നത്. ഇപ്പോൾ അഞ്ച് കുട്ടികളുടെ അമ്മയാണ് ഹർലി. തന്റെ കുഞ്ഞുങ്ങളുടെ ചിത്രങ്ങളും വീഡിയോകളും സോഷ്യൽ മീഡിയ ഹാൻഡിലിൽ ഹർലി പോസ്റ്റ് ചെയ്തിട്ടുണ്ട്.\nഗർഭകാലം പൂർത്തിയാക്കാറായ ഹർലിയുടെ ചിത്രങ്ങൾ കണ്ട് നെറ്റിസൺമാർ ശരിയ്ക്കും ഞെട്ടി. വയറിന്റെ മുന്നിൽ നിന്നും വശങ്ങളിൽ നിന്നുമുള്ള ചിത്രങ്ങൾ കണ്ടാൽ യുവതി ഗർഭിണിയാണെന്ന് തോന്നില്ല. മറ്റൊരു വീഡിയോയിൽ, ഹർലി തന്റെ പ്രസവ അനുഭവം പങ്കുവെക്കുകയും താൻ ഇരട്ട കുട്ടികൾക്ക് ജന്മം നൽകിയതായും വെളിപ്പെടുത്തി. ഇപ്പോൾ അഞ്ച് കുട്ടികളുടെ അമ്മയാണ് യുവതി. ഇരട്ട കുട്ടികൾ അഞ്ച് ആഴ്ച മുമ്പാണ് ജനിച്ചതെന്ന് ഹർലി പറഞ്ഞു. പെൺകുഞ്ഞുങ്ങൾ ഇരുവരും ആരോഗ്യവതികളാണെന്നും രണ്ട് കിലോഗ്രാമാണ് ഇവരുടെ ഭാരമെന്നും ഹർലി പറഞ്ഞു. തന്റെ ഗർഭകാല അനുഭവത്തെക്കുറിച്ചും ഹർലി തന്റെ ഇൻസ്റ്റാഗ്രാം അക്കൗണ്ടിൽ പങ്കുവെച്ചു.\nഹർലി ഇരട്ടക്കുട്ടികളുടെ ചിത്രങ്ങൾ കൂടി പങ്കുവച്ചതോടെ നിരവധി പേരാണ് പ്രതികരണങ്ങളുമായി രംഗത്തെത്തിയത്. രണ്ട് കുഞ്ഞുങ്ങൾ എങ്ങനെ ഈ ചെറിയ വയറിൽ ഒളിച്ചിരുന്നുവെന്നാണ് പലരും ചോദിച്ചത്.\nA post shared by Rebecca Hurley (@nolanohana)\nവിമാന യാത്രക്ക് കൂടുതൽ ലഗേജ് കൊണ്ടുപോകാനായി വ്യത്യസ്ഥമായ വഴി തേടിയ യുവതിയുടെ വീഡിയോ അടുത്തിടെ ഇന്റർനെറ്റിൽ വൈറലായിരുന്നു. ഗർഭിണിയാണെന്ന് തെറ്റിധരിപ്പിച്ചാണ് അധിക ബാഗേജുമായി യുവതി വിമാന യാത്ര നടത്തിയത്. ആഷ്‌ലിൻ എന്ന യുവതി @miniadventures എന്ന ടിക്ക് ടോക്ക് അക്കൗണ്ടിലൂടെയാണ് വീഡിയോ പങ്കുവച്ചിരിക്കുന്നത്. വിമാന യാത്രക്കിടെ താൻ എങ്ങനെ അധിക ബാഗേജ് കൊണ്ടു പോയി എന്നാണ് വീഡിയോയിലൂടെ കാണിക്കുന്നത്.\nവിമാനത്താവളത്തിലെ ശുചിമുറിയിൽ കയറിയ ശേഷം ഒരു ബാഗ് തന്റെ വയറിന് മുകളിലാക്കി വെച്ച് അതിന് പുറത്ത് വസ്ത്രം ധരിക്കുന്നത് വീഡിയോയിൽ കാണാവുന്നതാണ്. ഒറ്റ നോട്ടത്തിൽ യുവതിയെ കണ്ടാൽ ഗർഭിണിയാണെന്ന് തോന്നിക്കും. നോബഡി ഗോണ നോ (ആരും അറിയാൻ പോകുന്നില്ല) എന്ന ശബ്ദമാണ് വീഡിയോക്ക് പശ്ചാത്തലമായി നൽകിയിരിക്കുന്നത്. 44 ഡോളറിന്റെ ( 3275 രൂപ ) വിമാന ടിക്കറ്റാണ് യുവതി എടുത്തിരുന്നത്. ഇതനുസരിച്ച് ഒരു ബാഗ് മാത്രം ഉപയോഗിച്ച് യാത്ര ചെയ്യാനുള്ള അനുമതിയാണ് ഉള്ളത്. ഗർഭിണിയായി മാറാൻ ഒരു ബാഗ് ഉപയോഗിച്ചതോടെ രണ്ട് ബാഗുമായി യാത്ര ചെയ്യാൻ യുവതിയ്ക്ക് കഴിഞ്ഞു.


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ദേശീയ ദിനത്തെ വരവേല്‍ക്കാന് ഒരുങ്ങി ഖത്തര്\nദേശീയ ദിനത്തെ വരവേല്‍ക്കാന് ഒരുങ്ങി ഖത്തര്\nദോഹ:ഒരു ദിവസം മാത്രം അപ്പുറം നില്‍ക്കുന്ന ദേശീയ ദിനത്തെ വരവേല്‍ക്കാന് ഖത്തര് ഒരുങ്ങി. റോഡുകളിലെല്ലാം ദേശീയ പതാകകളും അലങ്കാരങ്ങളും. നൂറ്റാണ്ടുകള് നീണ്ട ഒട്ടോമന്, ബ്രിട്ടീഷ് ഭരണത്തില്‍നിന്ന് 1971 സെപ്റ്റംബര് മൂന്നിനാണു ഖത്തര് സ്വതന്ത്രമായത്. 2006 വരെ ആ ദിവസമായിരുന്നു ദേശീയദിനവും.\n1978ല് ഷെയ്ഖ് ജാസിം ബിന് മുഹമ്മദ് താനി അധികാരത്തിലേറിയ ദിവസമായ ഡിസംബര് 18, ദേശീയ ദിനമാക്കാന് അനന്തരാവകാശി ഷെയ്ഖ് തമീം ബിന് ഹമദ് ബിന് അല്‍താനി രണ്ടു വര്‍ഷം മുന്‍പു തീരുമാനിക്കുകയായിരുന്നു. ഖത്തറിന്റെ സ്ഥാപകന് എന്നാണു ഷെയ്ഖ് ജാസിം അറിയപ്പെടുന്നത്.\nരാജ്യത്തെ ഐക്യത്തിലേക്കും പുരോഗതിയിലേക്കും നയിച്ച അദ്ദേഹത്തിനു നന്ദിയര്‍പ്പിക്കാനുള്ള അവസരം കൂടിയാണു ദേശീയ ദിനം.\nകാഴ്ചയ്ക്കു വിരുന്നായി പ്രത്യേക ലൈറ്റ് ഷോ, ലൈറ്റ് ആന്‍ഡ് വാട്ടര് ഷോ, കരിമരുന്നു വിസ്മയം, കുതിരപ്പന്തയം, സാഹിത്യ സെമിനാര്, കവിതാ പാരായണം തുടങ്ങിയ പരിപാടികള് തുടങ്ങിക്കഴിഞ്ഞു. ഒട്ടകസവാരിയില് വിദഗ്ധരായവര് അണിനിരക്കുന്ന മല്‍സരം വേറിട്ട കാഴ്ചയാണ്.\nശാരീരിക, മനോ വൈകല്യമുള്ളവര്‍ക്കു പരിപാടികള് ആസ്വദിക്കാന് പ്രത്യേക വേദിയൊരുക്കിയിട്ടുണ്ട്. ദേശീയ ദിനാഘോഷങ്ങള്‍ക്കു പൊലിമയേകാന് ഒട്ടേറെ ഓഫറുകളുമായി ഷോപ്പിങ് സെന്ററുകളും സജീവമായി.\nഒരു ദിവസം മാത്രം അപ്പുറം നില്‍ക്കുന്ന ദേശീയ ദിനത്തെ വരവേല്‍ക്കാന് ഖത്തര് ഒരുങ്ങി. റോഡുകളിലെല്ലാം ദേശീയ പതാകകളും അലങ്കാരങ്ങളും. നൂറ്റാണ്ടുകള് നീണ്ട ഒട്ടോമന്, ബ്രിട്ടീഷ് ഭരണത്തില്‍നിന്ന് 1971 സെപ്റ്റംബര് മൂന്നിനാണു ഖത്തര് സ്വതന്ത്രമായത്. 2006 വരെ ആ ദിവസമായിരുന്നു ദേശീയദിനവും.


മഴുകൊണ്ട് തലയിൽ വെട്ടി, വിരൽ അരിഞ്ഞു; ബുലന്ദ്ശഹര് ഇന്‍സ്പെക്ടറെ കൊന്നത് ക്രൂരമായി\nയു.പിയിലെ ബുലന്ദ്ശഹറില് പൊലീസ് ഇന്‍സ്‌പെക്ടര് സുബോധ് കുമാര് സിങ് കൊല്ലപ്പെട്ട സംഭവത്തില് ഞെട്ടിക്കുന്ന വെളിപ്പെടുത്തലുകള്\n29 Dec, 2018 at 06:36 AM\nഗോവധം ആരോപിച്ച് ഡിസംബര് മൂന്നിന് യു.പിയിലെ ബുലന്ദ്ശഹറില് പൊലീസ് ഇന്‍സ്‌പെക്ടര് സുബോധ് കുമാര് സിങ് കൊല്ലപ്പെട്ട സംഭവത്തില് ഞെട്ടിക്കുന്ന വെളിപ്പെടുത്തലുകള്. വെടിയേറ്റു മരിക്കുംമുമ്പ് മൂര്‍ച്ചയുള്ള മഴുകൊണ്ട് കലുവ എന്നയാള് സിങ്ങിന്റ തലയില് വെട്ടുകയും തള്ളവിരല് അരിഞ്ഞെടുക്കുകയും ചെയ്തു. ഇന്‍സ്‌പെക്ടര് കൊല്ലപ്പെട്ട സംഭവത്തില് മുഖ്യപ്രതിയായ പ്രശാന്ത് നട്ടിനെ അറസ്റ്റ് ചെയ്തതിനു പിന്നാലെയാണ് നിര്‍ണായക വെളിപ്പെടുത്തല്.\nതബ്ലീഗ് ജമാഅത്തിെന്റ പരിപാടിയില് പെങ്കടുക്കാന് പോകുന്ന വഴിയില് തടസ്സംസ്യഷ്ടിക്കാന് കലുവ ശ്രമിച്ചപ്പോള് സുബോധ് കുമാര് തടഞ്ഞിരുന്നു. ഇതില് ക്ഷുഭിതനായ കലുവ മഴുകൊണ്ട് തലയില് വെട്ടി. തടിച്ചുകൂടിയ സംഘ്പരിവാര് പ്രവര്‍ത്തകര് കല്ലും വടികളുംകൊണ്ട് ആക്രമിച്ചു. രക്തം ചീറ്റുേമ്പാഴും അക്രമം നിര്‍ത്താന് സുബോധ് പറഞ്ഞെങ്കിലും ആരും ചെവിക്കൊണ്ടില്ല. ഓടിരക്ഷപ്പെടാന് ശ്രമിക്കുമ്പോള് വളഞ്ഞിട്ട് അക്രമിച്ച് പ്രശാന്ത് നട്ട് റിവോള്‍വര് ഉപയോഗിച്ച് തലയില് വെടിയുതിര്‍ത്തു. അപ്പോഴും കലി തീരാതെ സുമിതും സംഘവും സുബോധിനെ വടികൊണ്ട് അടിച്ചുകൊണ്ടിരുന്നു.\nസുബോധ് കുമാറിനെ ആശുപത്രിയില് കൊണ്ടുപോകാന് ശ്രമിച്ച വാഹനത്തിനു നേരേയും കല്ലേറുണ്ടായതോടെ മറ്റു പൊലിസുകാര് ഓടിരക്ഷപ്പെട്ടു. അക്രമികള് വാഹനത്തിനു തീ വയ്ക്കാന് ശ്രമിക്കുന്നതിനിടെ കൂടുതല് പൊലിസുകാരെത്തി സുബോധ് കുമാറിനെ ആശുപത്രിയിലെത്തിക്കുകയായിരുന്നു.\nവനത്തിനുസമീപം പശുവിന്റ ജഡാവശിഷ്ടങ്ങള് കണ്ടെന്നു പറഞ്ഞ് തുടങ്ങിയ സംഘര്‍ഷം ശമിപ്പിക്കുന്നതിനായി പ്രദേശത്ത് എത്തിയ പൊലീസ് സംഘത്തിനുനേര്‍ക്ക് ഒരു വിഭാഗം ആക്രമണമഴിച്ചുവിടുകയായിരുന്നു. സുബോധിനെ മഴുകൊണ്ട് വെട്ടിയ കലുവ ആയിരുന്നുവത്രെ ആളുകളെ വിളിച്ചുകൂട്ടിയത്. വര്‍ഗീയ കലാപം ലക്ഷ്യമിട്ടായിരുന്നു മരം മുറിച്ചിട്ട് ഗതാഗതം തടസ്സപ്പെടുത്താന് സംഘ്പരിവാറുകാര് ശ്രമിച്ചതെന്ന് പേരു വെളിപ്പെടുത്താത്ത മുതിര്‍ന്ന പൊലീസ് ഉദ്യോഗസ്ഥന് പറഞ്ഞു.\nആറുമാസം മുമ്പുവരെ ഡല്‍ഹിയിലെ ഒല ഡ്രൈവറായിരുന്ന പ്രശാന്ത് നട്ടിനെ ഗ്രേറ്റര് നോയിഡയിലെ ബന്ധുവീട്ടില് നിന്ന് വ്യാഴാഴ്ചയാണ് അറസ്റ്റ് ചെയ്തത്. ഇന്‍സ്‌പെക്ടറെ വെടിവെച്ചത് താനാണെന്ന് ഇയാള് സമ്മതിച്ചെന്ന് പൊലിസ് പറഞ്ഞു. ഇടത്തെ പുരികത്തിനു മുകളിലാണ് വെടിവെച്ചത്. ഇതിനുപുറമെ ദേഹത്ത് നിരവധി പരിക്കുകളും ഉണ്ടായിരുന്നതായി പോസ്റ്റ്‌മോര്‍ട്ടം റിപ്പോര്‍ട്ടിലുണ്ട്. സംഭവത്തിലെ പ്രധാന ആരോപണവിധേയരായ ബജ്‌റംഗ്ദള് ജില്ല കണ്‍വീനര് യോഗേഷ് രാജ്, യുവമോര്‍ച്ച നേതാവ് സിഖാര് അഗര്‍വാള് എന്നിവര് എവിടെയാണെന്ന് ഇപ്പോഴും പോലീസ് വ്യക്തമാക്കിയിട്ടില്ല.\nSubodh KumarSubodh Kumar Singh\nകോണ്‍ഗ്രസ് അധ്യക്ഷ സ്ഥാനത്തേക്ക് രാഹുൽ ഗാന്ധി മടങ്ങി വരുന്നു?\nദേശീയ മരുന്ന് വില നിയന്ത്രണ സമിതിയുടെ പുതുക്കിയ വിലവിവരപ്പട്ടികയില് 21 ജീവന് രക്ഷാ മരുന്നുകള് കൂടി


ഊബർ ദക്ഷിണേഷ്യ പ്രസിഡന്റായി പ്രഭ്ജീത് സിങിനെ നിയമിച്ചു | Uber appoints Prabhjeet Singh as south India head\nNew Delhi, First Published 16, Jul 2020, 6:55 PM\nമുന് എഞ്ചിനീയറിങ് ഡയറക്ടര് വിധ്യ ദുത്തലൂരൂവിനെ കസ്റ്റമര് കെയര് പ്ലാറ്റ്‌ഫോമിന്റെ ആഗോള എഞ്ചിനീയറിങ് മേധാവിയായും ഊബർ നിയമിച്ചു.\nദില്ലി: ഊബര് ഇന്ത്യ, ദക്ഷിണേഷ്യ പ്രസിഡന്റായി പ്രഭ്ജീത് സിങിനെ നിയമിച്ചു. ഇന്ത്യ, ശ്രീലങ്ക, ബംഗ്ലാദേശ് എന്നിവിടങ്ങളിലെ കമ്പനിയുടെ അടുത്തഘട്ടം വളര്‍ച്ചയെ മുന്നില് കണ്ടാണ് പുതിയ നിയമനം.\nഊബര് ഇന്ത്യയുടെയും ദക്ഷിണേഷ്യയുടെയും പ്രസിഡന്റായി പ്രഭ്ജീതിനെ പ്രഖ്യാപിക്കുന്നതില് സന്തോഷമുണ്ട്. തങ്ങളുടെ ഏറ്റവും വേഗത്തില് വളരുന്ന തന്ത്രപ്രധാനമായ വിപണിയാണ് ഈ മേഖല. താഴെത്തട്ടു മുതല് ഊബറിനെ വളര്‍ത്തി റൈഡ് ബിസിനസില് മുന്നിലെത്തിക്കുന്നതില് നിര്‍ണായക പങ്കു വഹിച്ചയാളാണ് പ്രഭ്ജീത്തെന്നും ഏഷ്യാ പസിഫിക്ക് റീജണല് ജനറല് മാനേജര് പ്രദീപ് പരമേശ്വരന് പറഞ്ഞു.\nഇന്ത്യയിലും ദക്ഷിണേഷ്യ മുഴുവനായും ഊബറിനെ നയിക്കാനുള്ള ഉത്തരവാദിത്വം ഏല്‍പ്പിച്ചതില് സന്തോഷമുണ്ടെന്നും സമൂഹത്തിന്റെ സുരക്ഷ, സുസ്ഥിരത, സേവനം എന്നിവയ്ക്ക് പ്രാധാന്യം നല്‍കുമെന്നും പ്രഭ്ജീത് സിങ് പറഞ്ഞു. ഐഐടി ഖരക്പൂര്, ഐഐഎം പൂര്‍വ്വ വിദ്യാര്‍ത്ഥിയായ പ്രഭ്, 2015 ഓഗസ്റ്റിലാണ് മക്കിന്‍സെ ആന്‍ഡ് കമ്പനിയില് നിന്നും ഊബറിലെത്തിയത്.\nദക്ഷിണേഷ്യന് മുന് പ്രസിഡന്റ് പ്രദീപ് പരമേശ്വരന് ഇപ്പോള് എപിഎസി റീജണല് ജനറല് മാനേജരാണ്. മുന് എഞ്ചിനീയറിങ് ഡയറക്ടര് വിധ്യ ദുത്തലൂരൂവിനെ കസ്റ്റമര് കെയര് പ്ലാറ്റ്‌ഫോമിന്റെ ആഗോള എഞ്ചിനീയറിങ് മേധാവിയായും ഊബർ നിയമിച്ചു.\nLast Updated 16, Jul 2020, 6:57 PM\nഹൃദയം തകര്‍ന്ന് അറ്റലാന്റ; നെയ്മറും സംഘവും ചാംപ്യന്‍സ് ലീഗ് സെമിയില്


ധര്‍മടത്ത് മത്സരിക്കാനില്ലെന്ന് കെ. സുധാകരന്\nMar 18, 2021, 02:08 pm IST\nകണ്ണൂര്: ധര്‍മടത്തേക്ക് മത്സരിക്കാനില്ലെന്ന് കെ. സുധാകരന് എംപി. സ്ഥാനാര്‍ഥിത്വം സംബന്ധിച്ച വിമൂഖത കെപിസിസി നേതൃത്വത്തെ അദ്ദേഹം അറിയിച്ചു. ജില്ലാ നേതാക്കളുടെ സമ്മര്‍ദത്തെ തുടര്‍ന്നാണ് സുധാകരന്‍റെ പിന്‍മാറ്റം.\nകണ്ണൂരിലെ എല്ലാ മണ്ഡലത്തിലും പ്രചാരണത്തിന് തന്‍റെ സാന്നിധ്യം ആവശ്യമാണ്. ഈ സാഹചര്യത്തില് ധര്‍മടത്ത് മത്സരിക്കാന് സാധിക്കില്ല. ഡിസിസി സെക്രട്ടറി സി. രഘുനാഥിനെ ധര്‍മടത്തേക്ക് പരിഗണിക്കണമെന്നും സുധാകരന് ആവശ്യപ്പെട്ടു.\nകെ സുധാകരൻ ഇന്ന് കെപിസിസി അധ്യക്ഷനായി ചുമതലയേൽക്കും\nഅതേസമയം, ധര്‍മടത്തെ സ്ഥാനാര്‍ഥിയെ സംബന്ധിച്ചുള്ള പ്രഖ്യാപനം ഡല്‍ഹിയില് ഹൈക്കമാന്‍ഡ് നടത്തുമെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന് പറഞ്ഞു. നേരത്തേ, ധര്‍മടത്തെ സ്ഥാനാര്‍ഥിത്വത്തിനായി സുധാകരന്‍റെ സമ്മതം കാത്തിരിക്കുന്നതായി മുല്ലപ്പള്ളി പറഞ്ഞിരുന്നു.\nകൊവിഡാനന്തര ആരോഗ്യ പ്രശ്നങ്ങൾ; പ്രമുഖ കേരള കോൺഗ്രസ് നേതാവ് അന്തരിച്ചു


കോവിഡ്: ഓക്സിജൻ ദൗർലഭ്യം കാരണം മരണമടഞ്ഞ ഭാര്യയുടെ ഓർമ്മയ്ക്ക് 450 മരങ്ങൾ നട്ട് യുവാവ് – News18 Malayalam\nകോവിഡ്: ഓക്സിജൻ ദൗർലഭ്യം കാരണം മരണമടഞ്ഞ ഭാര്യയുടെ ഓർമ്മയ്ക്ക് 450 മരങ്ങൾ നട്ട് യുവാവ്\nനേഹയുടെ അന്ത്യകർമ്മങ്ങൾ ചെയ്യാൻ വേണ്ടി സിദ്ബൂർ സന്ദർശിച്ച വേളയിലാണ് ദ്രുവൽ ഇത്തരം ഒരു പ്രതിജ്ഞയെടുത്തത്\nLast Updated : June 18, 2021, 15:42 IST\nഇന്ത്യയിൽ കോവിഡ് രണ്ടാം തരംഗത്തിൽ റെക്കോർഡ് സംഖ്യയിലാണ് പോസിറ്റീവ് കേസുകൾ റിപ്പോർട്ട് ചെയ്തത്. ഇത്തരം കേസുകൾ രാജ്യത്തെ ആരോഗ്യ സംവിധാനങ്ങളെ മുൻമാതൃകകളില്ലാത്ത വിധം ബാധിക്കുകയും ദുർബലപ്പെടുത്തുകയും ചെയ്തിരുന്നു. ആളുകൾക്ക് അമിതമായ രീതിയിൽ ഓക്സിജൻ സിലിണ്ടറുകൾ ആവശ്യമായി വരികയും അവയുടെ ദൗർലഭ്യം കാരണം നിരവധി പേരുടെ ജീവൻ നഷ്ടപ്പെടാൻ കാരണമാവുകയും ചെയ്തിട്ടുണ്ട്. ഇത്തരം ഒരു മരണമാണ് ഗുജറാത്തിലെ അഹ്മദാബാദുകാരനായ ദ്രുവൽ പട്ടേൽ എന്ന യുവാവിനെ മരം നടുക എന്ന ഉദ്യമവുമായി രംഗത്തെത്താൻ പ്രേരിപ്പിച്ചിരിക്കുന്നത്.\nടൈം ഓഫ് ഇന്ത്യ പ്രസിദ്ധീകരിച്ച് റിപ്പോർട്ടനുസരിച്ച് മെയ് 12 നാണ് ദ്രുവലിന്റെ ഭാര്യ നേഹ കോവിഡ് കാരണം മരണപ്പെട്ടത്. നേഹ മരണത്തിന് കീഴടങ്ങുന്നതിന് മുന്പ് ഓക്സിജൻ ലഭിക്കാതെ ബുദ്ധിമുട്ടനുഭവിച്ചതിന് അദ്ദേഹം ദൃക്സാക്ഷിയായിരുന്നു. കോവിഡ് മഹാമാരിയുമായി പോരാടുന്നതിനിടെ മതിയായ ഓക്സിജൻ ലഭിക്കാത്തതാണ് നേഹയുടെ മരണത്തിന് കാരണമായത്. മരണമടഞ്ഞതന്റെ ഭാര്യക്ക് അമൂല്യമായ ഒരു ആദരാഞ്ജലി അർപ്പിക്കുന്ന എന്ന ഉദ്ദേശത്തോടെയാണ് ദ്രുവലും ഇരുവരുടെയും 15 വയസ്സുകാരനായ മകൻ പൂർവ്വയും 450 മരങ്ങൾ നടുകയും പ്രകൃതി സംരക്ഷിക്കുന്ന എന്ന ലക്ഷ്യത്തോടെ ഈ മരങ്ങളെ തങ്ങൾ തന്നെ പരിപാലിക്കും എന്ന് പ്രതിജ്ഞ ചെയ്യുകയും ചെയ്തത്.\nAlso Read-Covid 19 | രാജ്യത്ത് രണ്ടാം തരംഗം അവസാനിക്കുന്നു; 24 മണിക്കൂറിനിടെ 62,480 പേർക്ക് കോവിഡ്\nനേഹയുടെ അന്ത്യകർമ്മങ്ങൾ ചെയ്യാൻ വേണ്ടി സിദ്ബൂർ സന്ദർശിച്ച വേളയിലാണ് ദ്രുവൽ ഇത്തരം ഒരു പ്രതിജ്ഞയെടുത്തത്. നേഹയുടെ അന്ത്യകർമ്മങ്ങൾ ചെയ്യാൻ ഉപയോഗിക്കുന്ന വിറകുകൾക്ക് പകരമായി മരം നടാൻ പുരോഹിരൻ ദ്രുവലിനോട് ഉപദേശിച്ചതിന് പിന്നാലെയാണ് ഇത്തരം ഒരു തീരുമാനമെടുക്കാൻ അദ്ദേഹം തീരുമാനിച്ചത്. അവർ ചിത കത്തിക്കാൻ ഉപയോഗിച്ച മരം മറ്റൊരാൻ സമ്മാനിച്ചതുമായതു കൊണ്ട് അതിന് പകരമായി മരം നടാനായിരുന്നു പുരോഹിതൻ പറഞ്ഞത്. ചുരുങ്ങിയത് മൂന്ന് മരം നടണം എന്നായിരുന്നു അദ്ദേഹം മുന്നോട്ട് വെച്ച നിർദ്ദേശം.\nAlso Read-ഭിന്നശേഷിക്കാരനായ യുവാവ് രക്തദാനം നടത്തിയത് 25 തവണ\nകോവിഡ് വ്യാപനത്തിന്റെ രണ്ടാം ഘട്ടത്തിൽ ദ്രുവലിന്റെ കുടുംബത്തിൽ ചുരുങ്ങിയത് അഞ്ച് പേരെങ്കിലും മരണമടഞ്ഞിട്ടുണ്ട്. ദ്രുവലും മകനും പിതാവും കോവിഡ് അസുഖം ബാധിച്ച് ചികിത്സയിൽ കഴിഞ്ഞിരുന്നു. എന്നാൽ നേഹയുടെ നില ഗുരുതരമാവുകയും അസുഖം സ്ഥിതീകരിച്ച് മൂന്നാമത്തെ ദിവസം തീവ്രപരിചരണ വിഭാഗത്തിലേക്ക് മാറ്റേണ്ട അവസ്ഥയിലേക്ക് കാര്യങ്ങൾ മാറുകയുമായിരുന്നു.\nഭാര്യയുടെ മരണം ഇപ്പോഴും ഉൾക്കൊള്ളാൻ കഴിയുന്നില്ലെന്നാണ് ദ്രുവൽ പറയുന്നത്. കഴിഞ്ഞ 17 വർഷത്തിലധികമായി ഇരുവരും വിവാഹിതരായിരുന്നു. നേഹയിൽ നിന്ന് ഒരിക്കൽ പോലും പിരിഞ്ഞിരിക്കാതിരുന്ന ദ്രുവലിന് അവളില്ലാതെ ഇനിയുള്ള കാലം എങ്ങനെ ജീവിക്കും എന്നറിയില്ല എന്നും അദ്ദേഹം പറയുന്നു. 2004 ലാണ് ഇരുവരും വിവാഹിതരായത്.\nFirst published: June 18, 2021, 15:42 IST\nCovid 19Oxygen Issue


കൊവിഡ് വ്യാപനം; ഇന്ന് രാത്രി മുതൽ ഡല്‍ഹിയില് സമ്പൂര്‍ണ കര്‍ഫ്യൂ\n2021-04-19 01:07:47 pm IST\nന്യൂഡല്‍ഹി: കൊവിഡ് വ്യാപനം അതിരൂക്ഷം ആയ സാഹചര്യത്തില് സമ്പൂര്‍ണ കര്‍ഫ്യൂ ഏര്‍പ്പെടുത്തി ഡല്‍ഹി. തിങ്കളാഴ്ച അര്‍ദ്ധരാത്രി മുതല് അടുത്ത തിങ്കള് രാവിലെ വരെയാണ് കര്‍ഫ്യൂ ഏര്‍പ്പെടുത്തുന്നത്.\nഎല്ലാ സ്വകാര്യ ഓഫീസുകളും വര്‍ക് ഫ്രം ഹോം ആയിരിക്കുമെന്നും സര്‍ക്കാര് ഓഫീസുകളും അവശ്യ സേവനങ്ങളും മാത്രമേ തുറക്കുകയുള്ളൂവെന്നും വൃത്തങ്ങള് അറിയിച്ചു.\nഞായറാഴ്ച, ഡല്‍ഹിയില് റെക്കോര്‍ഡ് കൊവിഡ് കേസുകളാണ് രേഖപ്പെടുത്തിയത്. 25,462 പുതിയ കേസുകളും 30 ശതമാനം പോസിറ്റീവ് നിരക്കുമാണ് ഞായറാഴ്ച രേഖപ്പെടുത്തിയത്. നേരത്തെ ഡല്‍ഹിയില് വാരാന്ത്യ കര്‍ഫ്യൂ ആണ് ഏര്‍പ്പെടുത്തിയിരുന്നത്.\nഅതേസമയം, രാജ്യത്ത് ഇന്നലെയും കൊവിഡ് രോഗികളുടെ എണ്ണത്തില് റെക്കോര്‍ഡ് വര്‍ധന. ഇന്നലെ മാത്രം 2,73,810പേര്‍ക്കാണ് രോഗം സ്ഥിരീകരിച്ചത്. 24 മണിക്കൂറിനിടെ 1619 പേരാണ് മരണപ്പെട്ടത്. ഇതോടെ കൊവിഡ് ബാധിച്ച് രാജ്യത്ത് മരിച്ചവരുടെ എണ്ണം 1,78,769 ആയി.\nDelhi Covid19 Curfew


തെറ്റായ വാര്‍ത്ത പ്രചരിപ്പിച്ചാല് നടപടി, ഡാമുകള് പകല് മാത്രമേ തുറക്കൂ എന്ന് റവന്യൂ മന്ത്രി - Express Kerala\nKerala Politics October 18, 2021 | Published by : Express Kerala Network\nതിരുവനന്തപുരം: മുന്നറിയിപ്പ് വൈകി എന്ന ആക്ഷേപത്തിന് മറുപടി നല്‍കി റവന്യൂ മന്ത്രി കെ രാജന്. മുന്നറിയിപ്പുകള് നല്‍കുന്നത് കേന്ദ്ര കാലാവസ്ഥാ വകുപ്പാണെന്നും അതിനനുസരിച്ചാണ് സംസ്ഥാനം പ്രവര്‍ത്തിക്കുന്നതെന്നും കെ രാജന് പറഞ്ഞു. കേന്ദ്ര കാലാവസ്ഥാ വകുപ്പിന്റെ അറിയിപ്പ് ലഭിച്ച ഉടന് പ്രവര്‍ത്തിച്ചുവെന്നും അദ്ദേഹം കൂട്ടിച്ചേര്‍ത്തു.\nസംസ്ഥാനത്തെ ഡാമുകളുടെ അവസ്ഥ വിലയിരുത്താന് മുഖ്യമന്ത്രി അടിയന്തര യോഗം വിളിച്ചിട്ടുണ്ട്. 10 മണിക്കാണ് യോഗം. ഇടുക്കി ഡാം ഇപ്പോള് തുറക്കേണ്ടത് ഇല്ലെന്നും ഡാമുകള് തുറക്കേണ്ടി വന്നാല് പകലേ തുറക്കൂ എന്നും മന്ത്രി അറിയിച്ചു. കക്കി ഡാം 11 മണിക്ക് തുറക്കുമെങ്കിലും ആശങ്കപ്പെടേണ്ട സാഹചര്യം ഇല്ലെന്നും അദ്ദേഹം കൂട്ടിച്ചേര്‍ത്തു. സമൂഹ മാധ്യമങ്ങള് വഴി തെറ്റായ വാര്‍ത്ത പ്രചരിപ്പിച്ചാല് നടപടി സ്വീകരിക്കുമെന്നും മന്ത്രി വ്യക്തമാക്കി.\nand the dams\nsaid that if false news\nശബരിമല മകരവിളക്ക് തീര്‍ഥാടനം; ഭക്ഷ്യസുരക്ഷ ഉറപ്പ് വരുത്തും; മന്ത്രി വീണാ ജോര്‍ജ്\nവിവാഹത്തിന് തലേദിവസം യുവതിയെ കുളത്തില് മരിച്ച നിലയില് കണ്ടെത്തി\nമന്ത്രി വി എന് വാസവന്റെ പ്രൈവറ്റ് സെക്രട്ടറിയെ മാറ്റി


പണ്ഡിറ്റ് നെഹ്‌റു പവര് പ്ലാന്‍റ് ഉദ്ഘാടനം ചെയ്യുന്നതിന്‍റെ ഈ ചിത്രം ഓടിഷയിലെ ഹീരാകുഡിന്‍റെതല്ല... - FactCrescendo | The leading fact-checking website in India\nഇന്ത്യയുടെ ആദ്യത്തെ പ്രധാനമന്ത്രി പണ്ഡിറ്റ് ജവാഹര് ലാല് നെഹ്‌റു നവഇന്ത്യയുടെ നിര്‍മാതാക്കളില് ഒരാളാണ്. സ്വതന്ത്ര ഇന്ത്യയില് വികസനത്തിനായി പല പ്രസ്ഥാനങ്ങളും, പ്രൊജക്റ്റുകളും ഉദ്യോഗങ്ങളും അദേഹം നിര്‍മിച്ചു. ഇതില് ഒന്നാണ് ഓടിശയിലെ ലോകത്തില് ഏറ്റവും നീളമുള്ള ഡാം, ഹീരാകുഡ്. ഈ ഡാമിന്‍റെ ഉദ്ഘാടന ചടങ്ങിന്‍റെ ഒരു ചിത്രം എന്ന തരത്തില് സാമുഹ്യ മാധ്യമങ്ങളില് പ്രചരിക്കുന്നുണ്ട്. ചിത്രത്തില് നെഹ്‌റു ഒരു പെണ്‍കുട്ടിയെ കൊണ്ട് പവര് പ്ലാന്‍റ് ഓണ് ചെയ്യിക്കുന്നത് നമുക്ക് കാണാം. ഈ ചിത്രം ജനുവരി 1957ല് നിര്‍മിച്ച ഓടിഷയിലെ മഹാനദിയുടെ പുഴയുടെ മുകളില് നിര്‍മിച്ച ഹീരാകുഡ് പ്രൊജക്റ്റിന്‍റെതാണ് എന്ന് വാദിക്കുന്നു. പക്ഷെ ഞങ്ങള് ചിത്രത്തിനെ കുറിച്ച് അന്വേഷിച്ചപ്പോള് ചിത്രം ഓടിഷയിലെ ഹിരാകുഡ് പ്രൊജക്റ്റിന്‍റെതല്ല എന്ന് കണ്ടെത്തി. പകരം ഈ ചിത്രം ഝാർഖണ്ടിലെ 1959ല് പ്രവര്‍ത്തനം തുടങ്ങിയ പഞ്ചെത് ഡാമിന്‍റെതാണ്. കുടാതെ ഈ പഞ്ചെത് ഡാമിന്‍റെ ഉദ്ഘാടനതിനെ കുറിച്ചും ഈ ചിത്രത്തില് കാണുന്ന പെണ്‍കുട്ടിയെ കുറിച്ചും ഞങ്ങള്‍ക്ക് ചില രസകരമായ കാര്യങ്ങള് അറിയാന് സാധിച്ചു. എന്താണ് ചിത്രത്തിനെ കുറിച്ചുള്ള വസ്തുത നമുക്ക് നോക്കാം.\nചിത്രത്തിന്‍റെ മുകളില് എഴുതിയ വാചകം ഇപ്രകാരമാണ്: “1957 ജനുവരി 13ന് ഒറിസയിലെ ഹിരാകുഡ് പവര് പ്രൊജക്റ്റ് തദ്ദേശവാസിയായ ജോലിക്കാരിയെകൊണ്ട് ഉദ്ഘാടനം ചെയ്യിക്കുന്ന അന്നത്തെ പ്രധാനമന്ത്രി ജവഹര്‍ലാല് നെഹ്‌റു.”\nചിത്രത്തിനെ കുറിച്ച് കൂടതല് അറിയാന് ഞങ്ങള് ചിത്രത്തിനെ ഗൂഗിളില് റിവേഴ്സ് ഇമേജ് അന്വേഷണം നടത്തി പരിശോധിച്ചു. അന്വേഷണത്തില് നിന്ന് ലഭിച്ച ലിങ്കുകള് പരിശോധിച്ചപ്പോള് മനസിലായത്, ഇത് ഒരു പവര് പ്രൊജക്റ്റിന്‍റെ ഉദ്ഘാടന ചടങ്ങ് തന്നെയാണ്. ചിത്രത്തില് കാണുന്ന പെണ്‍കുട്ടിയും തദ്ദേശവാസിയായ ജോലികാരി തന്നെയാണ്. പക്ഷെ ഈ ചിത്രം ഓടിഷയിലെ ഹിരാകുഡ് പവര് പ്രൊജക്റ്റിന്‍റെതല്ല പകരം ഝാർഖണ്ടിലെ ധന്‍ബാദ് നഗരത്തിന്‍റെ അടുത്തുള്ള പഞ്ചെത് പവര് പ്ലാന്‍റിന്‍റെ ഉള്ഘാദന ചടങ്ങിന്‍റെതാണ്. താഴെ കാണുന്ന ദി ഹിന്ദുവിന്‍റെ ലേഖനത്തില് ഈ ഫോട്ടോയിനെ കുറിച്ച് വിവരങ്ങള് നല്‍കിട്ടുണ്ട്.\nലേഖനത്തില് നല്‍കിയ വിവരം പ്രകാരം ചിത്രം ഡിസംബര് 1959ല് ജവഹര്‍ലാല് നെഹ്‌റു ഝാർഖണ്ടിലെ പഞ്ചെത് ഡാമിന്‍റെ ഉദ്ഘാടനം ബുദ്ധനി എന്ന ആദിവാസി പെണ്‍കുട്ടിയുടെ കൈകള് കൊണ്ട് നിര്‍വഹിപ്പിക്കുന്ന ചിത്രമാണ്. ഈ ചിത്രത്തിന്‍റെ കടപ്പാട് നെഹ്‌റു മെമോറിയല് മ്യുസിയം ആന്‍ഡ് ലൈബ്രറി, ന്യൂ ഡല്‍ഹിക്കാണ് നല്‍കിയിരിക്കുന്നത്. ഇതേ ചിത്രം, ഇതേ വിവരങ്ങള് സഹിതം പ്രസിദ്ധികരിച്ച മാതൃഭൂമിയുടെ ഇംഗ്ലീഷ് ലേഖനം നമുക്ക് താഴെ കാണാം.\nപ്രശസ്ത എഴുത്തുകാരിയും സാമുഹിക പ്രവര്‍ത്തകയുമായ സാറ ജോസഫ് ബുദ്ധനി എന്ന ഈ ആദിവാസി സ്ത്രിയെ കുറിച്ച് ഇതേ പേരിലുള്ള ഒരു പുസ്തകം എഴുതിട്ടുണ്ട്. ബുദ്ധനി അന്നത്തെ ബീഹാറിലെ ദാമോദര് വാലീ കോര്‍പറേഷന് എന്ന കമ്പനിയില് ജോലി ചെയ്തിരുന്നതാണ്. ഈ കമ്പനിയാണ് പഞ്ചെത് ഡാം പ്രൊജക്റ്റ് നോക്കിയിരുന്നത്. പ്രൊജക്റ്റ് പൂര്‍ത്തിയായതിനെ ശേഷം ഉല്‍ഘാടനത്തിന് അന്നത്തെ പ്രധാനമന്ത്രി നെഹ്‌റു എത്തിയിരുന്നു. അപ്പോള് അവിടെ ജോലി ചെയ്യുന്ന ബുദ്ധനിയെ പവര് പ്ലാന്‍റ് ഉദ്ഘാടനം ചെയ്യാന് വേദിയില് വിളിപ്പിച്ചു. പ്രധാനമന്ത്രി നെഹ്‌റു ഈ പെണ്‍കുട്ടിയെ കഴുത്തില് പൂമാലയിട്ടു അഭിനന്ദിച്ചു. പീന്നീട് ബുദ്ധനി പഞ്ചെത് പവര് പ്ലാന്‍റ് ഉദ്ഘാടനം ചെയ്തു. പക്ഷെ ബുദ്ധനിയുടെ സമാജമായ സന്താള് ആദിവാസികളുടെ ആചാരങ്ങള് പ്രകാരം ഒരു പുരുഷന് ഒരു പെണ്ണിന്‍റെ കഴുത്തില് പൂമാലയിട്ടാല് ആ വ്യക്തി ആ പെണ്ണിന്‍റെ ഭര്‍ത്താവ് ആകും. ബുദ്ധനിയെ നെഹ്‌റുവിന്‍റെ വധു എന്ന് വിളിച്ച് സന്താള് ആദിവാസികള് ബഹിഷ്കരിച്ചു. എവിടെണോ കേട്ട ഈ കഥയുടെ മുകളില് സാറ ജോസഫ് പുസ്തകം എഴുതി. ബുദ്ധനി വളരെ കഷ്ടപ്പെട്ട് ജീവിതം ജീവിച്ച് മരിച്ചു എന്നായിരുന്നു എല്ലാവരും കരുതിയത്. പക്ഷെ ലേഖിക സാറ ജോസഫ് ബുദ്ധനിയെ അന്വേഷിച്ച് ഝാർഖണ്ടിലെത്തിയപ്പോള് ബുദ്ധനിയെ ജീവനോടെ കണ്ടെത്തി എന്ന് മാതൃഭൂമി റിപ്പോര്‍ട്ട് ചെയ്യുന്നു.\nബുദ്ധനിയും നെഹ്‌റുവിന്‍റെയും ഈ ചിത്രം ഇന്ത്യന് നേഷനല് കോണ്‍ഗ്രസ് അവരുടെ ഔദ്യോഗിക ട്വിട്ടര് അക്കൗണ്ടിളുടെ ട്വീറ്റ് ചെയ്തത് നമുക്ക് താഴെ കാണാം,\nBudhni Mejhan,atribal worker at Panchet Dam who was asked by Pt Nehru to press the button & inaugurate the dam’s operation, 1959 pic.twitter.com/Jxtyys3mnC\nഞങ്ങള് ഹീരാകുഡ്’ ഡാമിന്‍റെ ഉദ്ഘാടനം സംബന്ധിച്ച് അന്വേഷിച്ചപ്പോള് ഞങ്ങള്‍ക്ക് ബ്രിട്ടീഷ് പാത്തെ യുടുബില് പ്രസിദ്ധികരിച്ച ഈ വീഡിയോ ലഭിച്ചു.\nലോകത്തിലെ ഏറ്റവും അധികം നീളമുള്ള ഈ ഡാം ഓടിഷയുടെ മഹാനദി പുഴയുടെ മുകളിലാണ് നിര്‍മിച്ചിരിക്കുന്നത്. ഈ ഡാമിന്‍റെ ഉദ്ഘാടനം പണ്ഡിറ്റ് ജവാഹര് ലാല് നെഹ്‌റു ജനുവരി 13, 1957ന് നിര്‍വഹിച്ചു.\nപോസ്റ്റില് ഉപയോഗിച്ചിരിക്കുന്ന ചിത്രം ജനുവരി 1957ല് അന്നത്തെ പ്രധാനമന്ത്രി ജവഹര്‍ലാല് നെഹ്‌റു ഉദ്ഘാടനം ചെയ്ത ഓടിഷയിലെ ഹീരാകുഡ് പവര് പ്രൊജക്റ്റിന്‍റെതല്ല പകരം ഡിസംബര് 1959ല് നെഹ്‌റു സന്താള് ആദിവാസി സമാജത്തില് പെട്ട ബുദ്ധനി എന്ന പെണ്‍കുട്ടിയെ കൊണ്ട്ഉദ്ഘാടനം ചെയ്യിപ്പിച്ച ഝാർഖണ്ടിലെ ധന്‍ബാദ് നഗരത്തിന്‍റെ അടുത്തുള്ള പഞ്ചെത് പവര് പ്ലാന്‍റിന്‍റെതാണ്.\nTitle:പണ്ഡിറ്റ് നെഹ്‌റു പവര് പ്ലാന്‍റ് ഉദ്ഘാടനം ചെയ്യുന്നതിന്‍റെ ഈ ചിത്രം ഓടിഷയിലെ ഹീരാകുഡിന്‍റെതല്ല…


ശസ്ത്രക്രിയക്ക് കൈക്കൂലി: മെഡിക്കല് കോളജ് അസോ. പ്രൊഫസറെ അറസ്റ്റുചെയ്തു ~ kuttikkattoor news live.\nശസ്ത്രക്രിയക്ക് കൈക്കൂലി: മെഡിക്കല് കോളജ് അസോ. പ്രൊഫസറെ അറസ്റ്റുചെയ്തു\nകോഴിക്കോട്: ശസ്ത്രക്രിയ നടത്താന് കൈക്കൂലി ആവശ്യപ്പെട്ട ഡോക്ടറെ വിജിലന്‍സ് അറസ്റ്റുചെയ്തു. മെഡിക്കല് കോളജ് അസ്ഥിരോഗ വിഭാഗം അസോസിയേറ്റ് പ്രഫസര് ഡോ. എം. ജയകുമാറിനെയാണ് ചേവായൂര് ശാന്തിനഗര് കോളനിയിലെ വീട്ടില്‍നിന്ന് വിജിലന്‍സ് ഡിവൈ.എസ്.പി സുനില്‍ബാബുവിന്റെ നേതൃത്വത്തിലുള്ള സംഘം അറസ്റ്റുചെയ്തത്. വിജിലന്‍സ് നല്‍കിയ ഫിനോഫ്ത്തലിന് പുരട്ടിയ നോട്ട് പരാതിക്കാരന് കൈമാറിയശേഷമായിരുന്നു അറസ്റ്റ്.\nഡോ. ജയകുമാറിനെതിരെ മീഞ്ചന്ത ചിറക്കല് പറമ്പ് ആശാ ഹൗസില് ബഷീര് അഹമ്മദ് ആരിഫാണ് (36) പരാതിയുമായി വിജിലന്‍സിനെ സമീപിച്ചത്. അദ്ദേഹത്തിന്റെ മകന് അബൂ സുബൈറിന്റെ (11) കാലിന് നേരത്തേ മെഡിക്കല് കോളജില്‍നിന്ന് ശസ്ത്രക്രിയ നടത്തിയിരുന്നു. ആ സമയത്ത് ഇതേ ഡോക്ടര്‍ക്ക് 2000 രൂപ കൈക്കൂലി നല്‍കിയിരുന്നുവത്രെ. ഒന്നാമത്തെ ശസ്ത്രക്രിയയുടെ സമയത്ത് അസ്ഥികള്‍ക്കിടയില് സ്ഥാപിച്ച സ്‌ക്രൂ, കമ്പി എന്നിവ നീക്കം ചെയ്യാനാണ് വീണ്ടും ഇവര് ശസ്ത്രക്രിയക്കായി എത്തിയത്. പണംകൊടുക്കാത്തതിനാല് മൂന്നുതവണ ഇവരെ അഡ്മിറ്റ് ചെയ്യാതെ മടക്കിയയച്ചു. പിന്നീട് മേയ് 31ന് ജയകുമാര് ലീവിലുള്ള സമയത്ത് ജൂനിയര് ഡോക്ടര് ഇവരെ അഡ്മിറ്റ് ചെയ്‌തെങ്കിലും ലീവ് കഴിഞ്ഞ് മടങ്ങിയെത്തിയ ഡോക്ടര് ജയകുമാര് കഴിഞ്ഞ എട്ടിന് ഡിസ്ചാര്‍ജ് എഴുതിക്കൊടുക്കുകയായിരുന്നു. അന്വേഷിച്ചപ്പോള് ബ്ലഡ് ഇല്ലെന്ന കാരണമാണ് പറഞ്ഞത്. വീണ്ടും ഡോക്ടറെ സമീപിച്ചപ്പോള് ആദ്യം വന്നതുപോലെ തന്നെ വീട്ടില് വന്ന് കാണാനായിരുന്നു മറുപടി. ഇതേത്തുടര്‍ന്നാണ് ബഷീര് വിജിലന്‍സിനെ സമീപിച്ചത്. വിജിലന്‍സിന്റെ നിര്‍ദേശപ്രകാരമാണ് ഇന്നലെ വൈകീട്ട് ഡോക്ടറുടെ വീട്ടിലെത്തിയതും അവര് നല്‍കിയ 2000 രൂപ കൈമാറിയതും.\nസി.ഐമാരായ വി.എം. അബ്ദുല് വഹാബ്, കെ. സുമേഷ്, സിബിച്ചന് ജോര്‍ജ്, പി.വി. മനോജ്കുമാര് എന്നിവരാണ് ഡോക്ടറെ അറസ്റ്റുചെയ്ത സംഘത്തിലുണ്ടായിരുന്നത്


''പെണ്ണെഴുത്ത്'' ന്റെ ആളായ സാം മാത്യുവിനോട് പെണ്ണുങ്ങൾക്ക് പറയാനുള്ളത്. - Maktoob\nബലാല്‍സംഗിയെ പ്രണയിച്ച പെൺകുട്ടിയുടെ ചിന്തകൾ കവിതയാക്കി എഴുതി താൻ ” പെണ്ണെഴുത്ത്” ന്റെ ആളാണെന്നു ചാനൽ അഭിമുഖത്തിൽ വാദിച്ച ” സഖാവ്” കവിതയുടെ രചയിതാവ് സാം മാത്യുവിനെതിരെ സോഷ്യൽ മീഡിയയിൽ വ്യാപകവിമർശനം. ബലാൽസംഗം എങ്ങനെയാണ് പെണ്ണിന് ആനന്ദവും സ്നേഹവും നൽകുക എന്ന ചോദ്യം സാം മാത്യുവിന് നേരെ ഉയരുകയാണ്. രൂക്ഷമായ വിമർശനങ്ങളാണ് സാമിനെതിരെ വരുന്നത്. കവിതയെ മഹത്വവൽക്കരിക്കുകയും സ്ത്രീവിരുദ്ധമായ കമന്റുകൾ നടത്തുകയും ചെയ്ത കൈരളി ടി വിയിലെ മുതിർന്ന മാധ്യമപ്രവർത്തകൻ ജോണ് ബ്രിട്ടാസിനെതിരെയും വ്യാപകമായി വിമർശനങ്ങൾ ഉയരുന്നു . ഇത് പെണ്ണെഴുത്താണെന്നും പെണ്ണെഴുത്തിൽ തനിക്ക് അനുഭവമുണ്ടെന്നും പറയുന്ന കവിയോട് സ്ത്രീകളുടെ പ്രതികരണങ്ങളിൽ ചിലത് കാണാം\nപെണ്ണെഴുത്ത് എഴുതിയ സാം ഇനി ഈ പെണ്ണുങ്ങളെയും വായിക്കട്ടെ :-\nഅനില ബാലകൃഷ്ണൻ :-\n” സാം മാത്യുവിന്‍റെ ബലാത്സംഗ മഹത്വ കവിത കേട്ട് എനിക്ക് അതിശയമൊന്നും തോന്നുന്നില്ല. എനിക്കു പരിചയമുള്ള, മുപ്പതില് താഴെ പ്രായമുള്ള മിക്ക സഖാക്കന്മാരും സ്ത്രീകളെയും, സ്ത്രീശരീരത്തെയും കുറിച്ച് വികലമായ കാല്‍പനിക സങ്കല്‍പ്പങ്ങള് ഉള്ളവരാണ്. ഫെമിനിസ്റ്റ്, പാട്രിയാര്‍ക്കി തുടങ്ങിയ വാക്കുകളെ മുട്ടന് തെറിയായി കാണുന്നവരില് നിന്നും അതല്ലാതെ മറ്റൊന്നും പ്രതീക്ഷിക്കേണ്ട കാര്യവുമില്ല. ബ്രിട്ടാസിന്‍റെ വഷളന് ഡയലോഗും, ആ ഊളക്കവിതയും കേട്ട് ഒരു എതിര്‍പ്പുമില്ലാതെയിരിക്കുന്ന വനിതാ സഖാക്കളെ സൃഷ്ടിക്കാന് കഴിഞ്ഞുവെന്നതാണ് എസ്എഫ്ഐയുടെ സംഭാവനകളിലൊന്ന്. ”\nജോഷിന രാമകൃഷ്ണൻ :-\n” ജെ.ബി ജങ്ഷനിൽ ചൊല്ലിയ ബലാത്സംഗ കവിതയ്ക്ക് ആമുഖം പറഞ്ഞു എന്നുള്ളതാണ് സാം മാത്യൂ കാണിച്ച അബദ്ധം. അല്ലെങ്കിൽ ഇതും ” ആലാപന മധുരമായ സാം മാത്യുവിന്റെ പുതിയ യൂട്യൂബ് കവിതയായി ” എസ്.എഫ്.ഐ സഖാക്കൾ പ്രചരിപ്പിച്ചേനേ. പ്രതീക്ഷാ ശിവദാസിന്റെ പ്രതികരണത്തിലും അതു വ്യക്തമാണ്. സത്യത്തിൽ വരികളുടെ ത്വാതികാവലോകനത്തിനു അവസരം കൊടുക്കാതെ ഫാൻസിനു സാം തന്നെ പണിവെച്ചു. ശോകമൂകമാണ് രംഗം!\nബ്രിട്ടാസിന്റെ ഏത് പരിപാടിയുടേയും മുഖമുദ്ര വഷളത്തം,താൻപോരിമ,അഹന്ത,പരപുച്ഛം ഒക്കെ തന്നെയാണ്. ഇതിലെന്തെങ്കിലും പുതുമയുണ്ടോ? നാണമുണ്ടോ അയാൾക്ക്! പാവം സാമിനെ വിട്ടുപിടി ബ്രിട്ടാസിനെ മാത്രം വിമർശിക്ക് എന്ന് പറയുന്നവരുടെ തലകൂടി പരിശോധിക്കണം.’പിള്ളേർ’ ആനുകൂല്യം ഈ rape glorification നു നൽകുന്നവരെ സാമിനേക്കാളേറെ പേടിക്കണം. ക്ഷമിക്കാവുന്നതിനോടെ ക്ഷമിക്കാവൂ.\nപിന്നെ Rape is one of the sexual fantacies among women എന്ന് കമന്റിട്ട് തെളിയിക്കാൻ നടക്കുന്ന പുരുഷന്മാരാണ് ഇന്നലത്തെ പുതിയ കാഴ്ച. ഒപ്പം ഇങ്ങനെയുള്ള സ്ത്രീവിരുദ്ധ ഭാവനകൾ ആണുങ്ങളുടെ ആവിഷ്ക്കാരസ്വാതന്ത്ര്യമാണെന്ന വാദവുമുണ്ട്.ആണുങ്ങളും കൂടി ബലാത്സംഗം ചെയ്യപ്പെടുന്നൊരു നാടാണിത്. അതോർക്കണം!\nMarital rape തന്നെ എങ്ങനെ നിയമപരമായി നേരിടാനാവും എന്ന് സ്ത്രീകൾ നിതാന്തമായി ശ്രമിച്ചുകൊണ്ടിരിക്കുന്ന ഒരു കാലത്താണ് ഇതുപോലത്തെ ഭാവനാവിഷവുമായിറങ്ങുന്നത്!”\nവൈഖരി ആര്യാട്ട് :-\n” റേപ് കള്‍ച്ചര് എന്നാല് ഇതൊക്കെയാണ്. ബലാത്സംഗിയുമായി പ്രണയത്തിലാവുന്ന പെണ്ണിന്റെ മനസാണ് പ്രതിപാദ്യം. ‘സഖാവി’ന്റെ ആണ് രചയിതാവാ കവി. പെണ് രചയിതാവും കയ്യടിച്ചു പാസാക്കിയ കവിതയത്രേ. വായിച്ച് ഓക്കാനിച്ചിരിപ്പാ. അല്ലെങ്കിലും ഈ ചെക്കനെ എന്തിനു പറയുന്നു, പെണ്ണിന് വേണ്ടത് എന്താണെന്ന് അവളെക്കാള് നന്നായി പുരുഷന്മാര്‍ക്ക് അറിയാവുന്ന ലോകത്ത് ജനിച്ചു വളര്‍ന്നതല്ലേ ഇവനും. അവള് നോ എന്ന് പറഞ്ഞാല് യെസ് ആണെന്നും, അതിക്രമങ്ങളെയും കയ്യേറ്റങ്ങളെയും, stalkingഉം ഒക്കെ അവള് ഇഷ്ടപ്പെടുന്നുവെന്നും ഒക്കെയാണല്ലോ അവന് ദിനേന കണ്ടും കേട്ടും, വായിച്ചും മനസിലാക്കുന്നത്. എന്തിന്! മാസങ്ങളോളം നാല്പതില്‍പരം ആളുകളാല് ദിനംപ്രതി ബലാത്സംഗം ചെയ്യപ്പെട്ട് ജനനേന്ദ്രിയത്തില് പഴുപ്പ് ബാധിച്ച് മരണവക്കില് എത്തിയ പതിനാലു വയസുകാരി പെണ്‍കുട്ടി ബാലവേശ്യ ആണെന്ന് വിടലച്ചിരിയുമായി പറഞ്ഞ ജസ്റ്റിസുള്ള നാടാണ്. ബലാത്സംഗം ചെയ്തവനെ അങ്ങോട്ട് പ്രേമിപ്പിച്ചാലും ഒന്നും പറയാന് പഴുതില്ല. എത്രയെളുപ്പമാണ് ആ ആക്റ്റിന്റെ വയലന്‍സ് സാധാരണമാവുന്നത്! അപ്പൊ ഇനിയും ഇതുവഴി വരികയില്ലേ, പുതിയ ‘പെണ് കവിതകളുമായി’?”\nഹെയ്തി സാൻറെ മറിയം :-\n” ബലാൽസംഗത്തിലും കാല്പനികത കണ്ടെത്തുന്ന കൊറേ ഊളകള്….\nമിസ്റ്റർ ബ്രിട്ടാസ്. നിങ്ങൾക്ക് പൊളിറ്റിക്കൽ സയൻസിൽ ഉണ്ടെന്നു പറയപ്പെടുന്ന ആ പിജിയും നിങ്ങളെപ്പോലെ തന്നെ ഒരധികപ്പറ്റാണ്..”\nജാസ്‌മിൻ പി കെ :-\n” മാധവി കൂട്ടിയെയും\nമീരയേയും ഒക്കെ ഉദ്ധരിച്ചു കൊണ്ട് ബലാത്സംഗ കവിതയുടെ ഭാവനയെ കാല്പനികവൽക്കാരിക്കുന്നവരോട്\nഒരാൾ ആഗ്രഹിച്ചു കൊണ്ട് ചെയ്യുന്നതിനെ ബലാത്സംഗം എന്ന് പറയില്ല.ഒരാൾ ഞാൻ ബലാത്സംഗ ചെയ്യപ്പെടാൻ ആഗ്രഹിക്കുന്നു എന്ന് പറയുമ്പോൾ അത് അവരുടെ വ്യക്തി താല്പര്യങ്ങൾ ആണ്.ഇഷ്ട്ടപ്പെട്ടു കൊണ്ട് സ്വയം വേദനകൾ താങ്ങുന്ന ഒത്തിരി സ്ത്രീ ജനങ്ങളും കാണും…സ്നേഹിക്കുന്നവർ വേദനിപ്പിചാൽ അത് സഹിക്കുന്ന പെണ്ണുങ്ങളും കാണും…അതിൽ ആണുങ്ങളും കാണുമായിരിക്കും…\nസ്വന്തം ശരീരത്തിൽ ഇഷ്ടമില്ലാതെ ഒരാൾ സ്പർശിക്കുന്നത് പോലും അരോചകമായി തോന്നുന്നു ആളുകൾ ആണ് ഭൂരിപക്ഷം സ്ത്രീകളും എന്ന് തന്നെ വിശ്വസിക്കുന്നു..\nഅങ്ങിനെ ഉള്ളപ്പോൾ ഇഷ്ടമില്ലാത്ത ഒരു ലൈംഗിക ബന്ധത്തിന് നിർബന്ധിതയാകുകയും അതിൽ നിന്ന് ഉണ്ടായ ഗർഭം കാരണമായി അമ്മയെന്ന വികാരവും അവനോട് പ്രണയവും തോന്നുന്നു എന്നൊക്കെ പറഞ്ഞാൽ ഏതു തരത്തിലാണ് എന്ന് മനസ്സിലാകുന്നില്ല..\nകേവലം ലൈംഗിക ബന്ധത്തിലൂടെ തളക്കാൻ ആകുന്നതാണ് സ്ത്രീകളുടെ വിചാര വികാരങ്ങൾ എന്ന ബോധം തന്നെയാണ് ഇത് ഉണ്ടാക്കുന്നത്. ഇതിൽ ഒരു പെണ്ണിന്റെ മാനത്തിനോ സദാചാര വാദമെന്ന മൂട് പടത്തിനോ സ്ഥാനം ഉണ്ടെന്നു തോന്നുന്നില്ല…”\nറയ്യാൻ തസ്‌നീം :-\n” സഖാവെന്ന കവിത നിങ്ങള് രണ്ടാളും എഴുതിയതല്ലെന്നു വിശ്വസിക്കാനാണിഷ്ടം..\nസഖാവെന്ന് വിളിച്ചും വിളി കേട്ടുമുളള ചെറിയ പരിചയത്തിന്റെ പുറത്തു പറയട്ടെ, ആ വിളിക്കൊരു രാഷ്ട്രീയമുണ്ട്. അത് വലതോ ഇടതോ അതോ അതുമല്ലാത്തതോയെന്നതല്ല രാഷ്ട്രീയം ഉണ്ട് എന്നതാണ് എനിയ്ക്കു പറയാനുളളത്. എത്ര പ്രണയം മുക്കിയെടുത്താലും അതിൽ രാഷ്ട്രീയമുണ്ട്..അത് പോലും വ്യക്തമായി പറയാനാകാത്ത താങ്കള് എങ്ങനെ ഒരു കാമ്പസ് രാഷ്ട്രീയത്തിന്റെ പ്രണയം അടയാളപ്പെടുത്തും?\nഎന്തുകൊണ്ട് ‘പീതപുഷ്പങ്ങൾ’ എന്നതിന് താങ്കൾ നൽകിയ മറുപടി തൃപ്തികരമാണോ അല്ലെയോ എന്ന് യുക്തിയുക്തമായി പറയാൻ തോന്നുന്നില്ല ..\nസഖാവ് എന്ന കവിത സ്ത്രീ പക്ഷമെന്നു ആരാണ് പറഞ്ഞത്?\nസ്ത്രീ വിരോധത്തിന്റെ ഉച്ഛസ്ഥായിയിൽ പുരുഷമേധാവിത്വത്തിന് പെൺ വേഷം കെട്ടുമ്പോൾ വരുന്നതല്ല സ്ത്രീ പക്ഷം..സഖാവ് സ്ത്രീ പക്ഷമെന്നു വിശ്വസിച്ചു പോയ താങ്കളുടെ മഠയത്വത്തിന്റെ മൂർദ്ദന്യാവസ്ഥയിലാണ് താങ്കൾ ബലാൽസംഗത്തിനിരയായ പെൺകുട്ടി വേട്ടക്കാരനെ പ്രണയിക്കുമെന്നൊക്കെ പുലമ്പുന്നത്….\n‘സഖാവ്’ എന്ന കവിത കാൽപനികതയിൽ ചാലിച്ചെടുത്ത പ്രണയ കവിതയാണ്..അത് സ്ത്രീ പക്ഷ എഴുത്തെന്നു അവകാശമുന്നയിച്ച് സ്വയമേ വിഡ്ഢിയാകരുത്..\nNB: സൌമ്യയെ അറിയോ..അവൾ ഗോവിന്ദചാമിയെ പ്രണയിക്കണമല്ലേ… SFIക്കാർക്ക് ബോധമില്ലെന്ന് പറയുന്നതിൽ കാര്യമുണ്ടല്ലേ..”\nദിവ്യ കെ :-\n” എന്തായാലും ഈ കവിതയുടെ പിതൃത്വം പേറി വേറെയാരും വരില്ല…. അത്രക്കും കേമമായ സബ്ജക്ട് അല്ലിയോ…!!\nഒരു പെണ്ണിന് ആണിനോട് പ്രേമം ഉണ്ടാവാൻ അവന്റെ ബീജം ഉള്ളിലെത്തിയാൽ മതി എന്ന് സഖാവിനോട് ആരാണാവോ പറഞ്ഞത്., അതും ബലാത്സംഗത്തിലൂടെ.!!\nസ്ത്രീ വിരുദ്ധമായി എഴുതുന്നത് സഖാവിന്റെ ഉള്ളിലുള്ള നിലപാട്. അതേസമയം ഇത്തരം സ്ത്രീ വിരുദ്ധത പരസ്യമായി കൈയ്യടിച്ച് പ്രോത്സാഹിപ്പിച്ചത് മുഖ്യമന്ത്രിയുടെ മാദ്ധ്യമ ഉപദേഷ്ടാവ്,… ഒരു ജനതയുടെ ആത്മാവിഷ്ക്കാരം…. ത്ഫൂ ”\nജിപ്‌സ പുതുപ്പണം :-\n” ഷൂട്ട് കഴിഞ്ഞപ്പോ ബലാത്സംഗം ചെയ്യപ്പെട്ട പെണ്ണിന്റെ അവസ്ഥയെന്ന് പറഞ്ഞു ചിരിച്ചിരുന്നു സൽമാൻ ഖാൻ കുറച് മുൻപ് ..ബലാത്സംഗം ആസ്വാദന വാദത്തിന്റെ വക്താക്കൾ ഇപ്പോഴും കൂടിയിരുന്ന് ചിരിക്കുകയാണ് ..ഇവനൊക്കെ ആവശ്യത്തിനും അനാവശ്യത്തിനും എടുത്തുപയോഗിക്കാവുന്ന ഉപമ എന്ന വിപണന സാധ്യത ബലാത്സംഗം എന്ന വാക്കിനുണ്ട് ഇവിടെ .അതിനെ പ്രതിരോധിക്കുന്ന പൊതുബോധം തീർക്കേണ്ടവർ എന്ന് കരുതപ്പെടുന്ന മാധ്യമ പ്രവർത്തകന്റെയും സഖാവെന്നവകാശ വാദം പറയുന്നവന്റെയും സ്വൈര്യസല്ലാപം ഒരു ഗതികേട് പോലെ തോന്നുന്നു ..ഇതൊക്കെ കേൾക്കാനും ഇവിടെ ഉണ്ടാകേണ്ടി വന്നല്ലോടോ ബ്രിട്ടാസേ ഞങ്ങൾ എന്ന ഗതികേട് .”\nഅനുപമ ആനങ്ങാട് :-\n“എന്നുവെച്ച് നീ ബലാൽസംഗമൊന്നും ചെയ്യാൻ പോകരുത് കേട്ടാ!” (വഷളുചിരി!)\nThe most vulgar, most disgusting, most appaling, words I have heard on the news, off late! Must be fromavery very sick mind!\nബെൻ ബെന :-\n” നാം – നമ്മുടെ ചുറ്റുപാടുകള് - നമ്മുടെ സംസ്കാരം – വിതച്ച ബീജം കവിതയായ് വളരുന്നു!”\nനിലീന ശ്രീലത ബലറാം :-\n” അളിയൻ ദയവ് ചെയ്ത് ഈ വീട്ടിലിനി കവിതയും കൊണ്ട് വരരുത് ”\nഫൗസിയ ആരിഫ് :-\n” അയ്യേ….. സഖാവിനെ പ്രണയിച്ച പൂമരം ബലാത്സംഘിയെ പ്രണയിച്ചു തുടങ്ങിയത്രേ…!!!! ”\nകടപ്പാട് – ഫേസ്‌ബുക്ക്\nBe the first to comment on "”പെണ്ണെഴുത്ത്” ന്റെ ആളായ സാം മാത്യുവിനോട് പെണ്ണുങ്ങൾക്ക് പറയാനുള്ളത്."


ഉമ്മന് ചാണ്ടി സ്വയം കുറ്റം സമ്മതിക്കുന്നു... ആ വാക്കുകള് അതിനു തുല്യം, വീണ്ടും ഞെട്ടിച്ച് സരിത | Saritha against Oommen chandy again - Malayalam Oneindia\n35 min ago കേരളത്തിലും ബിജെപി ഗോവ മോഡല് നടപ്പിലാക്കുന്നു; എന്‍ഡിഎ യോഗത്തില് പൊട്ടിത്തെറിച്ച് സഖ്യകക്ഷികള്\nUpdated: Tue, Nov 14, 2017, 9:53 [IST]\nകൊട്ടാരക്കര: സോളാര് കേസില് മുന് മുഖ്യമന്ത്രി ഉമ്മന് ചാണ്ടിക്കെതിരേ വീണ്ടും സരിത എസ് നായര്. തന്നെ ബ്ലാക്ക്‌മെയില് ചെയ്തിട്ടുണ്ടെന്ന ഉമ്മന് ചാണ്ടിയുടെ വാക്കുകള് സ്വയം കുറ്റം സമ്മതിക്കുന്നതിനു തുല്യമാണെന്ന് കോസിലെ മുഖ്യപ്രതി കൂടിയായ സരിത ചൂണ്ടിക്കാട്ടി.\nരണ്ടു കേസുകളില് ജാമ്യം എടുക്കുന്നതിനായി കൊട്ടാരക്കര കോടതിയില് എത്തിയപ്പോള് മാധ്യമപ്രവര്‍ത്തകരോട് സംസാരിക്കുകയായിരുന്നു. സരിത. ഉമ്മന് ചാണ്ടിയെയും യുഡിഎഫ് നേതാക്കളെയും പ്രതിരോധത്തിലാക്കുന്നതായിരുന്നു സോളാര് കമ്മീഷന്റെ റിപ്പോര്‍ട്ട്. സോളാര് കമ്മീഷന്റെ റിപ്പോര്‍ട്ട് നവംബര് ഒമ്പതിനു വിളിച്ചുചേര്‍ത്ത പ്രത്യേക നിയമസഭാ സമ്മേളമത്തിലാണ് മുഖ്യമന്ത്രി സഭയില് അവതരിപ്പിച്ചത്.\nഉമ്മന് ചാണ്ടിയുടെ കുറ്റസമ്മതം\nതാന് ബ്ലാക്‌മെയിലിനു വിധേയനായെന്ന ഉമ്മന് ചാണ്ടിയുടെ വാക്കുകള് അദ്ദേഹത്തിന്റെ കുറ്റസമ്മതായമായി വേണം കാണേണ്ടതെന്ന് സരിത അഭിപ്രായപ്പെട്ടു.നേരത്തേ മുഖ്യമന്ത്രിയായിരുന്ന ഒരാള് താന് ബ്ലാക്‌മെയിലിങിനു വിധേയനായിട്ടുണ്ടെന്ന് പറയുന്നത് ഭൂഷണമല്ല. അദ്ദേഹം സ്വയം തരം താഴുകയാണ് ഇതിലൂടെ സംഭവിച്ചതെന്നും സരിത കൊട്ടാരക്കരയില് മാധ്യമങ്ങളോട് പറഞ്ഞു.\nതന്നെ ഒരാള് ബ്ലാക്ക്‌മെയില് ചെയ്തുവെന്നാണ് ഉമ്മന് ചാണ്ടി നേരത്തേ വെളിപ്പെടുത്തിയത്. എന്നാല് ഇയാളുടെ പേര് അദ്ദേഹം പുറത്തുപറഞ്ഞിരുന്നില്ല.\nകത്തെഴുതിയത് താന് തന്നെ\nനേരത്തേ പുറത്തുവന്നിട്ടുള്ള കചത്തുകള് താന് തന്നെ എഴുതിയതാണെന്നു സരിത ആവര്‍ത്തിച്ചു. എഴുതായും വായിക്കാനുമറിയുന്ന വ്യക്കതിയാണ് താന്. കത്തില് പേപ്പറിന്റെ ഇരുവശങ്ങളിലും എഴുതിയിട്ടുണ്ട്. 25 പുറമുള്ള കത്ത് സോളാര് കമ്മീഷന് തന്നെ നേരത്തേ പരിഗണിച്ചതാണെന്നും സരിത വ്യക്തമാക്കി.\nഅട്ടക്കുളങ്ങര വനിതാ ജയിലില് കഴിയുമ്പോഴാണ് സരിത മൂന്നു കത്തുകള് എഴുതിയത്. 2013ലാണ് രാഷ്ട്രീയ നേതാക്കളും പോലീസ് ഉദ്യോഗസ്ഥരുമടക്കം തന്നെ പീഡിപ്പിച്ചന്ന് ആരോപിച്ച് സരിത ആദ്യം കത്തെഴുതിയത്. പിന്നീട് ഈ കത്തില് പറഞ്ഞ കാര്യങ്ങള് നിഷേധിച്ച് ഇവര് രണ്ടു കത്തുകള് കൂടി എഴുതിയിരുന്നു.\nഫോറന്‍സിക് പരിശോധന നടത്താമെന്ന് സരിത\nകത്ത് താന് എഴുിതയത് അല്ലെന്ന തരത്തില് ചിലര് ആരോപണമുന്നയിക്കുന്നുണ്ട്. ഇക്കാര്യത്തില് സംശയമുള്ളവര് ഇവ ഫോറന്‍സിക് പരിശോധനയ്ക്കു വിധേയമാക്കാമെന്നും സരിത തുറന്നടിച്ചു. ഫെനി ബാലകൃഷ്ണന് തൊഴിലിനോട് നീതി പുലര്‍ത്താത്ത വ്യക്തിയാണ്. താന് എഴുതിയ കത്ത് അദ്ദേഹം കണ്ടിട്ടില്ലെന്നും സരിത പറഞ്ഞു.\nഫെനി ബാലകൃഷ്ണനെ രൂക്ഷമായാണ് സരിത വിമര്‍ശിച്ചത്. വിവാദങ്ങള് കത്തി നില്‍ക്കുമ്പേള് പേരെടുക്കാനുള്ള ശ്രമമാണ് അയാള് നടത്തുന്നതെന്ന് സരിത ആരോപിച്ചു. കലക്കവെള്ളത്തില് ചൂണ്ടയിടുന്ന വ്യക്തിയാണ് ഫെനി ബാലകൃഷ്ണന്. അയാളെ പോളിഗ്രാഫ് ടെസ്റ്റിനു വിധേയനാക്കിയാല് എല്ലാ സത്യവും പുറത്തുവരുമെന്നും സരിത കൂട്ടിച്ചേര്‍ത്തു.\nSaritha nair against Oommen chandy again.


Copa America 2021 to be played in Brazil\nകോപ്പ അമേരിക്കയ്ക്ക് ബ്രസീൽ വേദിയാകും\nകോപ്പ അമേരിക്ക ഫുട്ബോള് ടൂര്‍ണമെന്റിന് ബ്രസീൽ വേദിയാകും. അര്‍ജന്റീന-കൊളംബിയ എന്നീ രാജ്യങ്ങൾ സംയുക്തമായാണ് കോപ്പ അമേരിക്ക നടത്തേണ്ടിയിരുന്നത്. ഈ രണ്ട് രാജ്യങ്ങൾക്ക് പകരമാണ് പകരമാണ് ബ്രസീലിനെ വേദിയാക്കിയിരിക്കുന്നത്. തങ്ങളുടെ ട്വിറ്റർ ഹാൻഡിലിലൂടെ കോനംബോൾ തന്നെയാണ് ഇക്കാര്യം അറിയിച്ചത്.\nവേദികളുടെ കര്യത്തിൽ തീരുമാനം ആയിട്ടില്ല. ഉടൻ തന്നെ ഇക്കാര്യത്തിൽ തീരുമാനം ഉണ്ടാവുമെന്നാണ് കോനംബോൾ അറിയിച്ചിരിക്കുന്നത്. ജൂൺ 13നാണ് ടൂർണമെൻറ് തുടങ്ങാനിരുന്നത്.\nകോവിഡ് വ്യാപനം മൂലമാണ് അര്‍ജന്റീനയില് നിന്നുളള വേദിമാറ്റം. സര്‍ക്കാര് വിരുദ്ധ പ്രക്ഷോഭങ്ങള് നടക്കുന്നതിനാല് കൊളംബിയിയെ ദക്ഷിണ അമേരിക്കന് ഫുട്ബോള് ഫെഡറേഷന് ആതിഥേയം വഹിക്കുന്നതില് നിന്ന് ഒഴിവാക്കി. മേയ് 20നാണ് കൊളംബിയയെ ഒഴിവാക്കിയത്. പിന്നീട് ടൂര്‍ണമെന്റ് ഒറ്റയ്ക്ക് നടത്താമെന്ന് അര്‍ജന്റീന അറിയിക്കുകയായിരുന്നു.\nഅടുത്തമാസം 13മുതല് ജൂലൈ പത്തുവരെയാണ് ടൂര്‍ണമെന്റ്. അര്‍ജന്റീനയില് കോവിഡ് വ്യാപനം രൂക്ഷമായതിനാല് വേദി മാറ്റുകയാണെന്ന് ഫെ‍ഡറേഷന് അറിയിക്കുകയായിരുന്നു. 2019ല് ബ്രസീലില് നടന്ന കോപ അമേരിക്ക ഫുട്ബോളില് ബ്രസീല് ആണ് കിരീടം നേടിയത്.


Read all Latest Updates on and about Kerala Congress - Page 2\nകെ.എം മാണിയില്ലാത്ത പാലാ കേരള രാഷ്ട്രീയത്തിലെ ദിശാമാറ്റത്തിന്റെ സൂചനയാകുന്നത് ഇങ്ങനെ\nപാല നിയമസഭ മണ്ഡലത്തിന്റെ 54 വര്‍ഷത്തെ ചരിത്രം കെ എം മാണിയോടൊപ്പമായിരുന്നു. മറ്റൊരാളും പാലായെ പ്രതിനിധീകരിച്ചിട്ടില്ല. കേരളത്തിലെ മറ്റൊരു നിയമസഭ...\n25 Aug 2019 8:59 AM GMT\nമാണിയില്ലാത്ത പാലായില് ആദ്യ തെരഞ്ഞെടുപ്പ്; അടുത്ത മാസം 23 ന് വോട്ടെടുപ്പ് , 27 ന് ഫലം\n25 Aug 2019 7:22 AM GMT\nഇങ്ങനെയുള്ള ഒരു പാർട്ടി പിളർന്നാലും വളർന്നാലും സത്യത്തിൽ പൊതുജനത്തിന് എന്ത് കാര്യം?\n17 Jun 2019 8:10 AM GMT\nജോസ് കെ മാണി ചെയര്‍മാന് സ്ഥാനത്തേക്കോ? യോഗം അനധികൃതമെന്ന് പി ജെ ജോസഫ്\n16 Jun 2019 4:48 AM GMT\nപി ജെ ജോസഫിനെതിരെ ജോസ് കെ മാണി തെരഞ്ഞെടുപ്പ് കമ്മിഷന് കത്തയച്ചു\n7 Jun 2019 5:51 AM GMT\nകേരള കോണ്‍ഗ്രസ് പതിനൊന്നാം പിളര്‍പ്പിലേക്ക്?\nപി.ജെ ജോസഫിനെ പാർട്ടി ചെയർമാനും ജോയ് ഏബ്രഹാമിനെ സെക്രട്ടറിയായും കാണിച്ച് ജോസഫ് വിഭാഗം തിരഞ്ഞെടുപ്പ് കമ്മീഷന് കത്ത് നൽകിയതിനെതിരെ കേരള കോൺഗ്രസിലെ പ്രതിഷേധം ശക്തമാകുന്നു. പാർട്ടി ജനറൽ സെക്രട്ടറി ജോയ്...\n30 May 2019 2:27 AM GMT\nഅനുസ്മരണയോഗത്തിൽ ചെയർമാനെ തെരഞ്ഞെടുക്കരുതെന്ന് കോടതി: കേരള കോൺ‌ഗ്രസില് ജോസഫിനെതിരെ നിയമ നീക്കം\nകേരള കോണ്‍ഗ്രസ് (എം) ചെയര്‍മാന്റെ താത്കാലിക ചുമതല പിജെ ജോസഫിന് കൈമാറിയിയതിന് പിറകെ ചെയർമാൻ സ്ഥാനം നിയമ നടപടിയിലേക്ക്. തിരുവനന്തപുരത്തെ മാണി അനുസ്‌മരണത്തിനിടെ ചെയർമാനെ തെരെഞ്ഞെടുക്കരുതെന്ന് കോടതി...\n15 May 2019 1:12 PM GMT\nകേരള കോണ്‍ഗ്രസിന്റെ താല്‍ക്കാലിക ചെയര്‍മാന് പി ജെ ജോസഫ്\nകേരള കോണ്‍ഗ്രസിന്റെ താല്‍ക്കാലിക ചെയര്‍മാനായി നിലവിലെ വര്‍ക്കിംഗ് ചെയര്‍മാന് പി ജെ ജോസഫിനെ പ്രഖ്യാപിച്ചു. പുതിയ ചെയര്‍മാനെ പ്രഖ്യാപിക്കുന്നത് വരെ തല്‍സ്ഥാനത്ത് തുടരും. ചെയര്‍മാനെയും കക്ഷി നേതാവിനെയും...\n13 May 2019 9:50 AM GMT\nകേരള കോണ്‍ഗ്രസിലെ തര്‍ക്കം ഇത്തവണയും രൂക്ഷമാകും. പാര്‍ട്ടി അധ്യക്ഷ സ്ഥാനവും പാര്‍ട്ടി പാര്‍ലമെന്ററി പാര്‍ട്ടി അധ്യക്ഷ സ്ഥാനമോ മാണി വിഭാഗം വിട്ടുനല്‍കില്ലെന്ന വാശിയിലാണ്. ജോസ് കെ മാണിയെ പാര്‍ട്ടി...\n12 May 2019 12:49 PM GMT\nവിലാപയാത്ര ബുധനാഴ്ച 9.30ന്; സംസ്കാരം വ്യാഴാഴ്ച ഉച്ചതിരിഞ്ഞ്\nകേരള കോൺഗ്രസ്സ് എം ചെയർമാന് കെഎം മാണിയുടെ മൃതദേഹം വഹിച്ചുള്ള വിലാപയാത്ര ബുധനാഴ്ച രാവിലെ 9.30ന് തുടങ്ങും. എറണാകുളം ലേക്‌ഷോർ ആശുപത്രിയിൽ നിന്നാണ് വിലാപയാത്ര പുറപ്പെടുക.തൃപ്പൂണിത്തുറ, പൂത്തോട്ട, വൈക്കം,...\n9 April 2019 4:27 PM GMT\nകെഎം മാണിയുടെ നില അതീവ ഗുരുതരം\nമുൻമന്ത്രിയും കേരളാ കോൺഗ്രസ് (എം) വിഭാഗം ചെയർമാനുമായ കെ എം മാണിയുടെ ആരോഗ്യനില അതീവ ഗുരുതരമെന്ന് റിപ്പോർട്ട്. ദിവസങ്ങളായി ആശുപത്രിയിൽ തുടർന്നിരുന്ന മാണിയുടെ നില കഴിഞ്ഞ ദിവസമാണ് ഗുരുതരമായത്. ശ്വാസ കോശ...\n9 April 2019 10:56 AM GMT\nകെ എം മാണി ആശുപത്രിയിൽ; ആരോഗ്യനില അതീവ ഗുരുതരമെന്ന് റിപ്പോർട്ട്\nമുന് മന്ത്രിയും കേരള കോണ്‍ഗ്രസ്(എം) ചെയര്‍മാനുമായ കെ എം മാണി അതീവ ഗുരുതരാവസ്ഥയിലെന്ന് റിപ്പോർട്ട്. ശ്വാസകോശ രോഗമുള്‍പ്പെടെയുള്ള അസുഖത്തെ തുടര്‍ന്നാണ് കെ എം മാണിയെ കഴിഞ്ഞ ദിവസമാണ് എറണാകുളത്തെ സ്വകാര്യ...\n8 April 2019 9:12 AM GMT


യു.പിയിലെ സംഘപരിവാര് അജണ്ടകള്\n24 Sep 2013 8:48 PM GMT\nമുസാഫര് നഗറിലെ കലാപത്തിന് ഇതുവരെ ഒരു സാമുദായിക സംഘര്‍ഷത്തിന്റെ മുഖമായിരുന്നു. പൊതുവെ ശാന്തമായ ഈ ഉത്തരേന്ത്യന് ജില്ല പെട്ടെന്നു കലാപത്തിന് വഴിമാറിയത് എല്ലാവരെയും അതിശയിപ്പിച്ചു. എന്നാല്, പരസ്പരമുള്ള വേര്‍തിരിവിന്റെ പ്രതിഫലനമല്ല, തികച്ചും ആസൂത്രിതമായ ഒരു രാഷ്ട്രീയ അജണ്ടയുടെ ശ്രമഫലമാണ് സംഘര്‍ഷങ്ങളെന്ന് കഴിഞ്ഞ ദിവസങ്ങളില് രാഷ്ട്രീയ നേതാക്കളായ ജനപ്രതിനിധികളുടെ അറസ്റ്റുകള് തെളിയിച്ചു. ബി.ജെ.പി എം.എല്.എമാരായ സുരേഷ് റാണ, സംഗീത് സോം, ബി.എസ്.പി എം.എല്.എ നൂര് സലീം റാണ എന്നിവരാണ് അറസ്റ്റിലായവര്.\nമല്ലിക്പുരയില് കോളേജില് പോവുകയായിരുന്ന കൗമാരക്കാരികളെ ഒരു യുവാവ് കളിയാക്കിയതിന്റെ പേരില് തുടങ്ങിയ കലാപം ഇന്ന് ഏറെ ജീവനുകളെടുത്തിരിക്കുന്നു. വഴിയരികില് കൂട്ടംകൂടിയിരിക്കുന്ന ചെറുപ്പക്കാര് യുവതികളെ കളിയാക്കുന്നത് എങ്ങനെ കലാപമായിത്തീരുമെന്ന അതിശയോക്തിയൊക്കെ കേള്‍ക്കുമ്പോള് തോന്നാം. എന്നാല്, യു.പിയില് കഴിഞ്ഞ രണ്ടു വര്‍ഷത്തിനുള്ളിലുണ്ടായ ചെറുതും വലുതുമായ കലാപങ്ങള്‍ക്കും കാരണമായി പ്രചരിപ്പിക്കപ്പെട്ടത് ഇത്തരം പൂവാലശല്യത്തിന്റെ കഥകളായിരുന്നു. ഉത്തര്‍പ്രദേശിലെ ജാതിവര്‍ഗ്ഗീയരാഷ്ട്രീയത്തിന്റെ പശ്ചാത്തലത്തില് പ്രകോപനം സൃഷ്ടിക്കാനും അതിനെ വര്‍ഗ്ഗീയകലാപത്തിലേയ്ക്കു നയിക്കാനും നടക്കുന്ന ആസൂത്രിതനീക്കങ്ങള്‍ക്ക് മറയൊരുക്കുകയാണ് ഇത്തരം കെട്ടുകഥകള്!\nമല്ലിക്പുര ഗ്രാമത്തില് രണ്ടു പെണ്‍കുട്ടികളെ ഗ്രാമത്തിലെ റോഡു വക്കിലെ കടയില് ഇരിക്കുകയായിരുന്ന യുവാക്കള് കളിയാക്കിയതാണത്രേ പ്രശ്‌നങ്ങളുടെ തുടക്കം. പെണ്‍കുട്ടിയുടെ സഹോദരന് ഒരു ദിവസം ഇതു കാണുകയും സുഹൃത്തിനൊപ്പം ചെന്ന് കളിയാക്കിയ യുവാവുമായി വഴക്കിടുകയും ചെയ്തു. സംഭവത്തില് മുസ്ലീം യുവാവ് കൊല്ലപ്പെട്ടു. വഴക്കിട്ട ജാട്ട് യുവാക്കളെ മറ്റു സമുദായക്കാര് പിടികൂടി മര്‍ദ്ദിച്ചു കൊലപ്പെടുത്തി - ഇതാണ് ഇരുവിഭാഗങ്ങളും തമ്മിലുള്ള ഏറ്റുമുട്ടലുകളിലേയ്ക്ക് വഴിവെച്ചതിന് പ്രചരിപ്പിക്കപ്പെടുന്ന കഥ. മല്ലിക്പുരയില് കൊല്ലപ്പെട്ട ഷാനവാസിന്റെ പിതാവ് പറയുന്നതു കേള്‍ക്കാം - കവാല് ഗ്രാമത്തിലെ വഴിവെക്കില് സച്ചിന്, ഗൗരവ് എന്നിവര് സഞ്ചരിച്ച മോട്ടോര് സൈക്കിളും ഷാനവാസിന്റെ മോട്ടോര് സൈക്കിളും കൂട്ടിമുട്ടിയത് വഴക്കിലെത്തി. അവര് ഗ്രാമത്തില് പോയി ആളുകളെയും കൂട്ടി തിരിച്ചെത്തി ഷാനവാസിനെ പിടികൂടി കുത്തിക്കൊന്നു. കവാലിലെ ഗ്രാമീണര് സച്ചിനെയും ഗൗരവിനെയും അവിടെത്തന്നെ പിടികൂടി മര്‍ദ്ദിച്ചു കൊന്നു. സച്ചിന്റെ സഹോദരിയെ ഷാനവാസ് കളിയാക്കിയെന്നാണ് പറയുന്നത്. എന്നാല്, ഷാനവാസിനെ ഇതുവരെ കണ്ടിട്ടു തന്നെയില്ലെന്നാണ് സഹോദരിയുടെ വെളിപ്പെടുത്തല്. യുവാക്കളെ മര്‍ദ്ദിച്ചു കൊന്നെന്ന പേരില് രണ്ടു വര്‍ഷം മുമ്പ് പാക്കിസ്താനില് നടന്ന ഒരു കൊലപാതകദൃശ്യം യു ട്യൂബില് പ്രചരിപ്പിക്കപ്പെട്ടു. ഇരുവിഭാഗങ്ങളുടെയും പ്രത്യേകം യോഗങ്ങള് സംഘര്‍ഷത്തിനുള്ള പ്രഖ്യാപനങ്ങളായി.\nഈ രണ്ടു സംഭവങ്ങള്‍ക്കുമപ്പുറത്തേയ്ക്ക് മുസാഫര് നഗറിലെ സൗഹാര്‍ദ്ദ ജീവിതത്തിന്റെ മണ്ണിളക്കാന് മന:പൂര്‍വ്വമായ അണിയറനീക്കങ്ങള് നടന്നിരുന്നുവെന്നതാണ് വാസ്തവം. കഴിഞ്ഞ രണ്ടു മൂന്നു മാസങ്ങളായി പുകച്ചിലുകളുണ്ടാക്കുന്ന പരിശ്രമങ്ങള് മുസാഫര്‍നഗറിലെ ഗ്രാമങ്ങളില് പതിവിലേറെയായി ഉണ്ടായിരുന്നു. മുസ്ലീം ഭൂരിപക്ഷമേഖലായ മുസാഫര്‍നഗര് ഈദുല് ഫിത്തര് ആഘോഷങ്ങള്‍ക്കൊരുങ്ങവേ ആഗസ്ത് ഒമ്പതിന് ഇദ്രിസ് എന്നൊരാള് പള്ളിയ്ക്കു മുന്നില് വെടിയേറ്റു മരിച്ചു. മകളെ ഉപദ്രവിച്ചയാളെ പൊതുജനമധ്യത്തില് ഇദ്രിസ് അടിച്ചതിനുള്ള പ്രതികാരമായിരുന്നു ഈ കൊല. സംഭവത്തില് പങ്കാളിയായവരെ പോലീസ് ഉടന് പിടികൂടി. പിന്നീട്, ആഗസ്ത് 18-ന് ഒരു മുസ്ലീം യുവതിയെ ജാട്ട് യുവാക്കള് ഉപദ്രവിച്ചു. ആഗസ്ത് ഒമ്പതിന്റെ സംഭവത്തിനു പകരമാണിതെന്ന് വ്യാഖ്യാനിക്കപ്പെട്ടു. ഇങ്ങനെ അസ്വസ്ഥമായ പരിസരം ആഗസ്ത് 27ന്റെ സംഭവത്തോടെ കലാപത്തിനു തിരി കൊളുത്തി.\nസംഘര്‍ഷഗ്രാമങ്ങളില് നിരോധനാജ്ഞ പുറപ്പെടുവിച്ചെങ്കിലും ആഗസ്ത് 30ന് ജുമാ നമസ്‌കാരവും കഴിഞ്ഞ് വിശ്വാസികള് ഒത്തുകൂടി. ഈ ഒത്തുചേരല് അധികൃതര്‍ക്ക് തടയാനായില്ല. യോഗത്തില് മുസാഫര്‍നഗര് എം.പിയും ബി.എസ്.പി നേതാവുമായ ഖാദിര് റാണ, ജമീല് അഹമ്മദ് ഖ്വാസ്മി എം.എല്.എ, മുന് കോണ്‍ഗ്രസ് എം.എല്.എ സയ്യിദ് ഉസ് സമാന് എന്നിവരുടെ സാന്നിധ്യവുമുണ്ടായിരുന്നു. ഒരു സംഘര്‍ഷത്തിനുള്ള മുന്നൊരുക്കം മനസ്സിലാക്കിയ മജിസ്‌ട്രേറ്റ് നേരിട്ടു വേദിയിലെത്തി നിവേദനം സ്വീകരിച്ചു.\nപിന്നീട്, സെപ്തംബര് ഏഴിന് ജന്‍സഥ് ബ്ലോക്കിലെ നാംഗ്ല മണ്ടോറില് മഹാപഞ്ചായത്ത് ചേര്‍ന്നു. യുവാക്കള് കൊല്ലപ്പെട്ട കാവല് ഗ്രാമത്തിനോടു ചേര്‍ന്നുള്ള ഗ്രാമത്തിലായിരുന്നു ഈ സമ്മേളനം. മുസാഫര് നഗറില് നിന്നും 20 കിലോമീറ്റര് അകലെയായി നടന്ന ഈ മഹാപഞ്ചായത്തില് ആയിരക്കണക്കിനു ജാട്ടുകള് ആയുധങ്ങളുമേന്തി പങ്കെടുത്തു. വിശ്വഹിന്ദു പരിഷത്ത് നേതാക്കള് പ്രസംഗവേദി കൈയ്യടക്കി. മുസാഫര് നഗറില് മുസ്ലീങ്ങള് അതിക്രമം നടത്തുകയാണെന്ന് പ്രാസംഗികര് ആവര്‍ത്തിച്ചു കൊണ്ടിരുന്നു. സംഗീത് സോം, സാധ്വി പ്രാചി തുടങ്ങിയ സംഘപരിവാര് നേതാക്കള് സിരകളിലേയ്ക്ക് വര്‍ഗ്ഗീയലഹരി പ്രവഹിപ്പിക്കുന്ന വാക്കുകളുമായി വിദ്വേഷവിഷം ചീറ്റി.\nയോഗം പകര്‍ത്താന് പോലീസ് ചുമതലപ്പെടുത്തിയ ഇസ്രാര് എന്ന ഫ്രീലാന്‍സ് ഫോട്ടോഗ്രാഫറെ മര്‍ദ്ദിച്ചു കൊന്നതും ട്രാക്ടറില് മടങ്ങുകയായിരുന്ന ഒരു കൂട്ടം മുസ്ലീം ഭൂരിപക്ഷമുള്ള ജോളി ഗ്രാമത്തില് അക്രമിക്കപ്പെട്ടതുമൊക്കെ പക നിറഞ്ഞ ജനക്കൂട്ടത്തിന്റെ പ്രതിഫലനങ്ങളായി. ഇതിനിടെ മുസാഫര്‍നഗര് പട്ടണത്തില് കലാപം പൊട്ടിപ്പുറപ്പെട്ടു. ഐ.ബി.എന്-7 ചാനല് ലേഖകന് രാജേഷ് വര്‍മ്മ കൊല്ലപ്പെട്ടു. കര്‍ഫ്യൂ ഏര്‍പ്പെടുത്തിയിരുന്നെങ്കിലും മുസാഫര്‍നഗര്, ബുധാന താലൂക്കുകളിലും തൊട്ടടുത്തെ ഷാംലി ജില്ലയിലുമൊക്കെ അക്രമം ആളിപ്പടര്‍ന്നു. ഹദൗലി, കാക്ക്ഡ, കുത്ബ, കുത്ബി, നിര്‍മ്മാണ, ഖരഡ്, കിനോനി, സിസോലി തുടങ്ങിയ ഗ്രാമങ്ങളിലെല്ലാം കലാപം ജീവനുകള് കവര്‍ന്നു. വീടുകള് അഗ്നിക്കിരയായി. അയല്‍ഗ്രാമങ്ങളിലേയ്ക്ക് ഓടി രക്ഷപ്പെട്ടവര് അരലക്ഷത്തിലേറെ.\nപെണ്‍കുട്ടികളെ കളിയാക്കലും ശല്യപ്പെടുന്നതുമൊക്കെ മുസാഫര് നഗറിലും ഉത്തര്‍പ്രദേശ് ഗ്രാമങ്ങളിലുമൊക്കെ പതിവാണ്. ഇതൊന്നും ഒരു കലാപമുണ്ടാവാന് മാത്രം ഗൗരവമുള്ള വിഷയങ്ങളായി യു.പിക്കാര് കരുതുന്നുമില്ല. സംഘര്‍ഷങ്ങള്‍ക്കു പിന്നിലെ ആസൂത്രണരാഷ്ട്രീയം തിരിച്ചറിയുന്നതിലും തടയുന്നതിലും ഭരണകൂടം നിസ്സംഗമായത് കലാപത്തീ പടര്‍ത്തി. ആഗസ്ത് 27നു ശേഷമുള്ള സ്ഥിതിഗതികള് നിയന്ത്രണവിധേയമാക്കാന് ജില്ലാഭരണകൂടത്തിനായില്ല. ആഗസ്ത് 30ന് ജുമാ നമസ്‌കാരത്തിനു ശേഷം വിശ്വാസികള് നിരോധനാജ്ഞ ലംഘിച്ചു യോഗം ചേര്‍ന്നതും ജാട്ട് മഹാപഞ്ചായത്ത് തടയാതിരുന്നതും സംഘടിതമായ അക്രമങ്ങള്‍ക്കു വഴിയൊരുക്കി. ആഗസ്ത് ഒമ്പതിന് പള്ളിക്കു സമീപം വെടിവെപ്പുണ്ടായി ഒരാള് കൊല്ലപ്പെട്ട സംഭവം കാര്യക്ഷമമായി കൈകാര്യം ചെയ്ത ജില്ലാ മജിസ്‌ട്രേറ്റിനെയും എസ്.എസ്.പിയെയുമാവട്ടെ, സര്‍ക്കാര് സ്ഥലം മാറ്റുകയും ചെയ്തു. വംശീയവിദ്വേഷമുണര്‍ത്തുന്ന രീതിയില് പ്രസംഗിച്ച രാഷ്ട്രീയ നേതാക്കളോടെല്ലാം സര്‍ക്കാര് ഔദാര്യം കാട്ടി. ഗ്രാമവാസികള് നിരന്തരം സഹായം ചോദിച്ചിട്ടും പോലീസ് അനങ്ങിയിട്ടില്ലെന്നാണ് വ്യാപകമായ ആക്ഷേപം. ഇതിനിടെ അക്രമം നടക്കട്ടെ, പതുക്കെ ഇടപെട്ടാല് മതിയെന്ന് സമാജ്‌വാദി പാര്‍ട്ടി മന്ത്രി അസംഖാന് പോലീസിനോടു നിര്‍ദ്ദേശിച്ചെന്നും വെളിപ്പെടുത്തലുണ്ടായി. ജനങ്ങള്‍ക്ക് സര്‍ക്കാരിലും ക്രമസമാധാനപാലനത്തിലും വിശ്വാസം നഷ്ടപ്പെട്ടത് ഗ്രാമങ്ങളിലെ അരക്ഷിതാവസ്ഥ രൂക്ഷമാക്കി.\nനാല്‍പ്പതു ലക്ഷത്തിലേറെ ജനസംഖ്യയുള്ള മുസാഫര് നഗറില് 47 ശതമാനമാണ് മുസ്ലിങ്ങള്. ജാട്ടുകളും ദലിതരുമാണ് മറ്റു ജനവിഭാഗങ്ങള്. മുസ്ലീങ്ങളും ജാട്ടുകളും പരസ്പരസൗഹാര്‍ദ്ദത്തോടെ കഴിഞ്ഞ നാടായിരുന്നു ഈ ഉത്തര്‍പ്രദേശ് ജില്ല. മുസ്ലീങ്ങള് ഭൂരിപക്ഷമെങ്കിലും ഭൂരഹിതരാണ് ഭൂരിപക്ഷവും. ജാട്ടുകളുടെ ഭൂമിയില് അവര് തൊഴിലെടുത്തു ജീവിക്കുന്നു. ഗ്രാമങ്ങള് തോറും വസ്ത്രവില്‍പ്പനയടക്കമുള്ളവ ചെറുകിട കച്ചവടങ്ങളാണ് മറ്റൊരു ഉപജീവനമാര്‍ഗ്ഗം. ഇങ്ങനെ തൊഴില്‍ബന്ധവുമായി മുസ്ലീങ്ങളും ജാട്ടുകളും തമ്മില് നല്ല സൗഹാര്‍ദ്ദം നിലനിന്നിരുന്ന ജില്ലയാണ് മുസാഫര്‍നഗര്. അവര് ഒരേ പാര്‍ട്ടികളെ തന്നെ വോട്ടു ചെയ്തു വിജയിപ്പിച്ചു. ദലിതര് വിവേചനം നേരിടുമ്പോഴും ഇവിടുത്തെ മുസ്ലീങ്ങള് അത്തരമൊരു അവഗണന അനുഭവിച്ചിരുന്നില്ല. അതുകൊണ്ടു അസ്വാരസ്യങ്ങളും അധികമുണ്ടായില്ല. ഇന്ത്യയില് രക്തച്ചൊരിച്ചിലുണ്ടായ വിഭജനകാലത്തു പോലും മുസാഫര് നഗര് ശാന്തമായിരുന്നു.\nഎന്നാല്, സമീപകാലങ്ങളില് അവരുടെ വികാരം ജ്വലിപ്പിക്കാന് ബോധപൂര്‍വ്വമായ ശ്രമം നടന്നു. രാഷ്ട്രീയമായും മതനിരപേക്ഷമായും മാതൃകാപരമായി നിന്ന ചരിത്രമുള്ള മുസാഫര് നഗറിലെ കലാപത്തില് യഥാര്‍ഥ വിളവെടുപ്പുകാര് ആരെന്ന് തിരിച്ചറിയേണ്ടതുണ്ട്. ദേശീയരാഷ്ട്രീയത്തില് കോണ്‍ഗ്രസ്സിന്റെ കുത്തക തകര്‍ത്ത രാജ്യത്തെ ആദ്യലോക്‌സഭാ മണ്ഡലങ്ങളിലൊന്നാണ് മുസാഫര് നഗര്. 1962 മുതല് ഈ മാറ്റം തുടങ്ങി. സി.പി.ഐ, ജനതാ പാര്‍ട്ടി, ജനതാ പാര്‍ട്ടി (എസ്) തുടങ്ങിയ പാര്‍ട്ടികളെ മാറി മാറി വിജയിപ്പിച്ചു. ജാട്ടുകളെയും മുസ്ലീങ്ങളെയും ഒരുമിപ്പിച്ചു കൊണ്ടുപോവുന്നതില് വിജയിച്ച മുന് പ്രധാനമന്ത്രി ചരണ് സിങ് ഏറെക്കാലം മുസാഫര് നഗറിനെ പ്രതിനിധീകരിച്ചു. 1991 വരെ ബി.ജെ.പിയെ ഈ മണ്ഡലം അടുപ്പിച്ചിരുന്നില്ല. എന്നാല്, സംഘപരിവാര് ഉണര്‍ത്തിവിട്ട രാജജന്മഭൂമി വികാരത്തില് മുസാഫര് നഗര് ഒന്നു ചാഞ്ചാടി. 1991 മുതല് തുടര്‍ച്ചയായി ഈ മണ്ഡലത്തില് ബി.ജെ.പി വിജയിച്ചു. എങ്കിലും ബാബ്‌റി മസ്ജിദ് തകര്‍ക്കപ്പെട്ട ശേഷമുള്ള അസ്വാരസ്യങ്ങളിലും സംഘര്‍ഷങ്ങളിലുമൊക്കെ ഈ ജില്ല അസ്വസ്ഥമാവാതെ നിന്നു. 91ലെ വര്‍ഗ്ഗീയരസതന്ത്രം വീണ്ടുമൊരു വിജയത്തിലേയ്ക്കുള്ള ചവിട്ടുപടിയാവുമെന്ന് ബി.ജെ.പി കണക്കുകൂട്ടുന്നു. 80 ലോക്‌സഭാ മണ്ഡലങ്ങളുള്ള ഉത്തര്‍പ്രദേശ് ഇന്ത്യന് രാഷ്ട്രീയത്തിന്റെ ഗതി നിര്‍ണ്ണയിക്കുന്നതില് പ്രധാനമെന്നും പാര്‍ട്ടി തിരിച്ചറിയുന്നു.\nആഗസ്ത് 30ന് ജുമാ നിസ്‌കാരത്തിനു ശേഷം നടന്ന മുസ്ലീം വിശ്വാസികളുടെ യോഗം മുസാഫര്‍നഗര് എം.പി ഖാദിര് റാണയും മറ്റു നേതാക്കളും ഹൈജാക്ക് ചെയ്തത് രാഷ്ട്രീയനേട്ടത്തിനുള്ള ബോധപൂര്‍വ്വമായ ഇടപെടലായി കരുതാം. എന്നാല്, ഇതിനേക്കാളെല്ലാം ദീര്‍ഘദൃഷ്ടിയോടെയായിരുന്നു ബി.ജെ.പി നേതാക്കളുടെ ഇടപെടല്. ജാട്ടുകളുടെ മഹാപഞ്ചായത്തില് പ്രസംഗപീഠത്തില് കയറിയിരുന്നത് വി.എച്ച്.പി നേതാക്കളായിരുന്നു. മുസാഫര് നഗറില് ലവ് ജിഹാദുണ്ടെന്നും സ്വന്തം വീട്ടിലെ യുവതികള് മുസ്ലീം യുവാക്കളുടെ വലയില്‍പ്പെട്ട് മതം മാറാതിരിക്കാന് ജാഗ്രതയുണ്ടാവണമെന്നും ആഹ്വാനങ്ങളുണ്ടായി. ഇതിനായി കഴിഞ്ഞ രണ്ടോ മൂന്നോ മാസങ്ങളിലായി പല ഗ്രാമങ്ങളിലുമുള്ള ബോധപൂര്‍വ്വമായ കളിയാക്കലുകളും ഉരസലുകളും അവര് അക്കമിട്ടു നിരത്തി. കവാല് ഗ്രാമത്തിലെ കൊലപാതകങ്ങള് ഇതിനോടു കൂട്ടിച്ചേര്‍ത്തപ്പോള് ജാട്ടുകളുടെ മഹാപഞ്ചായത്ത് ഒരു വര്‍ഗ്ഗീയസംഘര്‍ഷത്തിനുള്ള വെടിമരുന്നുശാലയാവുകയായിരുന്നു. പാക്കിസ്താനിലെ കൊലപാതകദൃശ്യം സോഷ്യല് വെബ്‌സൈറ്റ് വഴി പ്രചരിപ്പിച്ചത് ബി.ജെ.പി എം.എല്.എയായിരുന്നു. കലാപനാളുകളില് ഉയര്‍ന്നു കേട്ടത് ഗുജറാത്തിനു സമാനമായി ഹര ഹര മഹാദേവയും നരേന്ദ്ര മോഡിക്കുള്ള ജയ് വിളികളുമായിരുന്നു. മോഡി വരട്ടെ, എല്ലാം ശരിയാക്കാമെന്ന് ജാട്ട് മഹാപഞ്ചായത്തില് പ്രഖ്യാപനമുണ്ടായതും പിന്നീട്, ലവ് ജിഹാദാണ് കലാപത്തിന് കാരണമെന്ന് വി.എച്ച്.പി നേതാവ് അശോക് സിംഘാല് പരസ്യമായി പ്രസ്താവിച്ചതുമൊക്കെ സംഘപരിവാര് അജണ്ട വ്യക്തമാക്കി. സമാജ്‌വാദി പാര്‍ട്ടി ഭരിക്കുന്ന യു.പിയില് അസ്ഥിരത സൃഷ്ടിക്കുകയാവാം പ്രതിപക്ഷത്തുള്ള ബി.എസ്.പിയുടെ ഗൂഢലക്ഷ്യം. ബി.ജെ.പി എം.എല്.എമാര് ഇടപെട്ടതിന്റെ രാഷ്ട്രീയലക്ഷ്യം ചെറുതല്ല. മുസാഫറിലെ മണ്ണില് വര്‍ഗ്ഗീയക്കറയുണ്ടാക്കുന്നത് രാഷ്ട്രീയവിളവെടുപ്പിനു സഹായിക്കുമെന്ന് ബി.ജെ.പി കണക്കുകൂട്ടി.\nഒരു ചെറിയ ഇടവേളയ്ക്കു ശേഷം ഹിന്ദുത്വമുദ്രാവാക്യം ഈ തിരഞ്ഞെടുപ്പില് സജീവമാക്കുകയാണ് ബി.ജെ.പി. അധികാരത്തിലെത്താന് ബി.ജെ.പിക്കു മുന്നില് ഏറ്റവും എളുപ്പമുള്ളതും അവര്‍ക്ക് അറിയാവുന്നതുമായ മാര്‍ഗ്ഗം ജനങ്ങളെ സാമുദായികമായി ധ്രുവീകരിക്കുകയാണ്. 2009ലെ പൊതു തിരഞ്ഞെടുപ്പില് അധികം തല പൊക്കാതിരുന്ന ആര്.എസ്.എസ് 2014ന്റെ തിരഞ്ഞെടുപ്പ് ഒരുക്കങ്ങള് തുടങ്ങിക്കഴിഞ്ഞു. പൊതുതിരഞ്ഞെടുപ്പിനു മുമ്പായി രാജ്യത്തെ 11 സംസ്ഥാനങ്ങളില് വര്‍ഗ്ഗീയസംഘര്‍ഷത്തിന് സാധ്യതയുണ്ടെന്ന് രഹസ്യവിവരം ലഭിച്ചിട്ടുണ്ടെന്നാണ് മുസാഫര്‍നഗര് കലാപത്തിന്റെ വെളിച്ചത്തില് കേന്ദ്ര ആഭ്യന്തരമന്ത്രി സുശീല്‍കുമാര് ഷിന്‍ഡെ മാധ്യമങ്ങളോടു വെളിപ്പെടുത്തിയത്. ഉത്തര്‍പ്രദേശില് ഒരു വര്‍ഷത്തിനുള്ളില് മുപ്പതിലധികം വര്‍ഗ്ഗീയസംഘര്‍ഷങ്ങളുണ്ടായി. ഏറ്റവുമൊടുവില് ഇപ്പോള് മുസാഫര്‍നഗര്. ബീഹാറാണ് ആര്.എസ്.എസ്സിന്റെ മറ്റൊരു ലക്ഷ്യകേന്ദ്രം. രാജസ്ഥാനിലെ കിഷന്‍ഗഞ്ച്, ജമ്മു-കാശ്മീരിലെ കിഷ്ത്വര് തുടങ്ങിയ രാജ്യത്തിന്റെ ഉത്തരദേശങ്ങളില് കലാപക്കെടുതികളുണ്ടായി.\nനരേന്ദ്ര മോഡിയെ ബി.ജെ.പി പ്രധാനമന്ത്രി സ്ഥാനാര്‍ഥിയാക്കിയതിന്റെ അര്‍ഥം വളരെ വലുതാണ്. മോഡിയുടെ വലംകൈയ്യായ അമിത് ഷായ്ക്കാണ് ഉത്തര്‍പ്രദേശ് പാര്‍ട്ടിയുടെ സംഘടനാചുമതല. ഗുജറാത്ത് വംശഹത്യ വിജയകരമായി നടപ്പാക്കിയ റെക്കോര്‍ഡുമായാണ് യു.പിയിലേയ്ക്ക് മോഡിയുടെ പ്രിയശിഷ്യന്റെ വരവ്. മോഡിക്കു പകരം അയോധ്യയിലെത്തി രാമജന്മഭൂമിയില് പ്രാര്‍ഥന നടത്തിയത് അമിത് ഷായായിരുന്നു. അയോധ്യയിലെ ചൗരാസി പരിക്രമ എന്ന പേരില് പുതിയ പദയാത്ര നടത്താന് വി.എച്ച്.പിയും സംഘപരിവാര് സംഘടനകളും തീരുമാനിച്ചതോടെ യു.പിയില് അമിത് ഷായുടെ ഓപ്പറേഷന് കണ്ടു തുടങ്ങി. മുസാഫര് നഗറിലെ കലാപത്തിലും ഇത്തരമൊരു വായന അര്‍ഥവത്താവുന്നു.


തലശ്ശേരി റയിൽവേ ട്രാക്കിനു സമീപം ബോംബുകള് കണ്ടെടുത്തു\nMarch 7, 2017 Anugraha WebAdmin main-news\nകണ്ണൂര്: തലശ്ശേരിക്കടുത്ത് റെയില്‍വേ ട്രാക്കിന് സമീപത്തു നിന്നും 13 ബോംബുകള് കണ്ടെടുത്തു. ടെമ്പിള് ഗേറ്റ് റെയില്‍വേ സ്‌റ്റേഷന് സമീപത്തെ കുറ്റിക്കാട്ടില് ഒളിപ്പിച്ചുവെച്ച നിലയിലായിരുന്നു ബോംബ് കണ്ടെടുത്തത്. പത്ത് ഐസ്‌ക്രീം ബോംബുകളും മൂന്ന് മൂന്ന് സ്റ്റീല് ബോംബുകളും ഇതില് ഉള്‍പ്പെടുന്നു. ന്യൂ മാഹി പൊലീസ് നടത്തിയ പരിശോധനക്കിടയിലാണ് ബോംബുകള് കണ്ടെത്തിയത്. കഴിഞ്ഞ ദിവസം പുന്നോലില് റെയില്‍വേ ട്രാക്കില് സ്‌ഫോടനം നടന്നിരുന്നു. ഇതിന്റെ പശ്ചാത്തലത്തിലായിരുന്നു പരിശോധന.\nനടനും മുന് കേന്ദ്രമന്ത്രിയുമായ വിനോദ് ഖന്ന(70)അന്...\nസംസ്ഥാന ചലച്ചിത്ര പുരസ്‌കാരങ്ങള്..മാന്‍ഹോളാണ് മികച്ച ചിത്രം


Ban on female genital mutilation ruled unconstitutional – News18 Malayalam\nപെൺ ചേലാകർമം നിരോധിക്കുന്നത് ഭരണഘടനാവിരുദ്ധമെന്ന് കോടതി\nLast Updated : November 24, 2018, 14:39 IST\nന്യൂയോര്‍ക്ക്: പെൺ ചേലാകർമത്തിനെതിരെയുള്ള നിയമം ഭരണഘടനാവിരുദ്ധമെന്ന് അമേരിക്കൻ കോടതി. രണ്ട് ഡോക്ടർമാർ ഉൾപ്പെടെ എട്ടുപേർക്കെതിരെ ചുമത്തിയ കുറ്റങ്ങൾ തള്ളിക്കൊണ്ടാണ് ചിക്കാഗോയിലെ ഫെഡറൽ ജഡ്ജ് വിധി പ്രസ്താവിച്ചത്. അമേരിക്കൻ കോൺഗ്രസ് അധികാരപരിധിക്ക് കടന്നാണ് നിയമനിര്‍മാണം നടത്തിയതെന്ന് ജില്ലാ ജഡ്ജ് ബെർണാഡ് ഫ്രൈഡ് മാൻ പറഞ്ഞു. ഇത്തരം ആചാരങ്ങളെ നിയന്ത്രിക്കേണ്ടത് ഭരണകൂടമാണെന്നും കോടതി നിരീക്ഷിച്ചു.\nവിനോദ സഞ്ചാരിയുമായി സെക്സിൽ ഏർപ്പെട്ടു; യുവാവിനെ തടവിലാക്കി ദുബായി പൊലീസ്\nചേലാകർമം നടത്തല്, ഗൂഢാലോചന നടത്തി എന്നീ കുറ്റങ്ങളാണ് ചേലാകർമം നടത്തിയ ഡോ. ജുമാന നാഗർവാലക്കെതിരെ ചുമത്തിയിരുന്നത്. ഫക്രുദ്ദീൻ അത്താർ ആണ് കുറ്റം ചുമത്തപ്പെട്ട മറ്റൊരു ഡോക്ടർ. ഡെട്രോയിറ്റ് ക്ലിനിക്കിൽ ഒൻപത് കുട്ടികളുടെ ചേലാകർമം ഇവർ നടത്തിയെന്നാണ് പരാതിയിൽ പറയുന്നത്.\nഅത്താറിന്റെ ഭാര്യ ഫരീദ, ശസ്ത്രക്രിയക്ക് സഹായം നൽകിയ താഹെറ ഷാഫിഖ്, പെൺമക്കളെ ക്ലിനിക്കിലെത്തിച്ച നാല് സ്ത്രീകൾ എന്നിവർക്കെതിരെയും കുറ്റം ചുമത്തിയിരുന്നു.\nയുഎഇക്ക് അടുത്ത മാസം അവധിയുടെ ചാകര\nഅമേരിക്കയിൽ ചേലാകർമം നിരോധിച്ച 26ാമത്തെ സംസ്ഥാനമാണ് മിഷിഗൻ. 2017ൽ ഡോ. ജുമാന അറസ്റ്റിലായി മാസങ്ങൾക്ക് ശേഷമാണ് നിയമം പാസാക്കിയത്. പെൺ ചേലാകർമത്തെ ഐക്യരാഷ്ട്ര സഭ അപലപിച്ചിട്ടുണ്ടെങ്കിലും ഏഷ്യയിലും ആഫ്രിക്കയിലും മധ്യ കിഴക്കൻ രാജ്യങ്ങളിലും ഈ ആചാരം സർവ സാധാരണമാണ്.\nFirst published: November 21, 2018, 17:44 IST\namericaBanfemale genital mutilationunconstitutionalചേലാകർമം


മതങ്ങളും സഭകളും:പുനർവായന – Cosmic Vision\nദൈവം ആത്മാവാകുന്നു. ദൈവത്തെ ആരാധിക്കുന്നവർ ആത്മാവിലും സത്യത്തിലും ആരാധിക്കണം.” —വി.യോഹന്നാൻ 4:24.\n‘ഉണ്മ, വാസ്‌തവം, യാഥാർഥ്യം’ എന്നൊക്കെ സത്യത്തെ നിർവചിച്ചിരിക്കുന്നു. എല്ലാ മതങ്ങളും സഭകളും വിഭാഗങ്ങളും തങ്ങൾ വിശ്വസിക്കുന്നത് മാത്രമാണ് യഥാർഥ്യസത്യം എന്ന് പഠിപ്പിക്കുന്നു.\nഎന്നാൽ ഇന്ന് കേവലം ഒരു വൈറസ് ലോകമതങ്ങൾക്കും സഭകൾക്കും വിഭാഗങ്ങൾക്കും നേതാക്കന്മാർക്കും ഉത്തരം കണ്ടെത്തുവാൻ വിഷമിക്കുന്ന ചോദ്യചിഹ്നമായി മാറിയയില്ലേ? എവിടെയാണ് മനുഷ്യന് പാളിച്ച പറ്റിയത്? സ്വയം തിരുത്തലിന് ഇനിയെങ്കിലും തയ്യാറാവുമോ? എല്ലാം നല്ലത് എന്ന് ദൈവം വിലയിരുത്തിയ പ്രപഞ്ചത്തിന്റെ അസ്തിത്വവും ഉദ്ദേശ്യവും കാത്ത് പരിപാലിക്കുന്നതിൽ നമുക്ക് വീഴ്ച്ച പറ്റിയോ? നിങ്ങളുടെ ആരാധന എനിക്ക് അനിഷ്ടമായിരിക്കുന്നു എന്ന് ദൈവം പറയുന്നുവോ? ഈ വിശുദ്ധ വാരത്തിൽ ലോകത്തിലെ ഒട്ടുമിക്ക ദേവാലയങ്ങളും അടച്ചുപൂട്ടിയിടേണ്ടി വന്നു. ചിലർ കാർമ്മികർ മാത്രമായി മാറി, ചിലർ കാഴ്ചക്കാരും.\nമതങ്ങളും സഭകളും ഇന്ന് വലിയ തോതിൽ സമ്പത്തിന്റെയു സമ്പന്നരുടെയുംഅധിനിവേശ സ്വഭാവമുള്ള കോർപറേറ്റ് സ്ഥാപനങ്ങളായി പരിണമിച്ചിരിക്കുന്നത് ദൈവത്തിന് അനിഷ്ടമായിരിക്കുന്നുവോ? സുതാര്യതയുടെയും ജനങ്ങളോടുള്ള ഉത്തരവാദത്വത്തിന്റെയും നൈതിക പ്രശ്നങ്ങൾ ചോദ്യം ചെയ്യപ്പെടേണ്ടതല്ലേ? ദൈവത്തെ മറന്നുള്ള അഴിമതികൾക്കും വ്യവഹാര പരമ്പരകൾക്കും ഇനിയെങ്കിലും അറുതിവരുത്തേണ്ടതല്ലേ? നഷ്ടപ്പെട്ടുപോയ സുതാര്യത സംരക്ഷിക്കുവാൻ ഇനിയെങ്കിലും നാം തയ്യാറാവുമോ? മതങ്ങളും സഭകളും സ്ഥാപനങ്ങളും പ്രസ്ഥാനങ്ങളും അഴിമതിയുടെയും സ്വജനപക്ഷപാതത്തിന്റെയും കേളീരംഗമായിരിക്കുന്നു എന്നത് ഒരു യാഥാർഥ്യമല്ലേ?\nയേശുക്രിസ്തുവിനെ പിൻപറ്റിയ പാവപ്പെട്ടവരുടെ മുന്നേറ്റമായിരുന്ന ആദിമക്രൈസ്തവ സഭ ഇന്ന് അതിസമ്പന്നരുടെയും അമിത സമ്പത്തിന്റെയും സംഗമ വേദിയായി മാറിയിരിക്കുന്നു. സാമ്രാജ്യത്വത്തിന്റെയും മുതലാളിത്തത്തിന്റെയും ഘടനകൾക്കെതിരെയുള്ള ഒരു ജനകീയ മുന്നേറ്റമായിമാറിയ ക്രൈസ്തവ സഭ കോൺസ്റ്റ്ൻടൈൻ ചക്രവർത്തി ക്രിസ്തുമതം സ്വീകരിച്ചതോടെ സാമ്രാജ്യത്വ-മുതലാളിത്ത ഭാവങ്ങൾ ഉൾക്കൊണ്ട് ഒരു വൻകിട പൊതുമേഖലാ സ്ഥാപനത്തിലേക്ക് വഴിമാറി. പിന്നീടങ്ങോട് സമ്പത്തിന്റെ കുന്നുകൂടലും പൗരോഹിത്യത്തിന്റെ ദുഷ്പ്രഭുത്വവും ശക്തമാകുകയും അഴിമതിയും അധാർമ്മികതയും പെരുകുകയും ചെയ്തു. മുതലാളിത്ത കച്ചവട താൽപര്യങ്ങൾ ആത്മീയതയെ സ്വാധീനിച്ചപ്പോൾ പതിനാറാം നൂറ്റാണ്ടിൽ മാർട്ടിൻ ലൂഥറിന്റെ നേതൃത്വത്തിൽ “നവീകരണം” എന്ന ശുദ്ധീകരണ വിപ്ലവം ആഞ്ഞടിച്ചത് അഴിമതിയും അധാർമ്മികതയും അൽപം കുറക്കുവാൻ കാരണമായിയെങ്കിലും പിൽക്കാലത്ത് വീണ്ടും മൂലധനശക്തികളും സമ്പന്നരും ക്രൈസ്‌തവസഭകളിൽ പിടിമുറുക്കുകയും വലിയ തോതിൽ സമ്പത്തിന്റെയും സമ്പന്നരുടെയും അധിനിവേശ സ്വഭാവമുള്ള കോർപറേറ്റ് സ്ഥാപനങ്ങളായി പരിണമിക്കുകയും ചെയ്തു. കോർപറേറ്റ് സ്ഥാപനവൽക്കരണത്തിലേക്ക് വഴിമാറിയ സഭകൾ കോടികൾ മുടക്കി പണിതുയർത്തിയ സൗധങ്ങൾ ഇന്ന് അടച്ചുപൂട്ടിയിടെണ്ടതായി വന്നിരിക്കുന്നു.\nപ്രപഞ്ച സൃഷ്ടാവായ ദൈവം താന് സൃഷ്ടിച്ച പ്രപഞ്ചത്തിലെ സൗകര്യങ്ങളും, സമ്പന്നതകളുമെല്ലാം സ്വന്തമായുണ്ടായിരുന്നിട്ടും സ്വയം ശൂന്യനാക്കി ദാസരൂപം സ്വീകരിച്ചുകൊണ്ട് ഭൂമിയില് മനുഷ്യാവതാരം ചെയ്തു. കുറുനരികള്‍ക്കു കൂടുകളും പറവകള്‍ക്ക് ആകാശവുമുണ്ടെങ്കിലും മനുഷ്യപുത്രനു തലചായ്ക്കാന് സ്വന്തമായി ഒരിടം ഇല്ലാത്തവനായി താഴ്മയുടെയും, വിനയത്തിന്റെയും, ലാളിത്യത്തിന്റെയും ആള്‍രൂപമായി ദൈവപുത്രന് കാലിത്തൊഴുത്തില് പിറന്നു. എല്ലാം ഉള്ളവനായിരുന്നിട്ടും തന്റെ ജനനത്തിലും, ജീവിതത്തിലും, മരണത്തിലും യേശുക്രിസ്തു പരമദരിദ്രനായി ജീവിച്ചു. ഒന്നും സ്വന്തമായി ഇല്ലാത്തവന്. എല്ലാം കടം വാങ്ങിയത്.\nഎന്നാല് ഇന്ന് നമ്മുടെ ജീവിത ശൈലിയും ആരാധനാലയങ്ങളും സമ്പത്തിന്റെ പ്രൗഢിയെ ധ്വനിപ്പിക്കുന്ന വേദികളായി മാറ്റിയില്ലേ? തന്റെ ഉന്നതസ്ഥാനത്തെ പ്രദര്‍ശിപ്പിക്കുന്നതിന്, പ്രൗഢിയും ആഡംബരവും അവിടുന്നു സ്വീകരിച്ചില്ല. മനുഷ്യനെ ദൈവത്തിങ്കലേയ്ക്ക് ഉയര്‍ത്തുന്നതിന് ഉപകരിക്കുംവിധത്തില് പണിയപ്പെടേണ്ട പ്രാര്‍ഥനാലയങ്ങള് കാഴ്ചബംഗ്ളാവുകളായി മാറിയിരിക്കുന്നു എന്നത് സത്യമാണ്. അവിടെ തങ്കസിംഹാസനങ്ങളും കൊത്തുപണികളും, രൂപക്കൂടുകളും, സ്വര്‍ണകോടിമരങ്ങളുമെല്ലാം കേവലം കാഴ്ചവസ്തുക്കളായി മാറുന്നു. സമ്പത്തിന്റെ പ്രകടനത്തിലല്ല, ക്രൈസ്തവമായ ലാളിത്യത്തിന്റെ താളലയത്തിലായിരിക്കണം നാം അഭിമാനംകൊള്ളേണ്ടത്. നിര്‍ഭാഗ്യവശാല് ഇന്ന്, നമ്മുടെ പള്ളിയും,അകത്തളങ്ങളും സമ്പത്തിന്റെയും കരവിരുതിന്റെയും പ്രദര്‍ശനശാലകളായി മാറുന്നു. അല്ല എല്ലാം ഒരു കാഴ്ചവസ്തുവായി മാറ്റുന്നു. ദേവാലയത്തെ കച്ചവടസ്ഥലമാക്കുന്നതില് നിര്‍ണായക പങ്കുവഹിച്ചിരുന്ന സദുക്യരുടെ നേര്‍ക്ക് യേശുക്രിസ്തു ചാട്ടവാറെടുത്തു. കല്ലിന്മേല് കല്ലുശേഷിക്കാതെ യറുസലേം ദേവാലയം തകര്‍ന്നടിയും എന്ന യേശുക്രിസ്തുവിന്റെ ശാസന ആഡംബരത്തിലും കച്ചവടമനോഭാവത്തിലും ഊന്നിയുള്ള അജപാലനപ്രവര്‍ത്തനങ്ങളുടെ അന്ത്യമെങ്ങനെയായിരിക്കും എന്ന താക്കീതാണെന്നു ഓര്‍ത്താല് നന്ന്. ഒരാളുടെ വസ്ത്രധാരണത്തിലും, ജീവിതശൈലിയിലും, ഭവനത്തിലുമാണ് സമൃദ്ധിയുടെ പ്രതിഫലനം ദൃശ്യമാകുന്നത്. എന്നാല് ഇന്ന് സഭയുടെ സാമ്പത്തികശക്തി പ്രതിഫലിക്കുന്നത് പള്ളി പണിയിലാണ്. പഴയ പള്ളികള് പൊളിച്ചുപണിയാനുള്ള വ്യഗ്രത എങ്ങും ഏറിവരുന്നു. ഒരുകാലത്തു മനോഹരമായി പണിത ദേവാലയങ്ങള്, ഇന്നത്തെ പുരോഗമന ചന്താഗതിക്കു പറ്റിയതല്ലാ എന്ന തോന്നല്, അവയൊക്കെ പൊളിച്ചുകളഞ്ഞിട്ട്, അത്യന്താധുനിക രീതിയില് സിമന്റു,കമ്പി,തടി കൂനകളുടെ കൂമ്പാരങ്ങളായി, പലപ്പോഴും ദൈവം വസിക്കുന്ന ആലയമാണെന്നുപോലും തിരിച്ചറിയാന് പാടില്ലാത്ത രീതിയില് ദേവാലയങ്ങള് പണിയുന്നതിന് നെട്ടോട്ടമാണെവിടെയും. പാശ്ചാത്യ ക്ലബ് സംസ്കാരം ദേവാലയങ്ങൾ കടമെടുക്കുന്നു. പരിശുദ്ധ റൂഹായാല് ആത്മീയനല്‍വരം ലഭിച്ച ശിഷ്യന്മാരാരും ഇത്തരത്തിലുള്ള പള്ളിപണിയിക്കുവാൻ ആഹ്വാനം ചെയ്തതായി ഒരിടത്തും കാണുന്നില്ല. ദൈവപുത്രന് പടുകൂറ്റന് ആലയങ്ങള് പണിത് ഊറ്റം കൊള്ളുവാനല്ല അവര് തങ്ങളില് അര്‍പ്പിതമായിരിരുന്ന കടമയേ വിനിയോഗിച്ചത്. തീര്‍ത്ഥാടന കേന്ദ്രങ്ങളില് കോടിക്കണക്കിന് രൂപയുടെ നടവരവുണ്ടാകാം. അത് മുഴുവന് കല്ലും,സിമന്റും, കമ്പിയുമായിട്ട് മാറ്റേണ്ടതാണെന്ന് തീരുമാനമെടുക്കുന്നത് ആരാണ്? സാമ്പത്തികമായി പിന്നോക്കം നില്ക്കുന്നവരെ, കടബാധ്യതകളില് പെട്ട് ഉഴലുന്നവരെ സഹായിക്കാന് പദ്ധതികള് ആവിഷ്‌ക്കരിക്കാത്തതെന്തുകൊണ്ട് എന്ന ചോദ്യം ഇവിടെ ബാക്കിയാകുന്നു? ഇന്ന് എവിടെ പള്ളിയുണ്ടോ അവിടൊക്കെ ഒന്നിലധികം കുരിശടികളും നേര്‍ച്ചപെട്ടികളും, കല്‍വിളക്കുകളും, സ്വര്‍ണ കൊടിമരങ്ങളും പ്രതിഷ്ഠിക്കപ്പെടുന്നു. നിറപ്പകിട്ടാര്‍ന്ന ഘോഷയാത്രകളിലൂടെയും, പെരുന്നാള് ആഘോഷങ്ങളുടെയും, വെടിക്കെട്ടുകളുടെയും മാസ്മരികതയില് സായൂജ്യമടയുവാന് ശ്രമിക്കുന്ന പുതുപുത്തന് ആധ്യാത്മികത. കേവലം രണ്ടോ മൂന്നോ പേര്‍ക്ക് താമസിക്കുവാന് വേണ്ടി പണിതുയര്‍ത്തിയ കോടികളുടെ കണക്കുകള് പറയുന്ന അരമനകളില് ചിലതെങ്കിലും ആളനക്കമില്ലാതെ മാറാലകള്‍പിടിച്ചു അസ്ഥികഷണങ്ങളായി വിലപിക്കുന്നു. ചേലയില്‍ക്കൂടിയവരും, കത്തങ്ങളും, ചില സംരംഭകരും കൈകോര്‍ത്ത് കൊട്ടാരസൗധങ്ങളും, ഫ്‌ലാറ്റ് സമുച്ചയങ്ങളും, റീയല്‍എസ്റ്റേറ്റ് സംരംഭങ്ങളും പണിതുയര്‍ത്തുവാന് ശ്രമിക്കുമ്പോള് ഉള്‍ക്കാഴ്ച നഷ്ടമാക്കിയ പദികന്റെ മുഖമാണ് ഓര്‍മ്മയില് ഊളിയിട്ടു വരുന്നത്. അവിടെ മനസ്സിലെവിടെയോ ഒരു തേങ്ങല് മാത്രം ബാക്കിയാകുന്നു. മോഹങ്ങളുടെ പര്‍ണശാലയില് പണിതുയര്‍ത്തിയ അരമനകെട്ടിടങ്ങളില് ചിലതെങ്കിലും ഇന്ന് അനാഥമായി കിടക്കുന്നതു കാണുമ്പോള് ചില ചോദ്യങ്ങള് ബാക്കിയാകുന്നു? എന്തിനു വേണ്ടിയായിരുന്നു ഇവയൊക്കെ?\nPrevious സ്റ്റേ ഹോം …..സ്റ്റേ സേഫ്\nNext Is the Lord in our midst ?


വിവാഹം കഴിച്ചാല് അവസരം കുറയുമോ..? രജിഷയുടെ വാദത്തെ പൊളിച്ചടുക്കിയ നായികമാര്!!! | There is no shortage of movie offers just because of getting married, here is the proof - Malayalam Filmibeat\n» വിവാഹം കഴിച്ചാല് അവസരം കുറയുമോ..? രജിഷയുടെ വാദത്തെ പൊളിച്ചടുക്കിയ നായികമാര്!!!\nUpdated: Monday, June 19, 2017, 12:00 [IST]\nതെന്നിന്ത്യന് സിനിമകളിലെ നായകന്മാരെ വിവാഹം ബാധിക്കാറില്ലെങ്കിലും നായികമാര്‍ക്ക് പിന്നീടുള്ള അഭിനയകാലം അത്ര ശുഭകരമായിരിക്കില്ല. നായിക സ്ഥാനത്ത് നിന്നും മാറി സ്വഭാവ നടിയായി മാറുകയാണെങ്കില് അത്ര കുഴപ്പമില്ല. വിവാഹ ശേഷം സിനിമ വിട്ട നായികമാര് പിന്നീട് തിരിച്ച് വന്നതെല്ലാം ഇത്തരം കഥാപാത്രങ്ങളിലാണെന്നതും ശ്രദ്ധേയം.\nഎന്തായാലും വിവാഹത്തോടെ നായികമാര് സിനിമ വിടുന്നത് മലയാളത്തിലും തെന്നിന്ത്യന് സിനിമയിലും ഒരു പതിവ് കാഴ്ചയാണ്. ഇതിന് പലരും കണ്ടെത്തുന്ന ന്യായം വിവാഹം കഴിച്ച നായികമാര്‍ക്ക് സിനിമയില് അവസരങ്ങള് കുറയുമെന്നതാണ്. എന്നാല് പരക്കെ പ്രചരിക്കുന്ന ഈ ധാരണകളെ പൊളിച്ചടുക്കിയ നായികമാര് മലയാളത്തിലുണ്ട്. അവസരം കുറയുമെന്ന കാരണത്താല് സംസ്ഥാന പുരസ്‌കാര ജേതാവായ നായിക വിവാഹം വേണ്ടന്ന് വെച്ചത് അടുത്ത ദിവസമായിരുന്നു.\nവിവാഹത്തിന് ശേഷം തിരക്കേറിയ നായികമാര്\nവിവാഹത്തോടെ സിനിമ അവസാനിപ്പിച്ച നായികമാരാണ് അധികമെങ്കിലും വിവാഹത്തിന് ശേഷം സിനിമയില് തിരക്കേറിയ നായികമാരും മലയാളത്തിലുണ്ട്. അനു സിത്താര, ശിവദ എന്നിവരാണ് ഇക്കൂട്ടത്തില് ശ്രദ്ധേയര്. വിവാഹത്തിന് മുമ്പേ സിനിമയിലെത്തിയവരാണ് ഇരുവരും എന്നാല് ശ്രദ്ധിക്കപ്പെടുന്നതും തിരക്കേറുന്നതും വിവാഹത്തിന് ശേഷം ചെയ്ത സിനിമകളിലാണ്.\nവിവാഹത്തിന് ശേഷം അവസരം കുറിയില്ല എന്നാണ് തന്റെ അനുഭവത്തില് നിന്നും അനു സിത്താര പറയുന്നത്. വിവാഹം കഴിഞ്ഞു എന്ന കാരണത്താല് സിനിമക്കാര്‍ക്ക് തന്നോടുള്ള സമീപനത്തില് വ്യത്യാസങ്ങളൊന്നും ഇല്ലെന്ന് ഒരു അഭിമുഖത്തില് അനു സിത്താര പറഞ്ഞു.\nവിവാഹം ഒരു തടസമല്ല\nഇപ്പോള് കൈനിറയെ ചിത്രങ്ങളുള്ള നായികയാണ് അനു സിത്താര. വിവാഹിതയാണെന്നത് തനിക്ക് അവസരങ്ങള് ലഭിക്കുന്നതിന് തടസമാകുന്നില്ല. തന്റെ ഭര്‍ത്താവ് വിഷ്ണുവാണ് തനിക്ക് ശക്തമായ പിന്തുണ നല്‍കുന്നതെന്നും അനു സിത്താര പല അഭിമുഖങ്ങളിലും പറഞ്ഞിട്ടുണ്ട്.\nഅനു സിത്താരയുടെ തുടക്കം\nപൊട്ടാസ് ബോംബ് എന്ന ചിത്രത്തിലൂടെയായിരുന്നു അനു സിത്തരയുടെ സിനിമ പ്രവേശം. പിന്നീട് ഒരു ഇന്ത്യന് പ്രണയ കഥ, അനാര്‍ക്കലി, തമിഴ് ചിത്രം വെറി എന്നീ ചിത്രങ്ങളില് അഭിനയിച്ച അനു നായികയാകുന്നത് ഒമര് ലുലു സംവിധാനം ചെയ്ത ഹാപ്പി വെഡ്ഡിംഗ് എന്ന ചിത്രത്തിലൂടെയാണ്. വിവാഹത്തിന് ശേഷമായിരുന്നു ഹാപ്പി വെഡ്ഡിംഗില് അഭിനയിക്കുന്നത്.\nഇപ്പോള് കൈ നിറയെ ചിത്രങ്ങള്\nരാമന്റെ ഏദന്‍തോട്ടത്തിലെ മാലിനി എന്ന ശക്തമായ കഥാപാത്രത്തെ ഭദ്രമാക്കിയ അനു പ്രേക്ഷക പ്രശംസയും നിരൂപക പ്രശംസയും നേടി. പിന്നാലെ ഒരുപിടി മികച്ച കഥാപാത്രങ്ങളും അനുവിനെ തേടിയെത്തി. നവല് എന്ന ജുവല്, സര്‍വ്വോപരി പാലാക്കാരന്, ക്യാപ്ടന്, ആന അലറലോടലറല്, തമിഴ് ചിത്രം പൊതു നളന് കരുതി എന്നിവയാണ് പുതിയ ചിത്രങ്ങള്.\nകേരള കഫേ എന്ന ആന്തോളജി ചിത്രത്തില് മമ്മൂട്ടി നായകനായി എത്തിയ പുറം കാഴ്ചകള് എന്ന ചിത്രത്തിലൂടെയാണ് ശിവദ സിനിമയിലേക്ക് എത്തുന്നത്. ഫാസില് ചിത്രം ലിവിംഗ് ടുഗദറായിരുന്നു ശിവദ നായികയായി എത്തിയ ആദ്യ ചിത്രം. പിന്നീട് തമിഴില് നെടുംഞ്ചാലൈ എന്ന ചിത്രത്തിലും ശിവദ നായികയായി എത്തിയെങ്കിലും ശിവദയും സിനിമകളും ശ്രദ്ധിക്കപ്പെട്ടില്ല.\n2015ല് നടന് മുരളീ കൃഷ്ണനുമായുള്ള വിവാഹത്തിന് ശേഷമായിരുന്നു ശിവദയുടെ ചിത്രങ്ങള് ശ്രദ്ധിക്കപ്പെടുന്നത്. സു... സു... സുധി വാത്മീകത്തില് ജയസൂര്യയുടെ നായികയായി എത്തിയ ശിവദ ശ്രദ്ധിക്കപ്പെട്ടു. സിനിമയും ഹിറ്റായി. പിന്നാലെ ഒരു പിടി നല്ല ചിത്രങ്ങളും ശിവദയെ തേടിയെത്തി.\nവിവാഹം ഉപേക്ഷിച്ച നായിക\nആദ്യ ചിത്രത്തിലൂടെ മികച്ച നടിക്കുള്ള സംസ്ഥാന പുരസ്‌കാരം നേടിയ രജിഷ വിജയന് വിവാഹത്തില് നിന്നും പിന്മാറിയ വാര്‍ത്ത മാധ്യമങ്ങളില് വാര്‍ത്തയായിരുന്നു. രണ്ട് വര്‍ഷത്തോളം നീണ്ട പ്രണയത്തിന് ശേഷം വിവാഹ നിശ്ചയം വരെ കഴിഞ്ഞിരുന്നു.\nവിവാഹത്തില് നിന്ന് പിന്മാറാന് രജിഷയെ പ്രേരിപ്പിച്ചത് സിനിമയില് അവസരങ്ങള് കുറയുമോ എന്ന ഭയമാണെന്നായിരുന്നു റിപ്പോര്‍ട്ട്. വിവാഹ കഴിഞ്ഞ നായികമാര്‍ക്ക് സിനിമയില് ഡിമാന്‍ഡ് ഇല്ലത്രേ. ഇക്കാര്യത്തില് താരത്തിന് മലയാളത്തിലെ പല മുന്‍നിര നായികമാരും ഉപദേശിച്ചിരുന്നതായും റിപ്പോര്‍ട്ടുണ്ട്.\nവിവാഹം കഴിഞ്ഞോ ഇല്ലയോ എന്നതല്ല കഴിവുണ്ടോ എന്നതാണ് സിനിമയില് പ്രധാനം. എത്രയോ പുതുമുഖ നായികമാരാണ് ഓരോ വര്‍ഷവും സിനിമയിലേക്ക് എത്തുന്നത്. അവരില് എത്ര പേര് നിലനില്‍ക്കുന്നുണ്ടെന്നത് ശ്രദ്ധേയമാണ്. ഇവര്‍ക്ക് അവസരങ്ങള് കുറഞ്ഞത് വിവാഹം കഴിച്ചതുകൊണ്ടല്ലെന്നതും യാഥാര്‍ത്ഥ്യം. വിവാഹമല്ല കഴിവാണ് പ്രധാനമെന്നത് തന്നെയാണ് അനു സിത്താരയും ശിവദയും തെളിയിക്കുന്നത്.\nRead more about: anu sithara shivatha rajisha vijayan malayalam film malayalam cinema അനു സിത്താര ശിവദ രജിഷ വിജയന് മലയാളം സിനിമ\nIn Indian cinema, especially in the South, heroines tend to leave the industry immediately after their marriage. This has been the case for several leading actresses. Onlyavery few actresses like Kajol and Aishwarya Rai are still active in the industry post their marriage.


LOCAL NEWS: മാരകായുധവുമായെത്തിയ ഡി.വൈ.എഫ്.ഐ പ്രവര്‍ത്തകനെ നാട്ടുകാര് പിടികൂടി\n2013, ഡിസംബർ 24, ചൊവ്വാഴ്ച\nമാരകായുധവുമായെത്തിയ ഡി.വൈ.എഫ്.ഐ പ്രവര്‍ത്തകനെ നാട്ടുകാര് പിടികൂടി\nചാവക്കാട്: പട്ടാപകല് കല്യാണ മണ്ഡപത്തിലേക്ക് മാരകായുധവുമായെത്തിയ ഡി.വൈ.എഫ്.ഐ പ്രവര്‍ത്തകനെ നാട്ടുകാര് പിടികൂടി പോലിസിലേല്‍പ്പിച്ചു. എടക്കഴിയൂര് കാജാ കമ്പനിക്ക് പടിഞ്ഞാറ് പീടകപറമ്പില് മണിയുടെ മകന് സുബിനാ(സുവീഷ്-27)ണ് പിടിയിലായത്. എടക്കഴിയൂര് സിംഗപ്പൂര് പാലസിനടുത്ത് വെച്ച് ഇന്നലെ ഉച്ചക്ക് 1.30ഓടെയാണ് സംഭവം.\nകത്തിയുമായി പോകുന്നത് ശ്രദ്ധയില്‍പ്പെട്ടതോടെ നാട്ടുകാര് ഇയാളെ പിന്തുടര്‍ന്നു. ഇതോടെ ഇയാള് ഓടി രക്ഷപ്പെടാന് ശ്രമിച്ചെങ്കിലും നാട്ടുകാര് ഓടിച്ചിട്ട് പിടികൂടി തൊട്ടടുത്ത ഒഴിഞ്ഞ കടയുടെ അകത്താക്കി ഷട്ടര് പൂട്ടിയിട്ട് പോലിസില് വിവരമറിയിച്ചു. പോലിസെത്തി ഷട്ടര് തുറന്നതോടെ തന്റെ കൈയ്യില് ആയുധങ്ങളാന്നും ഇല്ലൊയിരുനെന്നാണ് സുബിന് പറഞ്ഞത്. എന്നാല് നാട്ടുകാര് ഇതിനെ എതിര്‍ത്തതോടെ പോലിസ് മുറിക്കുള്ളില് പരിശോധന നടത്തി ഷട്ടറിനടിടയില് നിന്നും കത്തികണ്ടെടുത്തു.\nഇതേ സമയം സുബിന് കുത്തിപരിക്കേല്‍പ്പിച്ചെന്ന് കാണിച്ച് എടക്കഴിയൂര് സിംഗപ്പൂര് പാലസിനടുത്ത് ചെങ്ങനാശ്ശേരി ഷാഹുവിന്റെ മകന് ഷാഫി (23) ചാവക്കാട് താലൂക്ക് ആശുപത്രിയില് ചികില്‍സ തേടി. ഷാഫിയുടെ ഇടതു കൈക്ക് മുറിവേറ്റിട്ടുണ്ട്. കഴിഞ്ഞ ആഴ്ച എടക്കഴിയൂര് അയ്യപ്പന്‍കാവ് ക്ഷേത്രോല്‍സവത്തിനിടെയുണ്ടായ സംഘര്‍ഷത്തില് ഷാഫിയേയും സുഹൃത്തുക്കളേയും ആക്രമിച്ചതില് സുബിനെതിരേയും പരാതി നല്‍കിയിരുന്നു. ഷാഫിയോട് ഇതേക്കുറിച്ച് ചോദിച്ചാണ് കത്തിയെടുത്ത് കുത്തിയതത്രെ. കഴിഞ്ഞ വര്‍ഷം എടക്കഴിയൂര് നേര്‍ച്ചക്കിടെ സിഗപ്പൂര് പാലസിനു പടിഞ്ഞാറു ഭാഗത്തുവെച്ച് ഷാഫിയുടെ ബന്ധു ഫിയാസിനെ വെട്ടി ഗുരുതരമായി പരിക്കേല്‍പ്പിച്ച കേസിലെ പ്രതിയായ സുബിന് പിനീട് സംഭവസ്ഥലത്ത് വര്‍ഗീയ സംഘര്‍ഷം സൃഷ്ടിക്കാനും ശ്രമിച്ചിരുന്നു. എന്നാല് സി.പി.എം തോക്കള് ഇടപെട്ട് കേസൊതുക്കാന് ശ്രമിക്കുന്നതായി ആരോപണമുണ്ട്.